Astrazeneca vaccine | ഫ്രാൻസും ഇറ്റലിയും സ്പെയിനും ജർമ്മനിയും അടക്കം 15 യൂറോപ്യൻ രാജ്യങ്ങൾ നിരോധനം ഏർപ്പെടുത്തി; രക്തം കട്ടപിടിക്കുക വഴി ആളുകൾ മരിക്കുന്നതിനെതിരെ, നരഹത്യയ്ക്ക് കേസെടുത്ത് ഇറ്റലി; ഇന്ത്യയിൽ വിതരണം ചെയ്തുകൊണ്ടിരിക്കുന്ന ബ്രിട്ടന്റെ സ്വന്തം ഓക്സ്ഫോർഡ് വാക്സിനെതിരെ നിലപാട് കർക്കശമാക്കി യൂറോപ്പ് - marunadantv.com\nവെളുക്കാൻ തേച്ചത് പാണ്ടാകുന്നു എന്നാണ് യൂറോപ്യൻ രാജ്യങ്ങൾ പറയുന്നത്. കോവിഡിൽ നിന്നും രക്ഷനേടാൻ എടുക്കുന്ന ഓക്സ്ഫോർഡ് വാക്സിൻ മറ്റൊരു വിധത്തിൽ മരണം ക്ഷണിച്ചുവരുത്തുമത്രെ ! രക്തം കട്ടപിടിച്ച് മരണത്തിന് കാരണമാകുന്നു എന്നതിനാൽ ഇപ്പോൾ 15 രാജ്യങ്ങളിലാണ് ഓക്സ്ഫോർഡ് സെനെക്കയുടെ കോവിഡ് വാക്സിന് നിരോധനം ഏർപ്പെടുത്തിയിരിക്കുന്നത്. രക്തം കട്ടപിടിക്കുമെന്ന വാദം നിരുത്തരവാദപരമായ്തും, വാക്സിൻ പദ്ധതിയെ വിപരീതമായി ബാധിക്കുന്നതുമാണെന്ന് ശാസ്ത്രജ്ഞന്മാരും യൂറോപ്യൻ മെഡിക്കൽ ഏജൻസിയും പറഞ്ഞതിനു തൊട്ടുപിന്നാലെയാണ് കൂടുതൽ രാജ്യങ്ങൾ നിരോധനവുമായി എത്തിയത്. വാക്സിനേഷൻ എടുത്തവരിൽ, രക്തം കട്ടപിടിക്കുന്നവരുടെ ശതമാനം, സാധാരണ ജനങ്ങളിൽ ഉണ്ടാവുന്നതിനു സമാനമാണെന്ന് കഴിഞ്ഞദിവസം യൂറോപ്യൻ മെഡിസിൻസ് ഏജൻസി വ്യക്തമാക്കിയിരുന്നു. രക്തം കട്ടപിടിക്കുന്നതും വാക്സിനും തമ്മിൽ ബന്ധമുണ്ടോ എന്ന് ഏജൻസി അന്വേഷിക്കുകയാണ്. വാക്സിന്റെ സുരക്ഷയുമായി ബന്ധപ്പെട്ട് കൂടുതൽ കാര്യങ്ങൾ ചർച്ച ചെയ്യുവാനായി ഏജൻസി ഇന്നും വ്യാഴാഴ്‌ച്ചയും യോഗം ചേരുന്നുണ്ട്. അതേസമയം, ഇതിന്റെ പേരിൽ വാക്സിൻ ഉപയോഗിക്കുന്നത് നിർത്തേണ്ട ആവശ്യമില്ലെന്നും ഏജൻസി പറയുന്നു. നേരത്തേ വാക്സിൻ വിതരണവുമായി ബന്ധപ്പെട്ട് അസ്ട്രസെനെക്കയും യൂറോപ്യൻ യൂണിയനും തമ്മിൽ ചില തർക്കങ്ങൾ ഉണ്ടായിരുന്നു. അതിന്റെ പ്രതികാര നടപടിമാത്രമാണിതെന്നാണ് ചില വൈറ്റ്ഹാൾ വൃത്തങ്ങൾ പറയുന്നത്. വ്യക്തമായ ഒരു കണക്കോ വിവരമോ ഇല്ലാതെയാണ് അവർ അസ്ട്രാസെനെക്കയെ എതിർക്കുന്നതെന്നും ഇവർ ആരോപിക്കുന്നു. എന്നാൽ, ഈ യുദ്ധത്തിൽ പരാജയപ്പെടുന്നത് ആ രാജ്യങ്ങളിലെ സാധാരണക്കാരായ പൗരന്മാരായിരിക്കുമെന്നത് ഭരണാധികാരികൾ ഓർക്കണമെന്നും അവർ ആവശ്യപ്പെട്ടു. യൂറോപ്പിൽ ഇതുവരെ വാക്സിൻ നൽകിയ 17 മില്ല്യൺ ജനങ്ങളിൽ 37 പേരിലാണ് രക്തം കട്ടപിടിക്കുന്ന സംഭവം ഉണ്ടായത്.\nഅതേസമയം, അസ്ട്രസെനെക്കയുടെ വാക്സിനെ പിന്തുണച്ചുകൊണ്ട് ബോറിസ് ജോൺസനും നിക്കോളാ സ്റ്റർജനും രംഗത്തെത്തി. ലോകത്ത് മറ്റെവിടെ ഉപയോഗിച്ചതിനേക്കാളേറെ അസ്ട്രാസെനെക്കയുടെ വാക്സിൻ ഉപയോഗിച്ചത് ബ്രിട്ടനിലാണ്. ഇവിടെ ഗുരുതരമായ പാർശ്വഫലങ്ങൾ ഒന്നും തന്നെ രേഖപ്പെടുത്തിയിട്ടില്ലെന്ന് അവർ ചൂണ്ടിക്കാട്ടി. ഫ്രാൻസ്, ഇറ്റലി, ജർമ്മനി എന്നീ രാജ്യങ്ങളുടെ കാലടികൾ പിന്തുടർന്ന് പോർച്ചുഗലും സ്പെയിനുമാണ് ഈ വാക്സിൻ ഇപ്പോൾ അവസാനമായി നിരോധിച്ചിട്ടുള്ളത്. ആസ്ട്രിയ, ലിത്വാനിയ, ലാറ്റ്‌വിയ, എസ്റ്റോണിയ, റൊമാനിയ തുടങ്ങിയ രാജ്യങ്ങളിൽ ചില നിശ്ചിത ബാച്ചുകൾക്ക് മാത്രമാണ് നിരോധനം ഉള്ളത്. അതിനിടയിൽ ഓക്സ്ഫോർഡ് അസ്ട്രാസെനെക്ക വാക്സിനെടുത്ത ഒരു അദ്ധ്യാപകൻ മരണമടഞ്ഞ സംഭവത്തിൽ ഇറ്റലി നരഹത്യയ്ക്ക് കേസെടുത്തു. സാൻഡ്രോ ടൊഗ്‌നാറ്റി എന്ന 57 കരന്റെ മരണത്തിൽ പ്രാഥമികാന്വേഷണം ആരംഭിച്ചുകഴിഞ്ഞു. ഈ ഘട്ടത്തിൽ മരണത്തെ അസ്ട്രസെനെക്കയുടെ വാക്സിനുമായി ബന്ധപ്പെടുത്താനുള്ള തെളിവുകൾ ഒന്നും ലഭിച്ചിട്ടില്ലെന്നാണ് അധികൃതർ അറിയിച്ചത്. മരണകാരണം കണ്ടുപിടിക്കുക എന്നതാണ് പ്രാഥമിക അന്വേഷണത്തിന്റെ മുഖ്യ ലക്ഷണം എന്നും അവർ അറിയിച്ചു.


ബ്ലോഗ് ബോഡി കോണ്‍ഫിഗറേഷന്\nപേജ് എലമെന്റുകള് സെറ്റ് ചെയ്യുന്നതിന്റെ കൂടെ, ബ്ലോഗ് പോസ്റ്റ് ചെയ്യുന്ന ഏരിയയില് എന്തൊക്കെ വിവരങ്ങള് കാണിക്കണം എന്നതും കോണ്‍ഫിഗര് ചെയ്യാവുന്നതാണ്. അതിനായി,Layout വ്യൂവില്, ബ്ലോഗ് ബോഡി എന്ന ഭാഗത്തെ Edit ബട്ടണ് ക്ലിക്ക് ചെയ്യുക.\nഅപ്പോള് താഴെക്കാണുന്നതുപോലെ ഒരു വിന്റോ തുറന്നു വരും. ചിത്രം ക്ലിക്ക് ചെയ്തു വലുതാക്കി കാണുക. അവയില് Select Items എന്നലിസ്റ്റില് ടിക് മാര്‍ക്ക് ചെയ്യുന്ന കാര്യങ്ങള് മാത്രമേ ബ്ലോഗ് പോസ്റ്റിനോടൊപ്പം ഉണ്ടാവൂ.\nലിസ്റ്റില് നിലവിലുള്ള കാര്യങ്ങള് ഇവയാണ്:\n1. ആദ്യത്തേത് പോസ്റ്റ് പബ്ലിഷ് ചെയ്ത തീയതിയാണ്. ഡേറ്റിന്റെ വ്യത്യസ്ത ഫോര്‍മാറ്റുകള് കിട്ടാന് തീയതിയുടെ വലതുവശത്തുള്ള arrow ക്ലിക്ക് ചെയ്യുക.\n2. പോസ്റ്റ് എഴുതിയ ആ‍ളുടെ പേര്. ഒന്നില് കൂടുതല് അംഗങ്ങളുള്ള പോസ്റ്റുകള്‍ക്കാണ് ഇത് പ്രയോജനപ്പെടുക.\n3. പോസ്റ്റ് എഴുതിയ സമയം. ഇതിന്റെയും വ്യത്യസ്ത ഫോര്‍മാറ്റുകള് ലഭ്യമാണ്.\n5. ഈ പോസ്റ്റിനെപ്പറ്റി മറ്റാരെങ്കിലും ലിങ്കുകള് വേറെ വെബ് പേജുകളില് നല്‍കിയിട്ടുണ്ടെങ്കില് അതിന്റെ വിവരം ഇവിടെ കാണിക്കുവാന് ഇത് ക്ലിക്ക് ചെയ്യുക.\n6. ലേബലുകള് - നാം പോസ്റ്റു പബ്ലിഷ് ചെയൂന്നതിനോടൊപ്പം ലേബലുകള് കൊടുക്കാറുണ്ടല്ലോ. അവ ഇവിടെ കാണാം.\n7. Show quick editing. ഇത് സെലക്ട് ചെയ്തിട്ടുണ്ടെങ്കില്, നാം ലോഗിന് ചെയ്ത്രിക്കുമ്പോഴെല്ലാം നമ്മുടെ പോസ്റ്റുകള്‍ക്കു താഴെ ഒരു പെന്‍സില് അടയാളം കാണാം. അതില് ക്ലിക്ക് ചെയ്താല് ഒറ്റയടിക്ക് എഡിറ്റിംഗ് പോസ്റ്റ് പേജിലേക്ക് വരാം.\n8. Show Email post links: ഇത് ക്ലിക്ക് ചെയ്തിട്ടുണ്ടെങ്കില് വായനക്കാര്‍ക്ക് നിങ്ങളുടെ പോസ്റ്റ് മറ്റാര്‍ക്കെങ്കിലും ഇ-മെയിലായി അയച്ചുകൊടുക്കുവാനുള്ള സൌകര്യം ലഭിക്കുന്നു.\n9. ആഡ്‌സെന്‍സ് പരസ്യങ്ങള്: ഇതിനായി ആഡ്‌സെന്‍സില് റെജിസ്റ്റര് ചെയ്യണം.\nആവശ്യമുള്ള കാര്യങ്ങള് മാത്രം പോസ്റ്റുകളോടൊപ്പം ഉള്‍പ്പെടുത്തുക. അല്ലെങ്കില് പോസ്റ്റിന്റെ ഏറ്റവും താഴെയുള്ള ഭാഗങ്ങള് നിറയെ ലിങ്കുകള് ആയിരിക്കും.\nസെലക്ട് ചെയ്തുകഴിഞ്ഞിട്ട് Save ക്ലിക്ക് ചെയ്യുവാന് മറക്കരുതേ.\nsvrvnss 23 August 2010 at 11:32\nഎങനെ സ്വന്തെം ഫോട്ടൊകൾ SLIDESHOW അയി PRESENT ചെയ്യാം\nAppu Adyakshari 23 August 2010 at 12:57\nസ്വന്തം ഫോട്ടോകള് സ്ലൈഡ് ഷോ ആയി കാണിക്കുവാനുള്ള ഏറ്റവും നല്ല വഴി, അവയെ പിക്കാസ വെബ് ആല്‍ബത്തിലേക്ക് അപ്_ലോഡ് ചെയ്തിട്ട് അതിന്റെ ഒരു സ്ലൈഡ് ഷോ html code ബ്ലോഗില് പോസ്റ്റ് ചെയ്യുക എന്നതാണ്.\nകുന്നെക്കാടന് 26 December 2010 at 13:07\njaisalsadiquenjan oru post publish cheydu pakshe athinte page settings shariyalla ,athu shriyakkan ini enthu cheyyanam ,\nedit postil click cheythalpage not responding ennu kanikkunnu\nonnu helpanam .\nnjan oru post publish cheydu pakshe athinte page settings shariyalla ,athu shriyakkan ini enthu cheyyanam ,\nAppu Adyakshari 26 December 2010 at 13:30\nകുന്നേക്കാടന്റെ ബ്ലോഗിൽ പോസ്റ്റുകൾ ഒന്നും കാണുന്നില്ലല്ലോ. പിന്നെ അതിന്റെ പേജ് സെറ്റിംഗുകൾ ശരിയാണോ അല്ലയോ എന്ന് എങ്ങനെ ഞാൻ മനസ്സിലാക്കും? ബ്ലോഗ് കണ്ടിട്ട് അതിൽ പ്രശ്നം ഒന്നുമുള്ളതായി തോന്നുന്നുമില്ല.


Rajya sabha passes motor vehicle act amendment bill | ലൈസൻസ് ഇല്ലാതെ വാഹനം ഓടിച്ചാൽ 5000 രൂപ പിഴ; ലേണേഴ്‌സ് ലൈസൻസ് ഓൺലൈൻ വഴി; ഗതാഗതചട്ടലംഘനങ്ങൾക്ക് ഇനി പോക്കറ്റ് ചോരും; മോട്ടോർവാഹന നിയമഭേദഗതി ബിൽ രാജ്യസഭയും പാസാക്കി - MarunadanMalayali.com\nJuly 31, 2019 | 10:44 PM IST | Permalink\nന്യൂഡൽഹി: ഗതാഗതചട്ടലംഘനങ്ങൾക്കുള്ള പിഴയും ശിക്ഷയും പലമടങ്ങായി ഇനി കൂടും. നിയമങ്ങൾ അടിമുടി പരിഷ്‌കരിക്കുന്ന മോട്ടോർ വെഹിക്കിൾ ആക്ട് ഭേദഗതി ബിൽ രാജ്യസഭയും പാസാക്കി. ബിൽ 13നെതിരേ 108 പേരുടെ പിന്തുണയോടെയാണ് അംഗീകരിച്ചത്.\nവാഹനാപകടങ്ങളിൽ പരിക്കേൽക്കുന്നവർക്ക് രണ്ടരലക്ഷം രൂപയും മരിച്ചവരുടെ ബന്ധുക്കൾക്ക് അഞ്ച് ലക്ഷം രൂപയും ലഭ്യമാക്കാനും ബില്ലിൽ വ്യവസ്ഥ ചെയ്യുന്നു. ബിൽ നിയമമാകാൻ ഇനി രാഷ്ട്രപതിയുടെ അനുമതി കൂടി വേണം. കഴിഞ്ഞയാഴ്ച ലോക്‌സഭയും മോട്ടോർ വാഹന ഭേദഗതി ബിൽ പാസാക്കിയിരുന്നു.\nബില്ലിലെ മറ്റു വ്യവസ്ഥകൾ ഇങ്ങനെ: ഡ്രൈവിങ് ലൈസൻസ് പുതുക്കാനുള്ള സമയപരിധി ഒരു മാസത്തിൽനിന്ന് ഒരു വർഷമാക്കും. ട്രാഫിക് നിയമങ്ങൾ ലംഘിക്കുന്നവർക്കുള്ള പിഴ തുക ഉയർത്തും. ലൈസൻസ് ഇല്ലാതെ വാഹനം ഓടിച്ചാൽ 5000 രൂപ പിഴ. വാഹനാപകടത്തിൽപ്പെടുന്നവർക്ക് നഷ്ടപരിഹാരം നൽകേണ്ടത് വാഹന ഉടമ അല്ലെങ്കിൽ ഇൻഷ്വറൻസ് കമ്പനിയാണ്. നഷ്ടപരിഹാരം ലഭിക്കുന്നതിൽ കാലതാമസം ഒഴിവാക്കാൻ ഇൻഷ്വറൻസ് ചട്ടങ്ങളിൽ ഇളവ് വരുത്തും. ലേണേഴ്‌സ് ലൈസൻസ് ഓൺലൈൻ വഴി നൽകും. ഭിന്നശേഷിക്കാർക്ക് ലൈസൻസ് നൽകാൻ ലൈസൻസിങ് അഥോറിറ്റിക്ക് അനുവാദം. ബസ്, ചരക്ക് ലോറി അടക്കമുള്ള ട്രാൻസ്‌പോർട്ട് വാഹനങ്ങൾ ഓടിക്കുന്നതിനുള്ള ലൈസൻസ് അഞ്ചു വർഷത്തിലൊരിക്കൽ പുതുക്കിയാൽ മതി. ഇതുവരെ മൂന്നുവർഷമായിരുന്നു


തിരിച്ചുവരവില് റയല് മാഡ്രിഡിന് ജയം; അത്‌ലറ്റികോയ്ക്ക് സമനില | real madrid won over eibar in la liga\nതിരിച്ചുവരവില് റയല് മാഡ്രിഡിന് ജയം; അത്‌ലറ്റികോയ്ക്ക് സമനില\nMadrid, First Published 15, Jun 2020, 12:20 PM\nലാ ലിഗയിലേക്കുള്ള തിരിച്ചുവരവില് തകര്‍പ്പന് ജയം സ്വന്തമാക്കി റയല് മാഡ്രിഡ്. ഹോം മാച്ചില് ഐബറിനെതിരായ മത്സരത്തില് ഒന്നിനെതിരെ മൂന്ന് ഗോളിനാണ് റയല് തോല്‍പ്പിച്ചത്.\nമാഡ്രിഡ്: ലാ ലിഗയിലേക്കുള്ള തിരിച്ചുവരവില് തകര്‍പ്പന് ജയം സ്വന്തമാക്കി റയല് മാഡ്രിഡ്. ഹോം മാച്ചില് ഐബറിനെതിരായ മത്സരത്തില് ഒന്നിനെതിരെ മൂന്ന് ഗോളിനാണ് റയല് തോല്‍പ്പിച്ചത്. മറ്റൊരു മത്സരത്തില് അത്‌ലറ്റികോ മാഡ്രിഡ്, റയല് സോസിഡാഡുമായി സമനിലയില് പിരിഞ്ഞു. റയല് സോസിഡാഡ്- ഒസാസുന മത്സരത്തിലും സമനിലയായിരുന്നു ഫലം.\nഐബറിനെതിരേ ടോണി ക്രൂസ്, സെര്‍ജിയോ റാമോസ്, മാര്‍സെലോ എന്നിവരുടെ ഗോളുകളാണ് റയലിനു അനായാസ വിജയമൊരുക്കിയത്. പെഡ്രോ ബിഗാസ് 60ാം മിനിറ്റില് ഐബറിന്റെ ഏക ഗോള് മടക്കി. ജയത്തോടെ ബാഴ്സയുമായുള്ള അകലം വെറും രണ്ടു പോയിന്റായി കുറയ്ക്കാന് റയലിനു കഴിഞ്ഞു. ബാഴ്സയ്ക്കു 61ഉം റയലിന് 59ഉം പോയിന്റാണുള്ളത്.\nഅത്ലറ്റികോയ്ക്കു ഇടവേളയ്ക്ക് ശേഷമുള്ള തിരിച്ചുവരവിലും താളം വീണ്ടെടുക്കാന് കഴിഞ്ഞില്ല. ലീഗില് അവരുടെ തുടര്‍ച്ചയായ മൂന്നാമത്തെ സമനില കൂടിയാണിത്. പോയിന്റ് പട്ടികയില് ആറാംസ്ഥാനത്താണ് ഡിയേഗോ സിമിയോണിയുടെ ടീം.\nLast Updated 15, Jun 2020, 12:20 PM


നടിയെ ആക്രമിച്ച കേസ്; ദിലീപിന്റെ ഹര്‍ജി ഇന്ന് പരിഗണിക്കും; വിചാരണ നടപടികള് തുടങ്ങാനിരിക്കെ ദിലീപിന്റെ നീക്കം ശ്രദ്ധേയം,actress abduction case dileep in highcourt for cbi investigationkeralaonlinenews.com | Malayalam news, kerala news, onlinenews,\nനടിയെ ആക്രമിച്ച കേസ്; ദിലീപിന്റെ ഹര്‍ജി ഇന്ന് പരിഗണിക്കും; വിചാരണ ന...\nPublished: Thursday 14 June 2018 08:58:23 AM\nകൊച്ചി: നടിയെ ആക്രമിച്ച കേസില് സി.ബി.ഐ അന്വേഷണം ആവശ്യപ്പെട്ട് പ്രതിയായ നടന് ദിലീപ് സമര്‍പ്പിച്ച ഹര്‍ജി ഹൈക്കോടതി ഇന്ന് പരിഗണിക്കും. സംസ്ഥാന പോലീസിന്റെ അന്വേഷണം തൃപ്തികരമല്ലെന്നും സി.ബി.ഐ അന്വേഷണം വേണമെന്നുമാണ് ഹര്‍ജിയിലെ ആവശ്യം. സി.ബി.ഐ അന്വേഷണം ആവശ്യപ്പെട്ട് കഴിഞ്ഞ ഒക്ടോബര് 18 നാണ് ദിലീപ് 12 പേജുള്ള കത്ത് അഭ്യന്തരവകുപ്പ് അഡീഷണല് ചീഫ് സെക്രട്ടറിക്ക് അയച്ചത്. കത്ത് കിട്ടിയതായി അഭ്യന്തരവകുപ്പ് സ്ഥിരീകരിച്ചു.\nനിരപരാധിയായ തന്നെ കേസില് കുടുക്കിയതാണ്. കേസിലെ മറ്റൊരു പ്രതിയുടെ മൊഴിയുടെ അടിസ്ഥാനത്തിലാണ് തന്നെ പ്രതിചേര്‍ത്തിരിക്കുന്ന് ഈ സാഹചര്യത്തില് നീതിയുക്തമായ അന്വേഷണം വേണമെന്നും ദിലീപ് ആവശ്യപ്പെടുന്നു. സംഭവത്തില് തനിക്കെതിരെ തെളിവുകളില്ലായിരുന്നിട്ടും സമ്മര്‍ദ്ദങ്ങള്‍ക്ക് വഴങ്ങി കേസില് പ്രതിയാക്കിയെന്നും ദിലീപ് ഹര്‍ജിയില് പറയുന്നു.\nഅതേസമയം കേസില് കുറ്റപത്രം സമര്‍പ്പിച്ച സാഹചര്യത്തില് ഇത്തരം ഒരു ആവശ്യം നിലനില്‍ക്കില്ലെന്നാണ് പ്രോസിക്യൂഷന് നിലപാട്. സി.ബി.ഐ അന്വേഷിക്കണമെന്ന പ്രതിയായ ദിലീപിന് ആവശ്യപ്പെടാന് അവകാശമില്ലെന്ന് കോടതിയെ അറിയിക്കാനാണ് പ്രോസിക്യൂഷന് നീക്കം. ഇക്കാര്യം വിവിധ കോടതികള് നേരത്തെ തന്നെ വ്യക്തമാക്കിയിട്ടുണ്ട്.\nകേസിന്റെ വിചാരണ വൈകിക്കുകയെന്ന ലക്ഷ്യത്തോടെയാണ് ദിലീപിന്റെ ഹര്‍ജിയെന്നും പ്രോസിക്യൂഷന് കോടതിയില് നിലപാടെടുക്കും. 2017 ഫെബ്രുവരി 17-നായിരുന്നു നടിക്കെതിരെ ആക്രമണം ഉണ്ടായത്. തൃശ്ശൂരില് നിന്നും കൊച്ചിയിലേക്ക് വരികയായിരുന്ന നടിയെ കാറിനുള്ളില് വെച്ച് ലൈംഗീകമായി ആക്രമിക്കുകയായിരുന്നു. കേസിന്റെ വിചാരണ നടപടികള് കോടതിയില് തുടങ്ങാനിരിക്കെയാണ് ദിലീപിന്റെ നീക്കമെന്നതും ശ്രദ്ധേയമാണ്.\nനടി ആക്രമിക്കപ്പെട്ട കേസിന്റെ വിചാരണ എറണാകുളം ജില്ലാ സെഷന്‍സ് കോടതിയിലാണ് നടക്കുന്നത്. അങ്കമാലി മജിസ്ട്രേട്ട് കോടതിയില്‍നിന്നും കേസ് വിചാരണയ്ക്കായി സെഷന്‍സ് കോടതിയിലേക്ക് മാറ്റുകയായിരുന്നു. കേസിലെ എട്ടാം പ്രതിയാണ് നടന് ദിലീപ്.\nRead more topics: actress, abduction case, dileep, highcourt, cbi, investigation\nactress abduction case dileep in highcourt for cbi investigation\nദിലീപിന്റെ 'കല്യാണം' ട്രോള് മഴ\nനടിയെ ആക്രമിച്ച കേസ് ; ദിലീപിന്റെ ഹര്‍ജി ഇന്ന് സുപ്രീം കോടതി പരിഗണിക്കും


republic tv on top of the ratings char -in debut week | സുനന്ദയുടെ മരണത്തിൽ തരൂരിനെ പ്രതിക്കൂട്ടിലാക്കിയുള്ള അർണാബിന്റെ വിവാദ തുടക്കം വെറുതേയായില്ല; സംപ്രേഷണം തുടങ്ങിയ ആദ്യ വാരത്തിൽ ന്യൂസ് ചാനൽ ബാർക്കിൽ ഒന്നാമതായി റിപ്പബ്ലിക് ചാനൽ; മറ്റുള്ളവരെ ബഹുദൂരം പിന്നിലാക്കിയ നേട്ടത്തോടെ ചാനൽ രംഗത്തെ കിടമത്സരം കൊഴുക്കും - MarunadanMalayali.com\nMay 18, 2017 | 05:52 PM IST | Permalink\nസംപ്രേക്ഷണം തുടങ്ങി ആദ്യ ആഴ്ചയിൽ തന്നെ ചാനൽ റേറ്റിങ്ങിൽ മുന്നിലെത്തിയിരിക്കുകയാണ് അർണാബ് ഗോസോമിയുടെ റിപബ്ലിക്. ചാനൽ റേറ്റിങ്ങ് കണക്കാക്കുന്ന ബാർക്കിന്റെ കണക്കുകളിലാണ് രാജ്യത്ത് ഏറ്റവും കൂടതൽപേർ കാണുന്ന ഇഗ്ലീഷ് ന്യൂസ് ചാനലായി റിപബ്ലിക് മാറിയിരിക്കുന്നത്. പിന്നിലുള്ള ടൈംസ് നൗനെക്കാൾ ഇരട്ടിയോളം പോയിന്റിന്റെ വ്യത്യാസമാണ് റിപബ്ലിക്കിനുള്ളത്. റിപബ്ലിക്ക് ചാനൽ പ്രവർത്തനം തുടങ്ങിയ മെയ് ആറ് മുതൽ 12 വരെയുള്ള കണക്കുകളാണാണ് ബാർക്ക് ഇപ്പോൾ പുറത്തുവിട്ടിരിക്കുന്നത്.\nഅർണബ് ഗോസോമിയുടെ എക്‌സ്‌ക്ലൂസിവുകളും ബിഗ് ബ്രേക്കിങ്ങുകളും ജനശ്രദ്ധ നേടികഴിഞ്ഞുവെന്നതാണ് ബാർക്കിലെ കണക്കുകൾ നൽകുന്ന സൂചന. റിപബ്ലിക്കിന് 2117 പോയിന്റാണുള്ളത്. രണ്ടാം സ്ഥാനത്തുള്ള ടൈംസ് നൗന് 1148 പോയിന്റ് മാത്രമാണുള്ളത്. ആദ്യ നാല് സ്ഥാനങ്ങളിൽ നിൽക്കുന്ന ചാനലുകൾക്ക് എല്ലാം കൂടി റിപ്പബ്ലിക്കിന്റെ റേറ്റിംഗിന് അത്ര മാത്രം നേട്ടമേ ഉണ്ടാക്കാനിയിട്ടുള്ളൂ. 51.8 ശതമാനമാണ് റിപ്പബ്ലിക്ക് ടിവിയുടെ വ്യൂവർഷിപ്പ്. രണ്ടാം സ്ഥാനത്തുള്ള ടൈംസ് നൗന് 24.5 ശതമാനം മാത്രമാണ് ഉള്ളത്.\nആദ്യം വിട്ടുവീഴ്‌ച്ചയില്ലാത്ത രാജ്യസ്നേഹം.. മറ്റെന്തും പിന്നീട്; രാജീവ് ചന്ദ്രശേഖറിന്റെ ഏഷ്യാനെറ്റ് ന്യൂസ് മുതൽ മൈക്രോസോഫ്റ്റ് വരെ പാർട്ട്ണർമാർ; 'നേഷൻ വാണ്ട്സ് ടു നോ' എന്ന വാചകത്തിനൊപ്പം'മോർ' കൂടി കൂട്ടിച്ചേർത്ത് പ്രചരണം; ലോഞ്ചിങ് തകർപ്പനാക്കാൻ ഒരുങ്ങി അർണാബിന്റെ റിപ്പബ്ലിക് ടിവി; മത്സരത്തിന് തയ്യാറെടുത്ത് മറ്റ് വാർത്താ ചാനലുകളും\nദേശിയത ഉർത്തിപ്പിടിച്ച് നാഷൻസ് ഫസ്റ്റ് എന്ന ടാഗ് ലൈനിലാണ് റിപബ്ലിക്ക് പ്രവർത്തനം തുടങ്ങിയത്. കേന്ദ്രസർക്കാറിന്റെയും ബിജെപിയുടേയും പിന്തുണയും റിപബ്ലിക്കിന് ഏറെയുണ്ട്. വിവാദങ്ങളോടെയാണ് റിപബ്ലിക്ക് പ്രവർത്തനം തുടങ്ങിയത്. ലാലു പ്രസാദ് യാദവിന്റെ വിവാദ പോൺ സംഭാഷണം പുറത്തുവിട്ടാണ് റിപബ്ലിക്കിന്റെ പ്രവർത്തനം തുങ്ങിയത്. പിന്നാലെ സുനന്ദപുഷ്‌കറുടെ മരണത്തിൽ ശശീതരൂർ എംപിയെ പ്രതികൂട്ടിൽ നിർത്തുന്ന വാർത്ത ബിഗ് ബ്രേക്കിങ്ങായി റിപബ്ലിക്ക് പുറത്തു വിട്ടു.\nസുനന്ദപുഷ്‌കറിന്റെ മൃതദ്ദേഹം മരണം നടന്ന് ലീല ഹോട്ടലിലെ മുറിയിൽ നിന്നും മാറ്റി മറ്റൊരിടത്ത് കിടത്തിയെന്നായിരുന്നു റിപബ്ലിക് പുറത്തുവിട്ട വാർത്ത. ഹോട്ടലിലെ 307-ാം റൂമിൽ നിന്നും 345-ാം റൂമിലേക്ക് മൃതദ്ദേഹം മാറ്റിയെന്നും ക്രൈം സീനിൽ മാറ്റം വരുത്തിയെന്നും ആരോപിച്ചിരുന്നു. എന്നാൽ ഇക്കാര്യങ്ങളെല്ലാം ശശിതരൂർ നിഷേധിച്ചിരുന്നു. കോടതിയിൽ തെളിയിക്കാൻ വെല്ലും വിളിച്ചിരുന്നു.\nമറ്റു മാധ്യമങ്ങളൊന്നും ഇത് കാര്യമായി വാർത്തയാക്കിയില്ല.\nസുനന്ദപുഷ്‌കർ വിഷയത്തിൽ റിപബ്ലിക് പുറത്തുവിട്ട വീഡിയോ തങ്ങളുടെ പക്കൽ നിന്നും മോഷിടിച്ചതാണെന്ന് കാട്ടി ടൈംസ് നൗവ്വ് പൊലീസിൽ പരാതിയും നൽകിയിരുന്നു. വാർത്ത പുറത്തുവിട്ട പ്രേമ ശ്രീദേവി എന്ന റിപ്പോർട്ടറും അർണാബും തങ്ങളുടെ സ്ഥാപനത്തിന്റെ ഭാഗമായിരിക്കെ സ്വന്തം ജോലിയുടെ ഭാഗമായി ലഭിച്ച ടേപ്പുകൾ ഇത്തരത്തിൽ ഉപയോഗിക്കുന്നത് പകർപ്പാവകാശ നിയമത്തിന്റെ നഗ്നമായ ലംഘനമാണെന്നും പരാതിയിൽ കുറ്റപ്പെടുത്തുന്നു. മോഷണം, വിശ്വാസ വഞ്ചന, പകർപ്പാവകാശ ലംഘനം എന്നീ വകുപ്പുകൾ ചേർത്താണ് പരാതി നൽകിയാണ് ടൈംസ് ഓഫ് ഇന്ത്യയുടെ പരാതി.\nറേറ്റിങ്ങ് മുന്നിലാണെങ്കിലും ചാനലിനുള്ളിൽ അർണാബിനോടുള്ള അഭിഭ്രായ വ്യത്യാസം രൂക്ഷമാകുന്നതായാണ് റിപ്പോർട്ട്. സീനിയർ ബിസിനസ് റിപ്പോർട്ടറായ ചൈതി നുരുല രാജിവച്ചത് അർണാബിന്റെ പ്രവർത്തന രീതിയോടുള്ള അഭിപ്രായ വ്യത്യാസം കാരണമാണെന്നാണ് റിപ്പോർട്ട്. പൊതു പ്രവർത്തകരെ അടക്കം അപമാനിക്കുന്ന തരത്തിലുള്ള അർണാബിന്റെ അവതരണ രീതിയോട് മാധ്യമ പ്രവർത്തകർക്കെല്ലാം കടുത്ത അമർഷമാണുള്ളത്. അഭിപ്രായ സ്വാതന്ത്രത്തിന് വില കൊടുക്കാത്ത അർണാബിന്റെ നിലപാടുകൾ വ്യാപകമായി വിമർശിക്കപ്പെടാറുണ്ടെങ്കിലും ആളുകൾ ചാനൽ കാണുന്നു എന്നതിന്റെ തെളിവാണ് ബാർക്ക് റേറ്റിങ്.\nസ്വകാര്യ വാർത്താ ചാനലുകളുടെ സംഘടനയായ ന്യൂസ് ബ്രോഡ്കാസ്റ്റേഴ്സ് അസോസിയേഷനും റിപബ്ലിക് ടിവിക്കെതിരേ രംഗത്തുവന്നിട്ടുണ്ട്. പ്രേഷകരുടെ എണ്ണം കൂട്ടാനായി ആശ്വാസ്യകരമല്ലാത്ത കാര്യങ്ങൾ റിപബ്ലിക് ടിവി ചെയ്യുന്നതായിട്ടാണ് സംഘടന ആരോപിക്കുന്നത്. ഇക്കാര്യം ചൂണ്ടിക്കാട്ടി സംഘടന ടെലികോം റഗുലേറ്ററി അഥോറിറ്റിക്ക് പരാതിയും നല്കിയിട്ടുണ്ട്. ഇതിൻ മേൽ നടപടി സ്വീകരിക്കുന്നത് വരെ റിപ്പബ്ലിക്ക് ടിവിയുടെ റേറ്റിങ് പുറത്തുവിടരുതെന്ന് നിർദ്ദേശം ഉണ്ടായിരുന്നതാണ്. അതിനാൽ ഇപ്പോൾ പുറത്തുവന്ന കണക്കുകൾ വ്യാജമാണെന്ന പരാതിയും ഉയരുന്നുണ്ട്.\nബിജെപിയുടെ രാജ്യസഭാംഗവും ഏഷ്യാനെറ്റ് ന്യൂസ് ഉടമസ്ഥനുമായ രാജീവ് ചന്ദ്രശേഖറാണ് റിപബ്ലിക് ടിവിയുടെ പ്രധാന നിക്ഷേപകൻ. റിപബ്ലിക്ക് ആദ്യ അഴ്ചയിൽ തന്നെ മികച്ച നേട്ടം കൈവരിച്ചതോടെ ചാനലുകൾ തമ്മിലുള്ള റേറ്റിങ്ങ് മത്സരങ്ങൾ വരും ദിവസങ്ങളിൽ കടുക്കുമെന്നുറപ്പാണ്.


ഇത് കണ്ണില്ലാത്ത കൊടുംക്രൂരത; കന്നുകാലികളുടെ ദേഹത്ത് ആസിഡ് ഒഴിച്ച് സാമൂഹ്യവിരുദ്ധര് – Kairali News | Kairali News Live l Latest Malayalam News\nകന്നുകാലികളുടെ ദേഹത്ത് ആസിഡ് ഒഴിച്ച് കടന്നുകളയുന്ന സാമൂഹ്യവിരുദ്ധരുടെ കൊടുംക്രൂരതയില് ഉറക്കം നഷ്ടപ്പെട്ട് ഒരു ഗ്രാമം. കോതമംഗലം കവളങ്ങാട് പഞ്ചായത്തിലെ തലക്കോട് ചുള്ളിക്കണ്ടം പ്രദേശത്ത് കഴിഞ്ഞ മൂന്ന് മാസത്തിനുളളില് പതിനഞ്ചിലധികം മിണ്ടാപ്രാണികളാണ് കൊടുംക്രൂരതയ്ക്ക് ഇരയായത്. പൊലീസ് അന്വേഷണം ഊര്‍ജ്ജിതമാക്കിയെങ്കിലും കുറ്റവാളികളെ കണ്ടെത്താനായിട്ടില്ല.\nകവളങ്ങാട് പഞ്ചായത്തിലെ തലക്കോട് ചുള്ളിക്കണ്ടം നിവാസികളുടെ ഉറക്കം നഷ്ടപ്പെട്ടിട്ട് മാസങ്ങളായി. തങ്ങളുടെ കന്നുകാലികളെ ആസിഡ് ആക്രമണത്തില് നിന്നും രക്ഷപ്പെടുത്താന് ഉറക്കമിളച്ച് കാവലിരിക്കുകയാണിവര്. കഴിഞ്ഞ മൂന്ന് മാസത്തിനുളളില് പതിനഞ്ചിലധികം കന്നുകാലികള്‍ക്ക് നേരെയാണ് ആസിഡ് ആക്രമണം ഉണ്ടായത്.\nസാമൂഹ്യവിരുദ്ധര് ആരെന്ന് ഇതുവരെ കണ്ടെത്താനായിട്ടില്ല. കുരീക്കാട്ടില് വര്‍ക്കി കുര്യന്, പാറക്കല് ഷൈജന് തങ്കപ്പന്, മുല്ലശ്ശേരി ബേബി കുര്യാക്കോസ് എന്നിങ്ങനെ പ്രദേശത്തെ ക്ഷീരകര്‍ഷകരുടെ കന്നുകാലികള്‍ക്ക് ഏറ്റ പൊളളല് ഗുരുതരമാണ്. മിണ്ടാപ്രാണികളോട് കൊടുംക്രൂരത ചെയ്യുന്ന കുറ്റവാളികളെ നിയമത്തിന് മുന്നില് കൊണ്ടുവരണമെന്ന് ക്ഷീരകര്‍ഷകനായ ഷൈജന് തങ്കപ്പന് പറഞ്ഞു.\nമൃഗസംരക്ഷണ വകുപ്പ് ഉദ്യോഗസ്ഥര് സ്ഥലത്തെത്തി കന്നുകാലികള്‍ക്ക് ചികിത്സ നല്‍കുന്നുണ്ട്. വലിയ ആഴത്തില് പൊളളലേല്‍ക്കാത്തതിനാല് ജീവന് നഷ്ടമായില്ലെങ്കിലും തീറ്റ എടുക്കാനാവാത്ത സാഹചര്യമുണ്ടെന്ന് ജില്ലാ വെറ്ററിനറി ലാബ് ഓഫീസര് ഡോ. ഐശ്വര്യ രേണു.\nജില്ലാ പഞ്ചായത്ത് പ്രസിഡന്റ് ഉല്ലാസ് തോമസ്, കവളങ്ങാട് പഞ്ചായത്ത് പ്രസിഡന്റ് സൈജന്റ് ചാക്കോ അടക്കം ജനപ്രതിനിധികള് സംഭവസ്ഥലം സന്ദര്‍ശിച്ചു. പ്രദേശത്ത് കുറ്റകൃത്യം ആവര്‍ത്തിക്കാതിരിക്കാന് കവളങ്ങാട് പഞ്ചായത്ത് പ്രസിഡന്റ് അധ്യക്ഷനായി പൊലീസ്, വനം, മൃഗ സംരക്ഷണ വകുപ്പ് പ്രതിനിധികള്, വന സംരക്ഷണ സമിതി അംഗങ്ങള് എന്നിവരെ ഉള്‍പ്പെടുത്തി ജാഗ്രതാ സമിതി രൂപീകരിച്ചിട്ടുണ്ട്. പ്രതികള്‍ക്കായി പൊലീസ് അന്വേഷണം ഊര്‍ജ്ജിതമാക്കി.\nTags: Attackcow attack


പാസ്റ്റർസ്ഥാനം രാജിവച്ച് പെൺകുട്ടികളെ കടത്തുന്നവർക്കെതിരെ പോരാടാൻ ഇറങ്ങിത്തിരിച്ച ഒരാള്! | The anti-trafficking activist of Dooars region who rescued more than 500 girls\nപാസ്റ്റർസ്ഥാനം രാജിവച്ച് പെൺകുട്ടികളെ കടത്തുന്നവർക്കെതിരെ പോരാടാൻ ഇറങ്ങിത്തിരിച്ച ഒരാള്!\nDooars Tourism, First Published Dec 20, 2020, 3:31 PM IST\n2015 -ൽ 252 സാമൂഹ്യ പ്രവർത്തകർ, അഭിഭാഷകർ, പത്രപ്രവർത്തകർ, നിയമപാലകർ എന്നിവരെ ഉൾപ്പെടുത്തികൊണ്ട് പാൻ ഇന്ത്യ ശൃംഖലയായ സ്റ്റോപ്പ് ഇഫ് യു കാൻ എന്ന പേരിൽ രാജു ഒരു വാട്ട്‌സ്ആപ്പ് ഗ്രൂപ്പ് ആരംഭിച്ചു.\nഡൂവാർസ് പ്രദേശത്തെ മനുഷ്യകടത്തിനെതിരെ വർഷങ്ങളായി പ്രവർത്തിക്കുകയാണ് രാജു നേപ്പാളി. കഴിഞ്ഞ 13 വർഷത്തിനിടയിൽ, ഇന്ത്യയുടെ വിവിധ ഭാഗങ്ങളിൽ നിന്ന് കടത്തിയ നൂറിലധികം കുട്ടികളെ, കൂടുതലും ആദിവാസി പെൺകുട്ടികളെ വീട്ടിലേക്ക് തിരികെ കൊണ്ടുവരാൻ അദ്ദേഹത്തിന് കഴിഞ്ഞിട്ടുണ്ട്. അതിലൊരാളാണ് സുനൈന (സാങ്കല്പിക നാമം).\nഒരു തേയില തൊഴിലാളിയുടെ മകളായിരുന്നു അവൾ. 12 വയസ്സുള്ളപ്പോൾ ഒരു പീഡോഫിൽ അവളെ തട്ടിക്കൊണ്ടുപോയി. ഒരു പുരോഹിതനാണെന്നും പറഞ്ഞാണ് അയാൾ സ്വയം പരിചയപ്പെടുത്തിയത്. അദ്ദേഹം ലേബർ ക്വാർട്ടേഴ്സിലെ കുട്ടികളുമായി വളരെ അടുപ്പത്തിലായി. "ഒരു ദിവസം അദ്ദേഹം എന്നെ വീട്ടിൽ നിന്ന് കടത്തി. എനിക്ക് മയക്കുമരുന്ന് നൽകി” സുനൈന വൈസ് വേൾഡ് ന്യൂസിനോട് പറഞ്ഞു. സാധാരണയായി ആ പ്രദേശത്ത് ഒരു കുട്ടിയെ കാണാതാകുമ്പോൾ ആദ്യം ബന്ധപ്പെടുന്നത് രാജുവിനെയാണ്. സുനൈനയുടെ വീട്ടിൽ ഒരു ഫാൻസി മാഗ്നറ്റിക് കളിപ്പാട്ടം കണ്ടെത്തിയതിനെ തുടർന്ന് രാജുവിന് ആ പുരോഹിതനിൽ സംശയം തോന്നി. ക്രിമിനൽ ഇൻവെസ്റ്റിഗേഷൻ ഡിപ്പാർട്ട്‌മെന്റിലെ രാജുവിന്റെ പരിചയം പുരോഹിതന്റെ സെൽ ഫോണിന്റെ ടവർ സ്ഥാനം ട്രാക്കുചെയ്യാൻ സഹായകമായി.\nഫോൺ ഉത്തരേന്ത്യൻ സംസ്ഥാനമായ ഉത്തർപ്രദേശിലെ ആസംഗറിൽ ദിവസങ്ങളോളം മാറ്റമില്ലാതെ തുടർന്നപ്പോൾ, അദ്ദേഹം ഇന്ത്യയുടെ അതിർത്തിയിൽ വിന്യസിച്ചിരുന്ന അർദ്ധസൈനിക സംഘടനയായ എസ്എസ്ബി കമാൻഡന്റായ തപൻ കുമാർ ദാസുമായി ബന്ധപ്പെട്ടു. അതിർത്തികൾക്ക് കാവൽ നിൽക്കുന്നതിനുപുറമെ, അതിർത്തി മനുഷ്യക്കടത്തിനെ എസ്എസ്ബി നേരിടുന്നു. അടുത്ത ദിവസം തന്നെ എസ്‌എസ്‌ബി ഉദ്യോഗസ്ഥരും രാജുവും സന്നദ്ധപ്രവർത്തകരും അടങ്ങുന്ന സംഘം യുപിയിലേക്ക് പുറപ്പെട്ടു. പ്രാദേശിക പൊലീസിന്റെ സഹായത്തോടെ നടത്തിയ സംയുക്ത റെയ്ഡിന് ശേഷം സുനൈനയെ രക്ഷപ്പെടുത്താനും കുറ്റവാളിയെ അറസ്റ്റ് ചെയ്യാനും അവർക്ക് കഴിഞ്ഞു.\n“അവർ എന്നെ അന്വേഷിക്കാൻ വന്നപ്പോൾ എന്നെ ഒരു മുറിയിൽ പൂട്ടിയിട്ടിരിക്കുകയായിരുന്നു. ആ മനുഷ്യൻ എന്നെ പീഡിപ്പിക്കുകയും അടിക്കുകയും ലൈംഗികമായി പീഡിപ്പിക്കുകയും ചെയ്യുമായിരുന്നു. രാജു അങ്കിൾ ആണ് എന്നെ രക്ഷിച്ചത്” സുനൈന പറഞ്ഞു. ചരിത്രപരമായി പാർശ്വവൽക്കരിക്കപ്പെട്ട, തേയിലത്തൊഴിലാളികൾ, അവരിൽ ഭൂരിഭാഗവും സ്ത്രീകളാണ്, ഈ മേഖലയുടെ തകർച്ചയോടെ മോശം അവസ്ഥയിലായി. വടക്കൻ ബംഗാളിൽ നിരവധി എസ്റ്റേറ്റുകൾ അടച്ചുപൂട്ടി. ആയിരക്കണക്കിന് പേർ തൊഴിലില്ലാത്തവരായി. പട്ടിണിയും പോഷകാഹാരക്കുറവും മൂലമുള്ള മരണങ്ങൾ സാധാരണമായി. തുറന്ന് പ്രവർത്തിക്കുന്ന എസ്റ്റേറ്റുകളിൽ പോലും പ്രതിദിന വേതനം കൃത്യമായിരുന്നില്ല. കൂടാതെ ആനുകൂല്യങ്ങൾ മിക്കവാറും നിലവിലില്ല. ഈ സമയത്താണ് ഇവിടം കടത്തുകാരുടെ കേന്ദ്രമായി മാറിയത്. പെൺകുട്ടികളെ വിവാഹം കഴിച്ചും, അവർക്ക് ജോലി വാഗ്ദാനം ചെയ്തും, ലേബർ അല്ലെങ്കിൽ ലൈംഗിക ജോലികളിലേക്ക് കടത്തുകാർ അവരെ വിൽക്കാൻ തുടങ്ങി.\n2003 -ൽ പൂനെയിലെ ഒരു വേശ്യാലയത്തിൽ നിന്ന് രാജുവിന്റെ ഒരു പെൺസുഹൃത്തിനെ രക്ഷപ്പെടുത്തിയതോടെയാണ് നാടകീയമായ വഴിത്തിരിവുണ്ടാകുന്നത്. അവരുടെ ഭർത്താവാണ് അവളെ വിറ്റത്. എന്നാൽ, പിന്നീട് അസുഖം ബാധിച്ച് അവൾ മരിച്ചു. ഇതോടെ രാജു ഈ മേഖലയെ കുറിച്ച് പഠിക്കുകയും 2005 -ൽ നേപ്പാളിൽ നിന്ന് മടങ്ങിയശേഷം പാസ്റ്റർ സ്ഥാനം രാജിവയ്ക്കുകയും ചെയ്തു. മനുഷ്യക്കടത്തിനെ കുറിച്ച് അവബോധം സൃഷ്ടിക്കാൻ അദ്ദേഹം ശ്രമിച്ചു. അദ്ദേഹത്തിന്റെയും, സുഹൃത്തുകളുടെയും പ്രവർത്തനഫലമായി നിരവധി കാര്യങ്ങൾ അവർ അവിടെ ചെയ്തു.\n2015 -ൽ 252 സാമൂഹ്യ പ്രവർത്തകർ, അഭിഭാഷകർ, പത്രപ്രവർത്തകർ, നിയമപാലകർ എന്നിവരെ ഉൾപ്പെടുത്തികൊണ്ട് പാൻ ഇന്ത്യ ശൃംഖലയായ സ്റ്റോപ്പ് ഇഫ് യു കാൻ എന്ന പേരിൽ രാജു ഒരു വാട്ട്‌സ്ആപ്പ് ഗ്രൂപ്പ് ആരംഭിച്ചു. ഗ്രൂപ്പുകളിലെ അംഗങ്ങൾ കാണാതായവരെക്കുറിച്ചുള്ള വിവരങ്ങൾ പങ്കിടുന്നു, രക്ഷാപ്രവർത്തനങ്ങൾ ഏകോപിപ്പിക്കുന്നു. ചിലപ്പോൾ, കടത്തുകാരുടെ നീക്കങ്ങളെക്കുറിച്ച് രഹസ്യവിവരങ്ങൾ നൽകുന്നു. രാജുവിന്റെ കണക്കനുസരിച്ച്, കഴിഞ്ഞ അഞ്ച് വർഷത്തിനിടയിൽ, കാണാതായ അഞ്ഞൂറോളം കുട്ടികളെ കണ്ടെത്താനും രക്ഷപ്പെടുത്താനും വാട്ട്‌സ്ആപ്പ് ഗ്രൂപ്പ് സഹായിച്ചിട്ടുണ്ട്. ഇതിനായുള്ള പണം പ്രധാനമായും വ്യക്തികളിൽ നിന്നുള്ള സംഭാവനകൾ വഴിയാണ് അദ്ദേഹം കണ്ടെത്തുന്നത്.\nLast Updated Dec 20, 2020, 3:37 PM IST


Three haircare tips | Indian Express Malayalam\nthree haircare tips\nമുടിയുടെ തരം അനുസരിച്ച് ആഴ്ചയിൽ ഒരിക്കൽ/രണ്ട് തവണ/മൂന്ന് തവണ മുടിയിൽ എണ്ണ തേക്കുക\nMay 16, 2022 3:30:07 pm\nതിളക്കമുള്ളതും നീണ്ടതും ഇടതൂർന്നതുമായ മുടി ഏതൊരു പെണ്ണിനും അഴകാണ്. എന്നാൽ മുടി കൊഴിച്ചിലും കരുത്തില്ലാത്ത മുടിയും പലരെയും അലട്ടുന്ന പ്രശ്നമാണ്. ചിട്ടയായ മുടി സംരക്ഷണത്തിലൂടെ ഇത് ഏറെക്കുറെ പരിഹരിക്കാൻ കഴിയും. മുടി സംരക്ഷണത്തിനായ് മൂന്നു ടിപ്സുകൾ പങ്കുവച്ചിരിക്കുകയാണ് ആയുർവേദ ഡോ.ദിക്സ ഭാവ്സർ.\nമുടിയുടെ തരം അനുസരിച്ച് ആഴ്ചയിൽ ഒരിക്കൽ/രണ്ട് തവണ/മൂന്ന് തവണ മുടിയിൽ എണ്ണ തേക്കുക. മിനുസമാർന്നതും തിളങ്ങുന്നതുമായ മുടിയുള്ളവർ ഒരിക്കൽ/രണ്ട് തവണ, എണ്ണമയമുള്ള തലയോട്ടി അല്ലെങ്കിൽ വെളുത്ത മുടിയുള്ളവർ രണ്ടു തവണ, വരണ്ട, കനം കുറഞ്ഞ, അറ്റം പിളർന്ന മുടിയുള്ളവർ ആഴ്ചയിൽ മൂന്നു തവണ എണ്ണ തേക്കുക.\nവിറ്റാമിനുകളാൽ സമ്പുഷ്ടമായ ഭക്ഷണം കഴിക്കുക.\nവിറ്റാമിൻ സി – കൊളാജൻ ഉൽപാദനത്തെ സഹായിക്കുന്നു; നെല്ലിക്ക, കിവി, മധുരക്കിഴങ്ങ്, സ്ട്രോബെറി, പേരക്ക, ഓറഞ്ച്, ബ്ലാക്ക് ബെറീസ്, പപ്പായ, കുരുമുളക് എന്നിവ കഴിക്കുക.\nഇരുമ്പ് രോമകൂപങ്ങളെ പോഷിപ്പിക്കുന്നു: പ്രധാനമായും ഇലക്കറികൾ, പച്ച പച്ചക്കറികൾ, സ്പിരുലിന എന്നിവയിൽ നിന്ന്.\nവിറ്റാമിൻ എ – തലയോട്ടിക്ക് ആരോഗ്യകരമായ സെബം ഉണ്ടാക്കുന്നു, മധുരക്കിഴങ്ങ്, കാരറ്റ്, കുരുമുളക്, മത്തങ്ങ തുടങ്ങിയ ബീറ്റാ കരോട്ടിനുകളുള്ള എല്ലാ പച്ചക്കറികളിലും ഇത് കാണാം.\nനട്സിൽ നിന്നുള്ള വിറ്റാമിൻ ഇ.\nസൂര്യപ്രകാശത്തിൽ നിന്നും പാലിൽ നിന്നും വിറ്റാമിൻ ഡി.\nബീറ്റ്റൂട്ട്, സ്പിനച്, ധാന്യങ്ങൾ, ബീൻസ് എന്നിവയിൽ നിന്നുള്ള വിറ്റാമിൻ ബി കോംപ്ലക്സ്.\nദഹനത്തിനും മൊത്തത്തിലുള്ള പോഷണത്തിനും ആരോഗ്യകരമായ കൊഴുപ്പുകൾ (നെയ്യ്, എള്ള്, ചണവിത്ത്, ഒലിവ് ഓയിൽ, വെളിച്ചെണ്ണ മുതലായവ) പ്രധാനമാണ്.\nപയർ/ബീൻസ്, ക്വിനോവ, നട്സ്/വിത്ത്, മുട്ട, മത്സ്യം (നോൺ വെജിറ്റേറിയൻ) എന്നിവയിലൂടെയുള്ള പ്രോട്ടീൻ.\nനെയ്യ്/അണു തൈലം എന്നിവ രാവിലെയോ ഉറങ്ങുന്നതിനു മുൻപോ ഇരു നാസാരന്ധ്രങ്ങളിലും ഒഴിക്കുന്നത് മുടി വളർച്ചയ്ക്ക് അത്യുത്തമമാണ്. (മുടികൊഴിച്ചിലും നരയും കുറയ്ക്കുകയും ചെയ്യുന്നു) നല്ല ഉറക്കം മുടി വളർച്ചയ്ക്ക് മറ്റൊരു നിർബന്ധിത കാര്യമാണ്.\nRead More: നീണ്ടതും തിളക്കമുള്ളതുമായ മുടിക്കായ് ഈ4തെറ്റുകൾ ഒഴിവാക്കൂ\nWeb Title: Three haircare tips


Where is notebook fame Roma Asrani - Malayalam Filmibeat\n| Updated: Wednesday, December 5, 2018, 18:29 [IST]\nഇഷ്ടതാരം റോമ എവിടെയാണ്? | filmibeat Malayalam\nമലയാളത്തില് ശാലീന നായികമാര് അരങ്ങ് വാഴുമ്പോഴാണ് ചിന്നിച്ചിതറിക്കൊണ്ട് റോമ അസ്രാണി എത്തിയത്. തമിഴ്‌നാട്ടുകാരിയാണെങ്കിലും മലയാളക്കര സ്വന്തം കുട്ടിയായിട്ടാണ് റോമയെ സ്വീകരിച്ചത്. നോട്ട്ബുക്ക് എന്ന ആദ്യ ചിത്രത്തിലൂടെ തന്നെ റോമ മലയാളികളുടെ മനം കവര്‍ന്നു.\nചോക്ലേറ്റ്, ലോലി പോപ്പ്, മിന്നാമിന്നിക്കൂട്ടം, കളേഴ്‌സ് അങ്ങനെ അഭിനയിച്ച മിക്ക ചിത്രങ്ങളിലും ആണത്തമുള്ള നായിക വേഷങ്ങളാണ് റോമയ്ക്ക് ലഭിച്ചത്. അതുകൊണ്ട് തന്നെ പെട്ടന്ന് നോട്ടീസ് ചെയ്യപ്പെട്ടു.. ആ റോമ ഇപ്പോള് എവിടെ..?\nമിസ്റ്റര് എറബാബു എന്ന തെലുങ്ക് ചിത്രത്തിലൂടെയാണ് റോമ സിനിമാ ലോകത്ത് അരങ്ങേറ്റം കുറിച്ചത്. പിന്നീട് കാതലേ എന് കാതലേ എന്ന തമിഴ് ചിത്രവും ചെയ്താണ് നോട്ട്ബുക്കിലൂടെ മലയാളത്തിലെത്തിയത്.\nബോബി - സഞ്ജയ് തിരക്കഥയില് റോഷന് ആന്‍ഡ്രൂസ് സംവിധാനം ചെയ്ത നോട്ട്ബുക്ക് എന്ന ചിത്രത്തിലെ പ്ലസ് ടു കാരി ഇന്നും പ്രേക്ഷകര്‍ക്ക് പ്രിയപ്പെട്ടതാണ്. പുതുമുഖ താരങ്ങളെ കേന്ദ്ര കഥാപാത്രമാക്കി ഒരുക്കിയ ചിത്രത്തില് ഏറ്റവുമാദ്യം ബ്രേക്ക് കിട്ടിയതും റോമയ്ക്കാണ്.\nഒന്നിനുപിറകെ ഒന്നായി ചിത്രങ്ങള്\nതുടര്‍ന്ന് റോമയ്ക്ക് മലയാള സിനിമയില് സുവര്‍ണകാലമായിരുന്നു. ജൂലൈ 4, ചോക്ലേറ്റ്, മിന്നാമിന്നിക്കൂട്ടം, ലോലിപ്പോപ്പ്, കളേഴ്‌സ്, ട്രാഫിക്, കാസനോവ, ഗ്രാന്റ്മാസ്റ്റര് എന്നിങ്ങനെ തുടരെ തുടരെ നല്ല ചിത്രങ്ങളുടെ ഭാഗമായി.\n2005 ല് തുടങ്ങിയ യാത്രയില് 2012 വരെ റോമയ്ക്ക് വിശ്രമില്ലായിരുന്നു. മലയാളത്തില് മാത്രമാണ് റോമ ശ്രദ്ധ കേന്ദ്രീകരിച്ചതും. എന്നാല് പെട്ടന്ന് റോമയെ കാണാതായി. പുതുമുഖ നായികമാരുടെ കുത്തൊഴുക്കില് റോമയെ പ്രേക്ഷകര് മറക്കുകയും ചെയ്തു.\nമെലിഞ്ഞു സുന്ദരിയായി റോമ മടങ്ങിവന്നു. സ്ലിം ബ്യൂട്ടിയായാല് കൂടുതല് അവസരങ്ങള് ലഭിയ്ക്കുമെന്നാണ് റോമ കരുതിയത്. എന്നാല് അത് പാരയായി. തടി പോയതോടെ റോമയുടെ ഭാഗ്യവും പോയി.\nമടങ്ങിവരവില് റോമ ആദ്യം ചെയ്തത് നമസ്‌തേ ബാലി എന്ന ചിത്രമാണ്. എന്നാല് അങ്ങനെ ഒരു സിനിമ ഇറങ്ങിയ കാര്യം പോലും അധികമാരും അറിഞ്ഞിട്ടില്ല. പിന്നെ ചെയ്ത സത്യ എന്ന ചിത്രം എട്ടുനിലയില് പൊട്ടുകയും ചെയ്തു.\nഅതിനിടയില് ജനങ്ങളെ ഓര്‍മപ്പെടുത്താല് ടെലിവിഷന് ഷോകളില് റോമ എത്തിയിരുന്നു. കോമഡി സൂപ്പര് നൈറ്റില് വിധികര്‍ത്താവായി എത്തിയെങ്കിലും അവിടെയും പിടിച്ചു നില്‍ക്കാന് കഴിഞ്ഞില്ല.\nRead more about: roma asrani roma malayalam film malayalam movie malayalam cinema റോമ മലയാളം സിനിമ നടി\nWhere is notebook fame Roma Asrani


Thiruvananthapuram Citizen News-ചേന്നന്‍പാറ-ലക്ഷ്മി എസ്റ്റേറ്റ്-വലിയവേങ്കാട് റോഡ് മികച്ച ബദല് പാത; പക്ഷേ കോണ്‍ക്രീറ്റിങ്ങിന് ഫണ്ടില്ല- Mathrubhumi\nചേന്നന്‍പാറ-ലക്ഷ്മി എസ്റ്റേറ്റ്-വലിയവേങ്കാട് റോഡ് മികച്ച ബദല് പാത; പക്ഷേ കോണ്‍ക്രീറ്റിങ്ങിന് ഫണ്ടില്ല\nവിതുര: തൊളിക്കോട്, വിതുര പഞ്ചായത്തുകളെ തമ്മില് ബന്ധിപ്പിക്കുന്ന വഴി. പ്രധാന റോഡിനേക്കാള് എളുപ്പമാര്‍ഗം. ആര്യനാട് പഞ്ചായത്തുകാര് പോലും ചേന്നന്‍പാറയിലെത്താന് ആശ്രയിക്കുന്ന ലക്ഷ്മി എസ്റ്റേറ്റ്-വലിയവേങ്കാട് റോഡിലൂടെ പക്ഷേ, വീഴാതെ സഞ്ചരിക്കണമെങ്കില് പാത കോണ്‍ക്രീറ്റിങ് നടത്തിയേപറ്റൂ. 10 ലക്ഷം രൂപയനുവദിച്ചാല് ഈ പാത ഗതാഗതയോഗ്യമാക്കാന് കഴിയും.\nഈ ഫണ്ടിനുവേണ്ടി ഏറെനാളായി നാട്ടുകാര് ശ്രമിക്കുന്നു. ഇതുവരെ ലക്ഷ്യം കണ്ടില്ല. പൂര്‍ണമായും ഒരു വാര്‍ഡിനുള്ളില് സ്ഥിതിചെയ്യാത്ത റോഡായതാണ് ഇതിന് ഒരുകാരണം. എങ്കിലും ഉത്തരവാദിത്വം കൂടുതല് തൊളിക്കോട് പഞ്ചായത്തിനാണ്. ഇവിടത്തെ തോട്ടുമുക്ക് വാര്‍ഡിലാണ് പാതയുടെ ഏറ്റവും മോശം ഭാഗങ്ങള്. പാത ഗതാഗതയോഗ്യമാക്കാന് 72 സെന്റോളം സ്ഥലം ലക്ഷ്മി എസ്റ്റേറ്റുകാര് തൊളിക്കോട് പഞ്ചായത്തിന് കഴിഞ്ഞ ഭരണസമിതിയുടെ കാലത്തുതന്നെ വിട്ടുനല്‍കുകയും ചെയ്തിരുന്നു. വെള്ളനാട് ബ്ലോക്ക് പഞ്ചായത്ത് പ്രസിഡന്റിന്റെ ഡിവിഷനും ഈ റോഡില് തൊട്ടാണ്.\nഫണ്ടിനു വേണ്ടി ശബരീനാഥന് എം.എല്.എ.യെ സമീപിച്ചിട്ടുണ്ടെന്ന് വിതുര പഞ്ചായത്ത് മുന് അംഗം മേമല വിജയന് പറഞ്ഞു. എം.എല്.എ. ഫണ്ട് ലഭിക്കുമെന്നാണ് പ്രതീക്ഷയെന്ന് ബ്ലോക്ക് പഞ്ചായത്ത് പ്രസിഡന്റ് ശോഭനാ ജോര്‍ജ് അറിയിച്ചു. റോഡ് കോണ്‍ക്രീറ്റിങ് യാഥാര്‍ഥ്യമാക്കുമെന്ന് തോട്ടുമുക്ക് വാര്‍ഡംഗം ശിവാനന്ദനും പറയുന്നു.


രമ കെ. എൻ.\n‘പഠാണി മുസ്ലീങ്ങളാണ് ഇക്കളി ഇവിടെ കൊണ്ടുവന്നത് ’\nപുലിക്കളി ഇല്ലാത്ത ഒരു ഓണം തൃശൂരിന്റെ ചിന്താമണ്‌ഡലത്തിനുപുറത്താണ്. എന്നിരിക്കിലും തൃശൂർക്കാർക്ക് പുലിക്കളിയോട് ഉണ്ടായിരുന്ന ആ ഭ്രാന്തമായ ആവേശം ഇന്നുണ്ടോ? പുലിക്കളിയുടെ പഴയ പ്രൗഢിക്ക് ഇന്നല്പം മങ്ങലേറ്റിട്ടില്ലേ? വർഷംതോറും പുലിക്കളിയുടെ ആകർഷകത്വം നഷ്‌ടപ്പെട്ടുവരികയല്ലേ? പുലിക്കളിയോട് തൃശൂർക്കാർക്കുണ്ടായിരുന്ന അഭിനിവേശം ഇല്ലാതായിവരുന്നു.\nഏതാനും വർഷംമുമ്പുവരെയുളള അവസ്‌ഥ എന്തായിരുന്നു? നാലോണനാളിലെ പുലിക്കളിമത്‌സരം, പൂരത്തോളം കെങ്കേമമായ ആ ആഘോഷം ഇന്ന് ഒരു തരം ഗൃഹാതുരത്വത്തോടെയാണ് പലരും ഓർക്കുന്നത്. തിരുവോണനാളിൽ ഉച്ചതിരിഞ്ഞാൽ നഗരത്തിൽ പുലിക്കളിറങ്ങുകയായി. മൂന്നോണനാളിൽ അതിന്റെ ഹരം വർദ്ധിക്കുന്നു. നാലോണ നാളിൽ മദ്ധ്യാഹ്‌നത്തോടെ നഗരമൊരു മനുഷ്യമഹാസമുദ്രമായി തീരുന്നു. സ്വരാജ് റൗണ്ടിന്റെ ഇരുകരകളിലും കെട്ടിടങ്ങളുടെ മട്ടുപ്പാവിലും തിങ്ങിനിറഞ്ഞ ജനക്കൂട്ടം. നഗരത്തിലേക്കു വരുന്ന വാഹനങ്ങളൊക്കെ നഗരത്തിൽ കടക്കാതെ നഗരാതിർത്തിയിൽ വന്നു തിരിച്ചുപോകും. അന്നുച്ചമുതൽ പുലിക്കളി മത്‌സരകേന്ദ്രമായ നടുവിലാലിൽ ആ സമയത്ത് മഴ പെയ്‌താൽ തുളളി വെളളം തറയിൽ പതിക്കില്ല. മേടം പിറക്കുമ്പോൾ നഗരത്തിന്റെ പ്രാന്തദേശങ്ങളിൽ പുലിക്കളി കമ്മിറ്റികൾ സ്വയം സംഘടിക്കുന്നു.\nഈ തലമുറയുടെ സംഭാവനയായ ധാരാളം കുട്ടിപ്പുലികൾ ഉണ്ടെങ്കിലും പഴയ പുലികളുടെ വീര്യവും ശൗര്യവും ഇന്നത്തെ പുലികൾക്ക് ഇല്ല. അഭ്യാസപാടവത്തിൽ അന്നത്തെ പുലികളുടെ നാലയലത്തു എത്താവുന്ന പുലികൾ ഇന്നില്ല. ഇവയുടെ വംശപാരമ്പര്യം പരിശോധിക്കുമ്പോൾ ആർക്കും ബോദ്ധ്യമാകുന്ന ചില വസ്‌തുതകളുണ്ട്. ഈ പുലികൾക്ക് ഉജ്ജ്വലമായ ഒരു ഭൂതകാലം ഉണ്ട്. സമ്പന്നമായ ഒരു ചരിത്രമുണ്ട്.\nഏകദേശം രണ്ടു ശതകങ്ങൾക്കു മുമ്പാണ് പുലിക്കളിയുടെ ആവിർഭാവം. യഥാർത്‌ഥത്തിൽ ഈ കളി കേരളീയമല്ല. വടക്കേ ഇന്ത്യയിൽ നിന്ന് ഇവിടെക്കു പറിച്ചുനടപ്പെട്ടതാണ്. വടക്കേഇന്ത്യയിലെ മുസ്ലീങ്ങൾ മുഹറത്തോടനുബന്ധിച്ച് നടത്താറുളള ഒരു തരം കളിയുടെ രൂപഭേദമാണ് പുലിക്കളി. പഠാണിമുസ്ലീങ്ങളാണ് ഇക്കളി ഇവിടെ കൊണ്ടുവന്നത്. വടക്കേ ഇന്ത്യയിൽ നിന്നും ഡെക്കാൻ പീഠഭൂമിയിൽ നിന്നും വ്യാപാര ആവശ്യത്തിനും മറ്റുമായി ഇവിടെ കുടിയേറിപ്പാർത്തവരാണ് പഠാണികൾ. ഇവർ ഷിയാമുസ്ലീങ്ങളാണ്. ഹിജറാവർഷത്തിന്റെ മുഹറമാസം 1 മുതൽ 10 വരെയുളള തിയ്യതികൾ ഇവർക്കു ഒരു ഉത്‌സവകാലമാണ്. ‘പഞ്ചയെടുക്കൽ’ എന്ന പേരിൽ ഒരു ആഘോഷം ഈ ദിവസങ്ങളിൽ ഇവർ കൊണ്ടാടുന്നു. ഇസ്ലാം മതം പ്രചരിപ്പിക്കുന്നതിൽ നബിക്കൊപ്പം പ്രവർത്തിച്ച അലിയുടെ പുത്രൻമാരായ ഹസ്സനും ഹുസൈനും യുദ്ധത്തിൽ കൊല്ലപ്പെട്ടതിന്റെ വീരസ്‌മരണ പുതുക്കലാണ് ഈ ഉത്‌സവം. വടക്കേ ഇന്ത്യയിലെ മുസ്ലീങ്ങൾക്ക് നബിയെക്കാൾ സ്വീകാര്യനായത് അലിയാണ്. കായികശക്തി സംഭരിക്കേണ്ട ഘട്ടങ്ങളിൽ ഇവർ ‘യാ അലി’ എന്നാണ് വിളിക്കാറുളളത്.\nപോസ്‌റ്റ് ഓഫീസ് റോഡിൽ ഡയമന്റ് ലോഡ്‌ജിനോട് തൊട്ടുകിടക്കുന്ന കമ്പിവേലികെട്ടിത്തിരിച്ച സ്‌ഥലത്താണ് അന്നു പഞ്ചയെടുക്കൽ നടന്നിരുന്നത്. പഴയകാലത്ത് ‘ആഷർഖാന’ എന്നു അറിയപ്പെട്ടിരുന്ന ഈ സ്‌ഥലത്തിന്റെ ഇപ്പോഴത്തെ ഉടമസ്‌ഥാവകാശം ചെട്ടിയങ്ങാടി മുസ്ലീം പളളിക്കാണ്.\nപഞ്ചയെടുക്കൽ ഏതാണ്ട് ഇപ്രകാരമാണ്. തറയിൽ ഒരടി ഉയരത്തിൽ ശവക്കല്ലറയുടെ ആകൃതിയിലുണ്ടാക്കിയ ഒരു പീഠം. അതിൽ പച്ചപ്പട്ടു വരിച്ചിരിക്കും. ഈ പീഠത്തിന് മേൽ ഒരു വടിനാട്ടി അതിനുമേൽ വെളളികൊണ്ടുണ്ടാക്കിയ ഒരു പഞ്ച (ചോറു കോരുന്ന കൈപ്പത്തിയുടെ ആകൃതിയാണ് ഇതിന്) ഉറപ്പിച്ചിരിക്കും. മുഹറം 1 മുതൽ വിവിധസ്‌ഥലങ്ങളിൽനിന്നും നാനാജാതിമതസ്‌ഥരായ ആബാലവൃദ്ധം ജനങ്ങൾ ഇവിടെയെത്തി ആഗ്രഹസഫലീകരണത്തിനായി പ്രാർത്‌ഥിക്കുന്നു. ഇത് പത്തുവരെ തുടരും. മുഹറം 10ന് വൈകീട്ടാണ് പഞ്ചയെടുക്കൽ. കുത്തിനിർത്തിയിരിക്കുന്ന പഞ്ച ഒരാൾ കൈയിലെടുക്കും. അശ്വാരൂഢനായ മറ്റൊരാളുടെ കയ്യിലും കാണും പഞ്ച ഒരെണ്ണം. പഞ്ചയേന്തിയ ഇവരെ വലിയൊരു ഘോഷയാത്രയുടെ അകമ്പടിയോടെ മുന്നോട്ടാനയിക്കും. ഈ ഘോഷയാത്രയുടെ മുഖ്യ ഇനം പുലിക്കളിയാണ്. ഇന്നത്തെ പുലികളുടെ ചമയം അല്ലായിരുന്നു അന്നത്തെ പുലികളുടേത്. എന്നാൽ പിൽക്കാലത് വളരെ പ്രസിദ്ധമായ ‘ഉലക്കയിൻമേൽകളി’ അന്നും ഉണ്ടായിരുന്നു. കോരിത്തരിപ്പിയ്‌ക്കുന്ന അഭ്യാസപ്രകടനങ്ങളാണ് പുലികൾ കാഴ്‌ചവെച്ചിരുന്നത്. (ജീവനുളള ആടിനെ കടിച്ചെടുത്തു കുടഞ്ഞു കളയുന്ന പുലിയെക്കുറിച്ചു ചിന്തിച്ചുനോക്കൂ) ഈ ഘോഷയാത്ര കൊക്കാലവരെ പോകും. കൊക്കാല വഞ്ചിക്കുളത്തിൽ പഞ്ചയെ മുക്കിയെടുത്ത ശേഷം പായിൽ കിടത്തി തിരിച്ചു ആഷർഖാനയിൽ എത്തിക്കുന്നു. ഈ ആഘോഷം ദീർഘകാലം നിലനിന്നിരുന്നതായി ചരിത്രം പറയുന്നു. പക്ഷേ, ഏതാണ്ട് അറുപതുകൊല്ലങ്ങൾക്കുമുമ്പ് ഒരുവിഭാഗം മുസ്ലീങ്ങൾ പഞ്ചയെടുക്കലിന്റെ ‘അനിസ്ലാമിക’മായി ചിത്രീകരിയ്‌ക്കാൻ മുതിർന്നതോടെ പഞ്ചയെടുക്കൽ സംഘർഷത്തിനുളള വേദിയായി മാറി. ഒടുവിൽ അന്നത്തെ പോലീസ് ഇൻസ്‌പെക്‌ടർ പാപ്പാളി ക്രമസമാധാനത്തിന്റെ പേരിൽ പഞ്ചയെടുക്കൽ നിരോധിച്ചു.\nഇൻസ്‌പെക്‌ടർ പാപ്പാളി പഞ്ചയെടുക്കൽ നിർത്തലാക്കിയെങ്കിലും അടുത്ത വർഷം തന്നെ പുലിക്കളി രംഗപ്രവേശംചെയ്‌തു. ഇത്തവണ മുഹറത്തോടനുബന്ധിച്ചല്ലെന്നുമാത്രം. ഓണത്തിനാണ് പുലിക്കളി വീണ്ടും അരങ്ങേറിയത്. ചെട്ടിയാൻമാരായിരുന്നു ഇത്തവണ സംഘാടകരും കളിക്കാരും. മുഹറം നാളിലെ പുലിക്കളിക്ക് മുസ്ലീങ്ങളോടൊപ്പം തോളോടുതോൾ ചേർന്നു നിന്നിരുന്നവരാണ് ചെട്ടിയങ്ങാടിയിലെ ചെട്ടിയാൻമാർ. പിന്നീട് ഓണക്കാലത്ത് ചെട്ടിയാൻമാരുടെ പുലിക്കളി സംഘം രംഗത്തുവന്നു. ആദ്യമായി ഒരു പുലിക്കളി മത്‌സരം സംഘടിപ്പിച്ചത് പ്രമുഖ ക്രിസ്‌ത്യൻ കുടുംബമായ ചിറക്കേക്കാരൻമാരാണ്. ചെട്ടിയങ്ങാടി പടിഞ്ഞാറെ നടക്കാവ് ടീമുകൾ തമ്മിലായിരുന്നു മത്‌സരം. രണ്ട് ആളുകൾ വീതം പിടിക്കുന്ന രണ്ടു ഉലക്കകളിൻമേൽ കയറി നിന്നാണ് അന്നു പുലിക്കളികൾക്ക് കളിക്കാനുണ്ടായിരുന്നത്. ചെട്ടിയങ്ങാടിയിൽ നിന്നോ, പടിഞ്ഞാറെ നടക്കാവിൽ നിന്നോ ഉലക്കയിൻമേൽ കയറുന്ന പുലിക്ക് നഗരപ്രദക്ഷിണവും നടുവിലാലിലെ മത്‌സരവും തീർന്നാലേ താഴെയിറങ്ങാൻ കഴിയൂ. ഇടയ്‌ക്കു വിശ്രമം ആവശ്യമായി വരുമ്പോൾ ഒരു നീണ്ട വടി പുലിയുടെ സഹായത്തിനെത്തും. അതും കുത്തി പിടിച്ച് അല്പം വിശ്രമിക്കാം. ഈ വടിയാണ് പിന്നീട് ‘പുലിക്കുടം’ ആയി രൂപാന്തരപ്പെട്ടത്.\nഅപ്പണ്ണൻ, മുത്തണ്ണൻ എന്നിവരായിരുന്നു അന്നത്തെ പ്രശസ്‌ത പുലിവേഷക്കാർ. തികച്ചും ആരോഗ്യകരമായ മത്‌സരമായിരുന്നു അക്കാലത്തൊക്കെ. അന്നു പുലികൾ ‘വെളളം’ കുടിക്കുക പതിവില്ലായിരുന്നു.\nപിന്നെ, പിന്നെ പുലിക്കൂട്ടങ്ങളുടെ എണ്ണം വർദ്ധിക്കാൻ തുടങ്ങി. കൂർക്കഞ്ചേരി, കൊക്കാല, തിരുവമ്പാടി, പടിഞ്ഞാറേക്കോട്ട, ചെമ്പൂക്കാവ്, കോട്ടപ്പുറം, പറവട്ടാനി, എന്നിവിടങ്ങളിൽ നിന്നൊക്കെ ടീമുകൾ പുറപ്പെടാൻ തുടങ്ങി. പുലിക്കളി കാണാൻ ക്രമാതീതമായ തിരക്കും ഉണ്ടായി തുടങ്ങി. പുലിക്കളിയുടെ സുവർണ്ണ കാലം ഇതായിരുന്നു. ഇന്ന് പുലിക്കളിയുടെ വീറും വാശിയും ഒക്കെ എങ്ങോ നഷ്‌ടപ്പെട്ടിരിക്കുന്നു. പുലികൾ പാരിതോഷികമായി ലഭിക്കുന്ന ‘വെളളം’ അടിച്ചു സഭ്യതയുടെ വഴിവിട്ടുളള കളി ഇപ്പോൾ പതിവാണ്. ചില്ലറ കശപിശകളും പുലിക്കളിയുടെ ഭാഗമാണ്. ഇപ്പോൾ ഓണക്കാലത്ത് കുറെ പണമുണ്ടാക്കാനുളള ഏർപ്പാടായി മാറിയിരിക്കുന്നു പുലിക്കളി. പുലിക്കളി കമ്മറ്റികൾ പിരിവിനുവേണ്ടി പരക്കംപായുന്നു. കടകളിൽനിന്നും വാഹനങ്ങളിൽനിന്നും വീടുകളിൽനിന്നുമൊക്കെ നിർബന്ധിതപിരിവുതന്നെ. ഇന്ന് ജനങ്ങൾ പുലിക്കളിയെ പേടിക്കുന്നു. പുലികൾ തെരുവിലിറങ്ങിയാൽ വീട്ടുകാർ വീടുപൂട്ടി സ്‌ഥലംവിടുന്നു. വാഹനങ്ങൾ വഴിമാറ്റി വിടുന്നു. കടകൾ ഷട്ടറുകൾ താഴ്‌ത്തുന്നു. പൊതുവേ നമ്മുടെയിടയിലുണ്ടായ വ്യാപാര സംസ്‌ക്കാരം പുലികളെയും ഗ്രസിച്ചിരിക്കുന്നു എന്നല്ലാതെ ഈ ദുര്യോഗത്തിന് ആരെയെങ്കിലും കുറ്റപ്പെടുത്തുന്നത് ശരിയല്ല.\nകലാരൂപങ്ങൾ വ്യാപാരവല്‌ക്കരിക്കപ്പെടുന്നതോടെ അവക്കു മൂല്യശോഷണം സംഭവിക്കുന്നു. ഇതെല്ലാം പറഞ്ഞുതന്ന ആവേദകൻ സെയ്‌താമി ചില വൻപുലികളുടെ ഗുരുനാഥനാണ്. കുപ്പാറ ഔസേപ്പ്, കാട്ടാളൻ പൊറിഞ്ചു, അർജ്ജുനൻ ചെട്ടിയാർ തുടങ്ങി പലരും സെയ്‌താമിയുടെ ശിഷ്യൻമാരാണ്. പുലികളെ പെയിന്റ് ചെയ്യുന്ന പ്രശസ്‌തനായ ആൾ ആണ് നാച്ചിമുത്തു. ഇവർ ഇന്ന് വാർദ്ധക്യത്തിന്റെ അവസാന നാളുകളിലാണ്.


കണ്ണുര് സര്‍വകലാശാല സിലബസ് വിവാദം; ഉന്നതവിദ്യാഭ്യാസ വകുപ്പ് റിപ്പോര്‍ട്ട് തേടി | Sutharya Keralam\nകണ്ണുര് സര്‍വകലാശാല സിലബസ് വിവാദം; ഉന്നതവിദ്യാഭ്യാസ വകുപ്പ് റിപ്പോര്‍ട്ട് തേടി\nകണ്ണുര് സര്‍വകലാശാലയിലെ പി.ജി സിലബസ് വിവാദത്തില് ഉന്നതവിദ്യാഭ്യാസ വകുപ്പ് വൈസ് ചാന്‍സലറോട് റിപ്പോര്‍ട്ട് തേടി. റിപ്പോര്‍ട്ട് ലഭിച്ച ശേഷം ഉന്നത വിദ്യാഭ്യാസ കൗണ്‍സില് വിഷയം പരിശോധിക്കും. വിവാദത്തില് പ്രതിപക്ഷ വിദ്യാഭ്യാസ സംഘടനകള് പ്രതിഷേധം ശക്തമാക്കുന്നതിനിടെയാണ് സര്‍ക്കാര് വിഷയത്തില് ഇടപ്പെട്ടിരിക്കുന്നത്.\nവര്‍ഗീയത സിലബസിന്‍റെ ഭാഗമാകുന്നത് അപകടകരമാണ്. സിലബസ് ഉണ്ടാക്കിയത് വി,സി അറിഞ്ഞുകൊണ്ടാകണമെന്നില്ല. സിലബസ് മരവിപ്പിക്കണമോയെന്ന് വി.സിയുടെ വിശദീകരണത്തിന് ശേഷം തീരുമാനിക്കുമെന്നും മന്ത്രി ആര്. ബിന്ദു പറഞ്ഞു.\nഅതേസമയം, വിവാദ സിലബസ് മരിവിപ്പിക്കാമെന്ന് വി.സി ഉറപ്പ് നല്‍കിയെന്നാണ് കെ.എസ്.യു വ്യക്തമാക്കുന്നത്. വി.സി യുമായി നടത്തിയ ചര്‍ച്ചയ്ക്ക് ശേഷമാണ് നേതാക്കളുടെ പ്രതികരണം. സിലബസ് പരിശോധിക്കാന് അഞ്ചംഗ സമിതിയെ നിയോഗിക്കുമെന്ന് വി.സി ഉറപ്പു നല്‍കിയതായും കെ.എസ്.യു നേതാക്കള് പറഞ്ഞു. വിഷയത്തില് കെ.എസ്.യു, യൂത്ത് കോണ്‍ഗ്രസ്, ഫ്രറ്റേണിറ്റി, എം.എസ്.എഫ് പ്രവര്‍ത്തകര് യൂനിവേഴ്സിറ്റിക്ക് മുന്നില് പ്രതിഷേധവുമായി രംഗത്തെത്തിയിരുന്നു.\nഇതിനിടെ സിലബസിനെ പിന്തുണച്ച് യൂണിവേഴ്സിറ്റി യൂണിയന് രംഗത്തെത്തി. സവര്‍ക്കറുടെ പുസ്തകം വിമര്‍ശനാത്മകമായി പഠിക്കണമെന്നാണ് യൂണിയന് ചെയര്‍മാന് എം.കെ ഹസ്സന് മാധ്യമങ്ങളോട് വെളിപ്പെടുത്തിയത്.\nPrevious articleലോകകപ്പ് യോഗ്യതാ മത്സരം: മെസി ഹാട്രിക്കില് അര്‍ജന്റീന\nNext articleപൊലീസിന്‌റെ എടാ, എടീ വിളി; രണ്ടാഴ്ചയ്ക്ക് അകം റിപ്പോര്‍ട്ട് സമര്‍പ്പിക്കണമെന്ന് കോടതി


ബ്രഹ്മാണ്ഡ റിലീസിംഗുമായി ഒടിയന്; കേരളത്തിനൊപ്പം യൂറോപ്പ്, യു. കെ, ഓസ്ട്രേലിയ, ഗള്‍ഫ്, അമേരിക്ക എന്നിവിടങ്ങളിലും റിലീസ് - Rose Malayalam | Rose Malayalam\nUpdated on 31-10-2018 at 8:03 am\nപ്രേക്ഷകര് ആവേശത്തോടെ കാത്തിരിക്കുന്ന മോഹന്‍ലാലിന്റെ ബ്രഹ്മാണ്ഡ ചിത്രം ഒടിയന് മലയാള സിനിമാ ചരിത്രത്തിലെ ഏറ്റവും വലിയ റിലീസിംഗിന് ഒരുങ്ങുന്നു. കേരളത്തിലെ തൊണ്ണൂറു ശതമാനം തിയേറ്ററുകളിലും ഒടിയന് റിലീസ് ചെയ്യുമെന്നാണ് വിവരം. ഇതിനോടകം കേരളത്തില് അഞ്ഞൂറോളം സ്‌ക്രീനുകളില് ഒടിയന് ചാര്‍ട്ട് ചെയ്തു കഴിഞ്ഞു. നിലവില് കായംകുളം കൊച്ചുണ്ണിയാണ് മലയാളത്തില് ഏറ്റവും കൂടുതല് തിയേറ്ററുകളില് റിലീസ് ചെയ്ത ചിത്രം. ഒന്നാം ദിന കളക്ഷനിലും റെക്കോഡ് ആണ് ചിത്രം ലക്ഷ്യമിടുന്നത്.\nകേരളത്തില് മാത്രമല്ല , ലോകമെമ്പാടും ഒരേ ദിവസം തന്നെയാണ് ഒടിയന് റിലീസ് ചെയ്യുക. ഗള്‍ഫിലും, അമേരിക്ക, യു. കെ, ഓസ്ട്രേലിയ, യൂറോപ്പ് എന്നിവിടങ്ങളില് എല്ലാം ചരിത്രം കുറിക്കുന്ന റിലീസാണ് ഒടിയന് ടീം പ്ലാന് ചെയ്യുന്നത്. സിനിമാപ്രേമികള് വളരെ പ്രതീക്ഷയോടെ കാത്തിരിക്കുന്ന ഇന്ത്യന് ചിത്രങ്ങളുടെ പട്ടികയില് ആദ്യ പത്തില് ഒടിയനും ഇടം നേടിയിരുന്നു. ഇന്റര്‍നെറ്റ് മൂവി ഡാറ്റ ബേസിലെ റിയല് ടൈം പോപ്പുലാരിറ്റി ചാര്‍ട്ട് പ്രകാരം വിജയ് ചിത്രം സര്‍ക്കാര് ഒന്നാം സ്ഥാനത്തു എത്തിയപ്പോള് ഒടിയന് ആറാം സ്ഥാനമാണ് കരസ്ഥമാക്കിയിരിക്കുന്നത്.\nശ്രീകുമാര് മേനോന് സംവിധാനം ചെയ്യുന്ന ചിത്രത്തിന് ആക്ഷന് രംഗങ്ങള് ഒരുക്കുന്നത് പുലിമുരുകനിലെ ആക്ഷന് രംഗങ്ങളിലൂടെ മലയാളക്കരയെ ത്രസിപ്പിച്ച പീറ്റര് ഹെയ്നാണ്. മധ്യകേരളത്തില് ഒരു കാലത്ത് നിലനിന്നിരുന്ന ഒടിവിദ്യയും മറ്റുമാണ് സിനിമയുടെ ഇതിവൃത്തമായി വരുന്നത്. ഫാന്റസി ഗണത്തിലാണ് സിനിമ നിര്‍മ്മിക്കുന്നത്.\n30 മുതല് 65 വയസ് വരെയുള്ള കഥാപാത്രങ്ങളെയാണ് മോഹന്‍ലാല് മാണിക്യന് എന്ന വേഷത്തിലൂടെ അവതരിപ്പിക്കുന്നത്. മഞ്ജു വാര്യര് , പ്രകാശ് രാജ്, നരേന്, സിദ്ദിഖ്, ഇന്നസെന്റ് എന്നിവര് ചിത്രത്തില് പ്രധാനവേഷത്തിലെത്തുന്നു. ആന്റണി പെരുമ്പാവൂരാണ് ചിത്രം നിര്‍മ്മിക്കുന്നത്. ഡിസംബര് 14 ന് ചിത്രം തിയേറ്ററുകളിലെത്തും.


കർഷക നിയമങ്ങളെ അനുകൂലിച്ചുള്ള മഹാപഞ്ചായത്ത് വേദിയിൽ സംഘർഷം | Protesting farmers gather in Karnal where Haryana CM was to hold Kisan Mahapanchayat\nകർഷക നിയമങ്ങളെ അനുകൂലിച്ചുള്ള മഹാപഞ്ചായത്ത് വേദിയിൽ സംഘർഷം\nHariyana, First Published Jan 10, 2021, 1:38 PM IST\nപ്രദേശത്ത് സംഘർഷാവസ്ഥ തുടരുകയാണ്. പൊലീസ് കണ്ണീർ വാതകം പ്രയോഗിച്ചു\nദില്ലി: ഹരിയാനയിലെ കർണാലിൽ കാർഷിക നിയമങ്ങളെ അനുകൂലിച്ച് മഹാപഞ്ചായത്ത് നടത്താനിരുന്ന വേദിയിൽ സംഘർഷം. മുഖ്യമന്ത്രി മനോഹർ ലാൽ ഘട്ടാറിന്റെ നേതൃത്വത്തില് നടത്താനിരുന്ന പരിപാടിയാണ് അലങ്കോലമായത്. കിസാൻ മഹാ പഞ്ചായത്തിനെതിരെ ഒരു സംഘം കർഷകർ ജാഥയായി എത്തുകയായിരുന്നു. ഇതാണ് സംഘർഷത്തിലേക്ക് നയിച്ചത്.\nകാര്‍ഷിക നിയമങ്ങളെ അനുകൂലിക്കുന്ന കര്‍ഷകരെ ഒപ്പം നിര്‍ത്താനുള്ള ശ്രമങ്ങൾ ബിജെപി ഭരിക്കുന്ന സംസ്ഥാനങ്ങളിൽ സജീവമായി നടക്കുന്നുണ്ട്. കിസാൻ മഹാപഞ്ചായത്ത് എന്ന പേരിൽ ഇത്തരത്തിൽ സംഘടിപ്പിച്ച വേദിയിലാണ് സംഘര്‍ഷം ഉണ്ടായത്. മുഖ്യമന്ത്രി മനോഹർ ലാൽ ഘട്ടർ ഇങ്ങോട്ടെത്തുന്നതിനിടെയാണ് സംഘര്‍ഷം പൊട്ടിപ്പുറപ്പെട്ടത്.\nനൂറ് കണക്കിന് കര്‍ഷകര് ട്രാക്ടറിൽ കയറി കിസാൻ മഹാ പഞ്ചായത്ത് വേദിയിലേക്ക് എത്തുകയായിരുന്നു. പ്രതിഷേധിക്കാനെത്തിയവരെ പൊലീസ് കൈകാര്യം ചെയ്തതോടെ സംഘര്‍ഷമായി. ലാത്തി ചാര്‍ജ്ജും കണ്ണീര് വാതക പ്രയോഗവും ഉണ്ടായി. കാര്‍ഷിക നിയമ ഭേദഗതിക്കെതിരെ സമരം ചെയ്യുന്ന കര്‍ഷക കൂട്ടായ്മക്കെതിരെ വലുതും ചെറുതുമായ കര്‍ഷക സംഘനകളെ അണിനിരത്താനുള്ള ശ്രമങ്ങൾക്കെതിരെ പലയിടങ്ങളിലും ഇത്തരത്തിൽ പ്രതിഷേധങ്ങൾ ഉയര്‍ന്ന് വരുന്നുണ്ട്.\nLast Updated Jan 10, 2021, 1:42 PM IST\nമഹാപഞ്ചായത്ത് വേദിയിൽ സംഘർഷം\n'ഒരുപാട് പേര് ജോലി ചെയ്യുന്ന ഇന്‍ഡസ്ട്രിയാണിത്, നിങ്ങള് തിയറ്റിലേക്ക് വരണം'; മോഹന്‍ലാല് പറയുന്നു


എന്തിനാണ് നീ എന്നേ ഇങ്ങനെ കരയിപ്പിക്കുന്നത്? പ്രാർത്ഥനയോട് പൂർണിമ ഇന്ദ്രജിത്. - Heal Of News\nഎന്തിനാണ് നീ എന്നേ ഇങ്ങനെ കരയിപ്പിക്കുന്നത്? പ്രാർത്ഥനയോട് പൂർണിമ ഇന്ദ്രജിത്.\nമലയാളത്തിലെ ഇഷ്ടപ്പെട്ട താരകുടുംബമാണ് ഇന്ദ്രജിത്-പൂർണിമ യുടേത്. സോഷ്യൽ മീഡിയയിൽ വളരെ ആക്റ്റീവ് ആയ അവർക്ക് ഒരുപാട് ആരാധകർ ഉണ്ട്. അവരെ പോലെ തന്നെ ഇൻസ്റ്റാഗ്രാമിൽ ആരാധകർ ഉള്ള കുട്ടിയാണ് പ്രാർത്ഥന ഇന്ദ്രജിത്. മൂന്ന് ലക്ഷത്തിനു മുകളിലാണ് ഫോള്ളോവേഴ്സ്. പ്രാർത്ഥന ഷെയർ ചെയ്യുന്ന ചിത്രങ്ങളും പാട്ടുകളും ഒക്കെ ആരാധകർ കാണാറുണ്ട്. മോഹൻലാൽ എന്ന സിനിമയിലെ ലാലേട്ടാ എന്ന ഗാനം ആലപിച്ചത് പാത്തു എന്ന പ്രാർത്ഥന ആണ്.\nഅടുത്തിടെ പ്രാർത്ഥന പാടി പങ്കു വച്ച മാലിക്കിലെ ‘തീരമേ’ എന്ന ഗാനം ആണ് ആരാധകർ ഇപ്പോൾ ഏറ്റെടുത്തിരിക്കുന്നത്. ഒരുപാട് ആളുകൾ നല്ല കമ്മെന്റുകളുമായി മുന്നോട്ട് വന്നു. അമ്മ പൂർനിമയും കമെന്റ് ഇടാൻ മറന്നില്ല. എന്തിനാണ് നീ എന്നേ ഇങ്ങനെ കരയിക്കുന്നത് എന്നാണ് പൂർണിമ ഇട്ട കമെന്റ്. ആ പാട്ട് കേട്ടു തനിക് കരച്ചിൽ വരുന്നു എന്നാണ് സന്തോഷത്തോടെ പൂർണിമ പറയുന്നത്. പ്രാർത്ഥനയുടെ പാട്ടും പൂർണിമയുടെ അഭിപ്രായവും ആരാധകർ ശ്രദ്ധ നേടിയിരിക്കുകയാണ് ഇപ്പോൾ.\nസോഷ്യൽ മീഡിയയിൽ നല്ല ആക്റ്റീവ് ആയ താരകുടുംബത്തിലെ കുട്ടി ആണ് പാത്തു. അമ്മയുടെയും അച്ഛന്റെയും. അനിയത്തിയുടെയും വിശേഷങ്ങളും ചിത്രങ്ങളും വീഡിയോകളും പാത്തു പങ്കു വെക്കാറുണ്ട്. അത് പോലെ നല്ല ഫാഷൻ സെൻസ് ഉള്ള കുട്ടിയാണ് പാത്തു. അതുകൊണ്ട് തന്നെ അവൾ പങ്കു വെക്കുന്ന ചിത്രങ്ങളും വീഡിയോകളും നല്ല ശ്രദ്ധ നേടാറുണ്ട്. അടുത്തിടെ പ്രാർത്ഥന പകർത്തിയ ഇന്ദ്രജിത്തിന്റെ വീഡിയോ പൂർണിമയുടെ പിറന്നാൾ ദിവസം പങ്കു വച്ചിരുന്നു. വലിയ രീതിയിലാണ് അവരുടെ ചിത്രങ്ങളും വിശേഷങ്ങളും ആരാധകർ ഏറ്റെടുക്കാറുള്ളത്. പോസിറ്റീവ് കമെന്റുകൾക്ക് പുറമെ ഞരമ്പന്മാരുടെ കമെന്റുകളും പാത്തുവിന്റെ പോസ്റ്റിനു കീഴെ വരാറുണ്ട്. എന്നാൽ പ്രാർത്ഥന അതൊന്നും കാര്യമാക്കാറില്ല.


മലയാള സിനിമാരംഗത്ത് വർഷങ്ങളുടെ കാത്തിരിപ്പിനൊടുവിൽ മുൻനിരയിലേക്ക് ഉയർന്നുവന്ന നടനാണ് ജോജു ജോർജ്. നമ്പർ വൺ സംവിധായകനെന്ന് വിശേഷിപ്പിക്കുന്ന ജോഷിയുടെ ചിത്രത്തിൽ നായകനായതിന്റെയും ചിത്രം വൻ ഹിറ്റായതിന്റെയും സന്തോഷം അദ്ദേഹം ബി ലൈവുമായി പങ്കുവെയ്ക്കുന്നു. ജോജു ജോർജ് / ശിവതീർത്ഥ ഇത് ജോഷി സാറിന്റെ സമ്മാനം പൊറിഞ്ചു മറിയം ജോസ് ഒറ്റവാക്കിൽ ഒതുക്കാവുന്ന ചിത്രമല്ല. മലയാളികൾക്ക് ജോഷി സാർ നൽകുന്ന സമ്മാനമാണ് ഈ ചിത്രം.യഥാർഥത്തിൽ ചിത്രം കണ്ടിറങ്ങിയപ്പോഴാണ് എത്ര വലിയ കഥയും കഥാപാത്രവുമാണ് ചെയ്തതെന്ന് തിരിച്ചറിഞ്ഞത്. സർ അത്രത്തോളം More


കൊച്ചി ധനുഷ്‌കോടി ദേശീയ പാതയിൽ വ്യത്യസ്ഥ വാഹനാപകടങ്ങൾ . - Kothamangalam News\nനേര്യമംഗലം : വാളറയ്ക്ക് സമീപം ലോറിയ്ക്ക് തീ പിടിച്ചു. വാളറക്ക് സമീപം\nപ്ലൈവുഡ് ഡോർ കൊണ്ടുവന്ന ലോറിക്കാണ് തീ പിടിച്ചത്. വാഹനവും, പ്ലൈവുഡ് ഡോറുകളും പൂർണ്ണമായി കത്തി നശിച്ചു. അടിമാലി ഫയർഫോഴ്സ് എത്തിയാണ് തീ അണച്ചത്. പുലർച്ച മൂന്നു മണിക്ക് ശേഷമാണ് ലോറിയ്ക്ക് തീപിടിച്ചത്.\nപൊളിഞ്ഞപാലത്തു കാർ തൊട്ടിലേക്ക് മറിഞ്ഞു. വാഹനത്തിൽ ഉണ്ടായിരുന്ന അടിമാലി സ്വദേശികളായ രണ്ടുപേർ പരിക്കുകൾ ഇല്ലാതെ രക്ഷപെട്ടു. കനത്ത മഴയെത്തുടർന്ന് തെന്നി മറിഞ്ഞതാണ് എന്നാണ് പ്രാഥമിക വിവരം.\nമണികണ്ഠൻചാൽ പാലത്തിന് സമീപം റബർമരം കയറ്റിവന്ന ലോറിയുടെ മുൻഭാഗം പൊങ്ങി; ഒഴിവായത് വൻ അപകടം.\nപിണ്ടിമനയിൽ ടിപ്പർലോറി ഇടിച്ച് സ്കൂട്ടർ യാത്രക്കാരൻ മരണപ്പെട്ടു.\nനേര്യമംഗലം ചെമ്പൻകുഴിയിൽ കാട്ടാനകളുടെ വിളയാട്ടം.\nകട്ടപ്പനയിലെ മൊബൈൽ ടവറിൽ കയറിയ കുട്ടമ്പുഴക്കാരൻ ഇന്ന് കയറിയത് നേര്യമംഗലം പാലത്തിന് മുകളിൽ.\nആന റോഡിലേക്ക് പന കുത്തി മറച്ചിട്ടതായി സംശയം; വെളുപ്പിന് കൊച്ചി-മധുര ദേശീയ പാത തടസ്സപ്പെട്ടു.\nനേര്യമംഗലത്ത് വീടിന് തീപിടിച്ച് വൃദ്ധൻ മരിച്ചു.\nമണികണ്ഠൻചാൽ പാലം മുങ്ങി; മലയിടിച്ചിൽ സാധ്യതയുള്ള നേര്യമംഗലം 46 ഏക്കർ പ്രദേശത്ത് ജാഗ്രത.\nസർക്കാർ കൃഷിത്തോട്ടത്തിലെ വിളകൾ നശിപ്പിച്ച് ഒറ്റ കൊമ്പൻ.\nCHUTTUVATTOM23 mins ago


മനസ്സില് തോന്നിയതു...........: ശത്രുരാജ്യത്തിലൂടെ ഒരു യാത്ര\nഞാന് പാകിസ്ഥാനില് ഒനും പോയില്ല കേട്ടോ. ഇന്ന് ഒരു പക്ഷേ പാകിസ്ഥാനികളെക്കാള് ശത്രുതയോടെ നമ്മള് മലയാളികളെ കാണുന്നത് നമ്മുടെ അയല്‍വാസിയായ തമിഴന്മാര് ആയിരിക്കും. ക്രിസ്മസ് അവധിക്ക് വീട്ടിലേക്കു തമിഴ്നാട് വഴി ആണ് വരേണ്ടി വന്നത്. മുല്ലപെരിയാര് വിഷയം കത്തി നില്‍ക്കുന്ന വേളയില് കേരളത്തില് തമിഴനും തമിഴ്നാട്ടില് മലയാളിയും ആക്രമിക്കപെടുനു എന വാര്‍ത്ത മാധ്യമങ്ങളിലൂടെയും ബ്ലോഗുകളിലൂടെയും അറിയുക ഉണ്ടായി. അങ്ങ് ഡല്‍ഹിയില് പ്രധാനമന്ത്രി ഈ വിഷയത്തില് എന്തോ മൂളി എന്ന് പറഞ്ഞു പെട്ടിയും കിടക്കയും എടുത്തു നമ്മുടെ നാട്ടിലെ രാഷ്ട്രിയനേതക്കള് ഒകെ അവനവന്‍റെ കൂരയില് (കൊട്ടാരത്തില്) തിരിച്ചു കേറിയപ്പോ ഞാന് വിചാരിച്ചു ഈ അക്രമസംഭവങ്ങള് ഒകെ അതിന്‍റെ കൂടെ ഇല്ലാതെ ആയി. എന്നാല് ആ വിചാരം തെറ്റയിരിന്നു എന്ന് ഞാന് ഈ യാത്രക്ക് ഇടയില് മനസിലായി. ആദ്യമേ പറഞ്ഞു കൊള്ളട്ടെ എനിക്കോ ഞാന് യാത്ര ചെയ്ത ബസ്സിനോ ഒരു കുഴപ്പവും ഉണ്ടയില്ല. എന്നാ ഇവ്വന് എന്താ എഴുതാന് പോകുന്നെ എന്നാ ന്യായമായ സംശയം വയനകര്‍ക്ക് ചിലര്‍ക്ക് തോന്നിയേക്കാം. എന്തെല്ലും കുഴപ്പം ഉണ്ടായാല് മാത്രം അല്ലലോ എഴുതാന് പറ്റുക.\nഎന്‍റെ ഈ യാത്ര വിവരണം തുടങ്ങും മുന്നേ മുല്ലപെരിയാര്-തമിഴ്നാട് വിഷയവുമായി ബന്ധപെട് എന്‍റെ മുന്നില് വന്ന ചില കാര്യങ്ങള് കൂടി എഴുതട്ടെ. രണ്ടു ആഴ്ച മുന്നേ എന്‍റെ ഒരു സുഹൃത്തിന് മുംബൈയിലേക്ക് സ്ഥലമാറ്റം കിട്ടീ. അവന്‍റെ സ്വദേശം വണ്ടിപെരിയാര് ആണ്. മുംബൈക്ക് പോകും മുന്നേ നാട്ടില് പോകുന്നില്ലേ എന്ന് ഞാന് അവനോടു ചോദിച്ചു,കാരണം ഇനി ഒരു ആറു-ഏഴു മാസം കഴിഞ്ഞേ അവനു ലീവ് ചിലപ്പോ കിട്ടു. അതിനു അവന് പറഞ്ഞ ഉത്തരം അവന്‍റെ വീട്ടില് നിന്ന് പറഞ്ഞത്രെ ഇപ്പൊ അങ്ങോട്ട് വരണ്ടന്നു. തമിഴ്നാട് വഴി വേണം അങ്ങോട്ട് ഇവിടന്നു പോകാന്. പോകുന്ന വഴി മലയാളം സംസാരിച്ചാല് തമിഴന്‍റെ വക തല്ലു കിട്ടിയേക്കും ഇനി തമിഴ് സംസാരിച്ചാല് മലയാളികളുടെ തല്ലും കിട്ടിയേക്കും. ഈ വിഷയം മൂലം തമിഴ്നാട്ടില് കഴിയുന്ന ചില ബന്ധുക്കളെ കാണാന്നും പോയാല് കഴിയില്ല. പിന്നെ എന്തിനു റിസ്ക് എടുത്തു പോകണം. മറ്റൊരു കൂട്ടുകാരന് പറഞ്ഞ ഒരു കാര്യം കൂടെ ഈ അവസരത്തില് ചേര്‍ക്കട്ടെ. അവന്‍റെ ചില സുഹൃത്തുക്കള്‍ക്ക് ഇപ്പൊ ചെന്നൈക്ക് ട്രാന്‍സ്ഫര് കിട്ടി. എന്നാല് അങ്ങോട്ട് പോകാന് അവരുടെ വീട്ടില് നിന്ന് സമ്മതിക്കുനില്ല. ദിവസവും പലതരം ആക്രമ വാര്‍ത്തകള് കേള്‍ക്കുന്ന വീടുകാരുടെ ടെന്‍ഷന് നമുക്ക് മനസിലാകും, എന്നാ ട്രാന്‍സ്ഫര് ഓര്‍ഡര് കൊടുത്ത അവരുടെ ബോസ്സ് തമിഴനോട് ഇത് പറഞ്ഞ അവന് എവിടേ സമ്മതിക്കാന്.\nനാട്ടിലേക്ക് യാത്ര തിരിക്കുന്നതിനു മുന്‍പേ വീട്ടില് നിന്ന് നെ തമിഴ്നാട് വഴി ആണോ വരുന്നേ എന്നാ ചോദ്യം കേട്ടപ്പോള് മുന്‍പേ പറഞ്ഞ പോലത്തെ ടെന്‍ഷന് എന്‍റെ വീട്ടിലും ഉണ്ടന്നു മനസിലായി. ഓഫീസില് ചെന്നപ്പോ നിലമ്പൂര് സ്വദേശിയായ ഒരുത്തന് ഇന്ന് പോകുന്ന വഴി ചിലപ്പോ വല്ല പ്രശ്നവും ഉണ്ടായേക്കും എന്ന് പറഞ്ഞു നേരത്തെ പോയി. ഞാനും അവനും കൂടെ ടീമില് ഉള്ള ചില തമിഴന് സുഹൃത്തുക്കളോട് " നീ ഒകെ കാരണം വീട്ടില് പോകാനും പറ്റില്ലല്ലോ" എന്ന് തമാശയായി പറഞ്ഞു കളിയാക്കി. നാടിലേക്ക് ഉള്ള ബസ്സില് കേറിയപ്പോ അവിടയും ചര്‍ച്ച വിഷയം വല്ലോ കുഴപ്പവും ഉണ്ടാകുമോ എന്നായിരിന്നു. അടുത്തിരുന്ന ഒരു അമ്മാവന് പറയുകയും ഉണ്ടായി തലേന്ന് എന്തോകെയോ പ്രശ്നം വഴിയില് ഉണ്ടായി അത്രേ. കര്‍ണാടക വിട്ടു തമിഴ്നാട്ടില് കേറിയപ്പോ ബസ്സ് ഓരോ തവണയും ബ്രേക്ക് ഇടുമ്പോ ഇരിക്കുന്നവര് ഒകെ എത്തി നോക്കും എന്തെങ്കിലും പ്രശ്നം ഉണ്ടോന്നു. പണ്ട് ഒകെ ഗുണ്ടല്‍പേട് കഴിഞ്ഞാല് ഉറങ്ങാന് തുടങ്ങുന്ന ജനം കേരളത്തില് എത്തി കഴിഞ്ഞപ്പോ ആണ് സമാധാനത്തോടെ ഇരുന്നു മയങ്ങുവാന് തുടങ്ങിയത്. തൃശൂര് വരെ എത്തിയ ഞാന് ഈ വിഷയത്തില് കുറച്ചു കൂടി അന്വേഷിക്കണം എന്നാ തോന്നല് വന്നത് കൊണ്ടാന്നോ എന്ന് അറിയില്ല പതിവിനു വിപരീതമായി ബസ്സിനു പകരം ട്രെയിനില് പോകാന് തീരുമാനിച്ചത്. ആ സമയത്ത് ചെന്നൈയില് നിന്ന് വരുന്ന അനന്തപുരി സൂപ്പര്‍ഫാസ്റ്റില് കേറി. ഉറങ്ങാതെ ഇരുന്ന ചിലരുടെ അടുത്ത് ഈ കാര്യം ഞാന് ചോദിച്ചു. അങ്ങ് ചെന്നൈയിലും സേലത്തും ഒന്നും പ്രശ്നം ഇല്ല. എന്നാല് അതിര്‍ത്തി പ്രദേശങ്ങളില് ഒറ്റപെട്ട പ്രശ്നം നടക്കുന്നതായി അറിയാന് കഴിഞ്ഞു.\nമുലപെരിയാര് ഡാം തകര്‍ന്നാല് ഒലിച്ചു പോകും എന്ന് പറയുന്ന നമ്മുടെ അഞ്ചു ജില്ലയില് ഉള്ള ആള്‍ക്കാരില് ഭൂരിഭാഗവും ഡാം തകരില്ല എന്ന് വിശ്വസിക്കുന്നവര് ആണ്. അങ്ങനെ ഉള്ള നമ്മള് തമിഴനെ ആക്രമിക്കാന് വളരെ സാധ്യത കുറവാണ്. നമ്മള് പോല്ലും വിശ്വസിക്കാത്ത കാര്യം തമിഴനെ എങ്ങനെ വിശ്വസിപ്പിക്കും?? ഇത് വെറും രാഷ്ട്രിയ തട്ടിപ്പ് മാത്രം ആണ് എന്നും അവര്‍ക്ക് വെള്ളം കൊടുക്കാതെ ഇരികാനുള്ള അടവാണ് ഇത് എന്നും അവരെ വിശ്വസിപ്പിക്കാന് ഒരു പ്രയാസവും ഇല്ലതാനും. ഇനി അടുത്ത മഴക്കാലം വരെ അങ്ങും ഇങ്ങുമായി മുല്ലപെരിയാര് വിഷയം കിടക്കും. എന്നാല് ഈ കലക്കവെള്ളത്തില് മീന് പിടിക്കാന് തോര്‍ത്ത് മുണ്ടും കെട്ടി ചിലര് ഇറങ്ങിയിട്ട് ഉണ്ട് അങ്ങ് തമിഴ്നാട്ടില്. അവര് ആണ് ഈ പറയുന്ന അക്രമങ്ങളുടെ പിന്നില്. പിന്നെ ബാക്കി വായിക്കുന്നത് ഒക്കെ മാധ്യമങ്ങള് ഊതി പെരുപ്പിക്കുന്ന "ഹോട്ട് ന്യൂസ് " മാത്രം.\nമാധ്യമ സിന്‍ഡിക്കേറ്റ് എന്ന് ഞങ്ങടെ സഖാവ് പണ്ട് പറഞ്ഞപ്പോ എല്ലാരും നെറ്റി ചുളിച്ചു. ഇത് ലവന്‍മാരുടെ പണിയാണ്. പക്ഷെ കുറെയൊക്കെ കാര്യങ്ങള് ചില നിക്ഷിപ്ത താല്‍പര്യക്കാര് പ്രശ്ങ്ങളുണ്ടാക്കുന്നു എന്നുള്ളത് സത്യം തന്നെ.\n2011, ഡിസംബർ 26 1:02 PM\nഇതുകൊണ്ടുള്ള ഗുണം മലയാളിക്ക് തമിഴനും, തമിഴന് മലയാളിയും ബദ്ധ ശത്രുക്കളായി..!!\n2011, ഡിസംബർ 28 1:12 AM\nമുതലെടുപ്പിന്റെ ഹോട്ട് ന്യൂസുകൾ..\n2011, ഡിസംബർ 29 2:18 AM


കോഴിക്കോട് : കോഴിക്കോട് ലോക്സഭാ മണ്ഡലത്തിലെ യുഡിഎഫ് സ്ഥാനാര്‍ഥി എം കെ രാഘവനെതിരായ ആരോപണത്തില് മുഖ്യ തെരഞ്ഞെടുപ്പ് ഓഫിസര് ടിക്കാറാം മീണ റിപ്പോര്‍ട്ട് തേടി. ഇന്നലെയാണ് എം കെ രാഘവന് തെരഞ്ഞെടുപ്പ് ചെലവിലേക്ക് അഞ്ചുകോടി രൂപ ആവശ്യപ്പെടുന്ന ഒളിക്യാമറ ദൃശ്യങ്ങള് ഒരു ഹിന്ദിചാനല് 'ടിവി 9' പുറത്തുവിട്ടത്. മാധ്യമവാര്‍ത്തകളുടെ അടിസ്ഥാനത്തിലാണ് നടപടി. ജില്ലാ കലക്ടറോടും ജില്ലാ പൊലീസ് മേധാവിയോടുമാണ് ടിക്കാറാം മീണ റിപ്പോര്‍ട്ട് തേടിയത്.\nനഗരത്തില് ഹോട്ടല് സമുച്ചയം പണിയാന് 15 ഏക്കര് ഭൂമി വാങ്ങാനെന്ന വ്യാജേനയാണ് ചാനല് പ്രതിനിധികള് എം.കെ. രാഘവനെ കണ്ടത്. ഇടപാടിന് മധ്യസ്ഥം വഹിച്ചാല് അഞ്ചുകോടി രൂപ നല്‍കാമെന്നും വാഗ്ദാനം നല്‍കി. പണം ഡല്‍ഹിയിലെ പ്രൈവറ്റ് സെക്രട്ടറിയെ ഏല്‍പിക്കാന് രാഘവന് നിര്‍ദേശിച്ചുവെന്നുമാണ് ചാനലിന്റെ അവകാശവാദം.\nരാഷ്ട്രീയ ഗൂഡാലോചനയുടെ ഭാഗമായി കെട്ടിചമച്ചതാണ് ദൃശ്യങ്ങളെന്ന് എം.കെ. രാഘവന് ആരോപിച്ചു\nഎഡിറ്റ് ചെയ്തു കൂട്ടിചേര്‍ക്കലുകള് നടത്തിയ ദൃശ്യങ്ങള് പുറത്തുവിട്ടത് രാഷ്ട്രീയ ഗൂഡാലോചനയാണ്. ഇതിന് പിന്നില് ഒരു മാഫിയാ സംഘമുണ്ട്. ആരോപണത്തിന് പിന്നില് സിപിഎമ്മിലെ കോഴിക്കോട് ജില്ലാ നേതൃത്വത്തിന് പങ്കുണ്ട്. ഇതിന്റെ തെളിവ് ഉടന് പുറത്തുവിടുമെന്നും എം കെ രാഘവന് പറഞ്ഞു. സംഭവത്തില് ഗൂഡാലോചന അന്വേഷിക്കണമെന്നാവശ്യപ്പെട്ട് കലക്ടര്‍ക്കും സിറ്റി പൊലീസ് കമ്മിഷണര്‍ക്കും രാഘവന് പരാതി നല്‍കി.\n3 വൈറ്റില മേല്‍പ്പാലം ഐ.ഐ.ടിയില് നിന്നുള്ള സംഘം റിപ്പോര്‍ട്ട് സര്‍ക്കാരിന് സമര്‍പ്പിക്കും.\n6 ഭ്രമണപഥമാറ്റം വിജയം; ചന്ദ്രയാന്-2 ചന്ദ്രന്റെ 124 കിലോമീറ്റര് അകലത്തില്


Life mission House Scheme: Three Building lay stone inauguration in September 24 in Idukki | ഇടുക്കിയില് മൂന്ന് ഭവന സമുച്ചയങ്ങള് ഉയരുന്നു; ലൈഫ് ഭവന സമുച്ചയങ്ങളുടെ നിര്‍മാണ ഉദ്ഘാടനം 24ന് - Malayalam Oneindia\nPublished: September 22 2020, 23:20 [IST]\nഇടുക്കി: ലൈഫ് മിഷന്റെ ഭാഗമായി ഭൂരഹിത ഭവനരഹിതര്‍ക്ക് ഇടുക്കി ജില്ലയില് മൂന്ന് ഭവന സമുച്ചയങ്ങള് കൂടി ഉയരുന്നു. കട്ടപ്പന, കാഞ്ചിയാര്, വാത്തിക്കുടി എന്നിവിടങ്ങളിലെ സമുച്ചയങ്ങളുടെ നിര്‍മ്മാണ ഉദ്ഘാടനം വ്യാഴാഴ്ച രാവിലെ 11 മണിക്ക് മുഖ്യമന്ത്രി പിണറായി വിജയന് വീഡിയോ കോണ്‍ഫറന്‍സിലൂടെ നിര്‍വഹിക്കും. തദ്ദേശസ്വയംഭരണ വകുപ്പ് മന്ത്രി എസി മൊയ്തീന് ചടങ്ങില് അധ്യക്ഷത വഹിക്കും. വൈദ്യുതി വകുപ്പ് മന്ത്രി എം എം മണി ഓണ്‍ലൈനില് സന്നിഹിതനാകും. ഡീന് കുര്യാക്കോസ് എം പി, റോഷി അഗസ്റ്റിന് എംഎല്‍എ, ജില്ലാ പഞ്ചായത്ത് പ്രസിഡന്റ് കൊച്ചുത്രേസ്യ പൗലോസ്, കളക്ടര് എച്ച് ദിനേശന്, ത്രിതല സ്ഥാപനങ്ങളിലെ ജനപ്രതിനിധികള് തുടങ്ങിയവര് പങ്കെടുക്കും.\nകട്ടപ്പനയില് നഗരസഭയുടെ കൈവശമുള്ള 156 സെന്റ് സ്ഥലത്ത് 44 കുടുംബങ്ങള്‍ക്ക് താമസിക്കാവുന്ന ഭവന സമുച്ചയമാണ് നിര്‍മിക്കുന്നത്. കാഞ്ചിയാര് പഞ്ചായത്തില് റവന്യൂ വകുപ്പിന്റെ ഉടമസ്ഥതയിലുള്ള 233 സെന്റ് സ്ഥലത്ത് 44 കുടുംബങ്ങള്‍ക്ക് താമസിക്കാവുന്ന സമുച്ചയമാണ് നിര്‍മ്മിക്കുന്നത്. 7.2 കോടി രൂപയാണ് ഇതിന്റെ നിര്‍മ്മാണ ചെലവ്. വാത്തിക്കുടി പഞ്ചായത്തില് റവന്യൂവകുപ്പിന്റ 144 സെന്റ് ഭൂമിയില് 28 കുടുംബങ്ങള്‍ക്ക് താമസിക്കാവുന്ന ഭവന സമുച്ചയം നിര്‍മ്മിക്കുന്നതിന് 4.78 കോടി രൂപയാണ് നിര്‍മാണ ചെലവ്. കുട്ടികള്‍ക്കും മുതിര്‍ന്നവര്‍ക്കും വിനോദത്തിനും വിജ്ഞാനത്തിനും മാനസിക ഉല്ലാസത്തിനും ഉള്ള കേന്ദ്രങ്ങള്, തൊഴില് പരിശീലന കേന്ദ്രം തുടങ്ങിയവ ഉള്‍ക്കൊള്ളുന്നതാണ് ഭവന സമുച്ചയം.\nപ്രകൃതി വിഭവങ്ങള് പരമാവധി കുറച്ച് പ്രീഫാബ് ടെക്നോളജിയാണ് നിര്‍മ്മാണത്തിന് ഉപയോഗിക്കുന്നത്. ആറുമാസത്തിനുളളില് തന്നെ നിര്‍മാണം പൂര്‍ത്തീകരിച്ച് ഗുണഭോക്താക്കള്‍ക്കു കൈമാറും. ലൈഫ് മിഷന്റെ ഭാഗമായി സംസ്ഥാനത്തെ ആദ്യത്തെ ഭവന സമുച്ചയം അടിമാലിയിലാണു പൂര്‍ത്തീകരിച്ചത്. 217 കുടുംബങ്ങളാണ് ഇവിടെ താമസിക്കുന്നത്. കൂടാതെ കരിമണ്ണൂര് ഗ്രാമപഞ്ചായത്തില് 44 പേര്‍ക്കുള്ള ഭവന സമുച്ചയ നിര്‍മ്മാണം പുരോഗമിക്കുകയാണ്. ഇടുക്കി ജില്ലയില് ആകെ അഞ്ച് ഭവന സമുച്ചയങ്ങളാണ്. ലൈഫ് മിഷന്റെ ഭാഗമായി ഒരുക്കുന്നത്. ജില്ലയില് ഇതുവരെ 15335 വീടുകള് പൂര്‍ത്തീകരിക്കപ്പെട്ടു. രണ്ടാംഘട്ടത്തില് ഭൂമിയുള്ള ഭവന രഹിതരുടെ വിഭാഗത്തിലെ 2700 വീടുകളുടെ നിര്‍മ്മാണം വിവിധഘട്ടങ്ങളിലായി പുരോഗമിക്കുന്നു.\nLife mission House Scheme: Three Building lay stone inauguration in September 24 in Idukki


കരിഞ്ചീരകം ഒരു മഹാ ഔഷധം തന്നെ... ഇത് അറിഞ്ഞില്ലേ...\nശരീര ആരോഗ്യത്തിന് ഏറെ ഗുണകരമായ നിരവധി ആഹാരപദാർത്ഥങ്ങൾ നമ്മുടെ ചുറ്റിലും കാണാൻ കഴിയും. അടുക്കളയിൽ ലഭ്യമായ ചില വസ്തുക്കൾക്ക് നമ്മുടെ ശരീരത്തിൽ പല പ്രശ്നങ്ങളും മാറ്റാനുള്ള കഴിവ് ഉണ്ട്. അത്തരത്തിലുള്ള ചില കാര്യങ്ങളാണ് ഇവിടെ നിങ്ങളുമായി പങ്കു വെക്കുന്നത്. അനവധി ഫലങ്ങളും ഔഷധ മൂല്യങ്ങളും അടങ്ങിയ ഒന്നാണ് കരിഞ്ചീരകം. ഫോസ്ഫറസ് അയൺ കാർബൺ ഹൈഡ്രേറ്റ് എന്നിവ ഇതിൽ അടങ്ങിയിട്ടുണ്ട്.\nഇതിന്റെ ഇരുപത്തിയെട്ട് ശതമാനത്തോളം ഉപകാരപ്രദമായ എണ്ണ ആണ്. കൂടാതെ വൈറസുകളും മറ്റു സൂക്ഷ്മാണുക്കളും നശിപ്പിക്കുന്ന ജൈവ പ്രതിരോധ ഘടകങ്ങളും ക്യാൻസർ പ്രതിരോധിക്കാനുള്ള കരോട്ടിനും ശക്തമായി ഇതിലടങ്ങിയിട്ടുണ്ട്. ശക്തവും ഉന്മേഷ ദായകമായ ജനിതക ഹോർമോണുകൾ മൂത്രത്തെ പിത്തതെയും ഇളക്കിവിടുന്ന ഘടകങ്ങൾ ദഹനത്തെ സഹായിക്കുന്ന എൻസൈമുകൾ അമ്ലപ്രതിരോധങ്ങൾ എന്നിവ ഇതിൽ അടങ്ങിയിട്ടുണ്ട്.\nനിരവധി പ്രശ്നങ്ങൾക്കുള്ള മരുന്നാണ് കരിഞ്ചീരകം. ശൈത്യ രോഗങ്ങൾ ഇല്ലാതാക്കാൻ ഇതിനു കഴിയും. മുടികൊഴിച്ചിൽ പ്രശ്നങ്ങൾക്ക് പരിഹാരം ആണ് ഇത്. ഇതുകൂടാതെ തലവേദന പ്രശ്നങ്ങൾക്കും ഏറെ സഹായകരമായ ഒന്നാണ് ഇത്. ഇതുകൂടാതെ ഉറക്കം ഇല്ലായ്മ പ്രശ്നങ്ങൾ മാറ്റിയെടുക്കാനുള്ള ഏറെ സഹായകരമായ ഒന്നാണ് ഇത്. കരിഞ്ചീരകമെണ്ണ പാനീയമായി ഉപയോഗിക്കുന്നതോടൊപ്പം ഒരു തുള്ളി.\nചെവിയിൽ പുരട്ടുന്നത് ചെവി ശുദ്ധീകരിക്കാനും വൃത്തിയാക്കാനും ഉതകുന്നു. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.


‘ആരോപണം തെളിഞ്ഞാല് പൊതുപ്രവര്‍ത്തനം അവസാനിപ്പിക്കുമോ?’ സ്പീക്കറെ വെല്ലുവിളിച്ച് കെ സുരേന്ദ്രന്\n‘ആരോപണം തെളിഞ്ഞാല് പൊതുപ്രവര്‍ത്തനം അവസാനിപ്പിക്കുമോ?’ സ്പീക്കറെ വെല്ലുവിളിച്ച് കെ സുരേന്ദ്രന്\nസംസ്ഥാന സര്‍ക്കാരിനും സ്പീക്കര് പി ശ്രീരാമകൃഷ്ണനുമെതിരെ രൂക്ഷ വിമര്‍ശനവുമായി ബിജെപി സംസ്ഥാന അദ്ധ്യക്ഷന് കെ സുരേന്ദ്രന്. ആരോപണങ്ങളില് സ്പീക്കറുടെ മറുപടി തൃപ്തികരമല്ലെന്ന് സുരേന്ദ്രന് പറഞ്ഞു. സ്പീക്കര്‍ക്ക് ചേരാത്ത പ്രവര്‍ത്തനങ്ങളാണ് അദ്ദേഹത്തിന്റെ ഭാഗത്തുനിന്നും ഉണ്ടാകുന്നത്. നിയമസഭാ സ്പീക്കറെന്ന നിലയില് പാലിക്കേണ്ട ജാഗ്രതയോ മര്യാദയോ സ്പീക്കര് കാണിച്ചിട്ടില്ല. സ്വര്‍ണ്ണക്കടത്തുകാരെ സഹായിച്ചിട്ടില്ലെന്ന് സ്പീക്കര് പറയുന്നത്. സ്പീക്കര്‍ക്ക് സ്വര്‍ണക്കടത്തുമായുള്ള ബന്ധത്തിന് തെളിവുണ്ടെന്നും സുരേന്ദ്രന് വാര്‍ത്താസമ്മേളനത്തില് ആരോപിച്ചു. ആരോപണം തെളിഞ്ഞാല് പൊതുപ്രവര്‍ത്തനം അവസാനിപ്പിക്കാന് സ്പീക്കാര് തയ്യാറാകുമോ? കെ സുരേന്ദ്രന് പി ശ്രീരാമകൃഷ്ണന് ഊരാളുങ്കല് ലേബര് […]\n11 Dec 2020 1:14 AM GMT\nസംസ്ഥാന സര്‍ക്കാരിനും സ്പീക്കര് പി ശ്രീരാമകൃഷ്ണനുമെതിരെ രൂക്ഷ വിമര്‍ശനവുമായി ബിജെപി സംസ്ഥാന അദ്ധ്യക്ഷന് കെ സുരേന്ദ്രന്. ആരോപണങ്ങളില് സ്പീക്കറുടെ മറുപടി തൃപ്തികരമല്ലെന്ന് സുരേന്ദ്രന് പറഞ്ഞു. സ്പീക്കര്‍ക്ക് ചേരാത്ത പ്രവര്‍ത്തനങ്ങളാണ് അദ്ദേഹത്തിന്റെ ഭാഗത്തുനിന്നും ഉണ്ടാകുന്നത്. നിയമസഭാ സ്പീക്കറെന്ന നിലയില് പാലിക്കേണ്ട ജാഗ്രതയോ മര്യാദയോ സ്പീക്കര് കാണിച്ചിട്ടില്ല. സ്വര്‍ണ്ണക്കടത്തുകാരെ സഹായിച്ചിട്ടില്ലെന്ന് സ്പീക്കര് പറയുന്നത്. സ്പീക്കര്‍ക്ക് സ്വര്‍ണക്കടത്തുമായുള്ള ബന്ധത്തിന് തെളിവുണ്ടെന്നും സുരേന്ദ്രന് വാര്‍ത്താസമ്മേളനത്തില് ആരോപിച്ചു.\nആരോപണം തെളിഞ്ഞാല് പൊതുപ്രവര്‍ത്തനം അവസാനിപ്പിക്കാന് സ്പീക്കാര് തയ്യാറാകുമോ?\nപി ശ്രീരാമകൃഷ്ണന് ഊരാളുങ്കല് ലേബര് സൊസൈറ്റിക്കായി ഇടപെടല് നടത്തി. ഊരാളുങ്കല് സിപിഐഎം നേതാക്കളുടെ കള്ളപ്പണം വെളുപ്പിക്കുന്ന സ്ഥാപനമാണ്. ഊരാളുങ്കലിനെ മറയാക്കിയാണ് മന്ത്രിമാരും നേതാക്കളും കള്ളപ്പണം വെളുപ്പിക്കുന്നത്. അധിക തുകയുടെ ടെണ്ടര് നല്‍കി ബാക്കി തുക നേതാക്കള് പങ്കിട്ടെടുക്കുന്നു. ടെണ്ടര് മാനദണ്ഡങ്ങള് പാലിക്കാതെ യുഎല്‍സിസിഎസിന് കരാര് നല്‍കി. ഇതിനായി സ്പീക്കര് ഇടപ്പെട്ടു. വൈദഗ്ധ്യമില്ലാത്ത മേഖലകളിലും സിപിഐഎം ഭരിക്കുന്ന ഊരാളുങ്കലിന് കരാര് നല്‍കുകയാണ്. പാലാരിവട്ടം അഴിമതി കേസില് ഇബ്രാഹിം കുഞ്ഞ് നടത്തിയ അതേ അഴിമതി ശ്രീരാമകൃഷ്ണനും ചെയ്‌തെന്നും കെ സുരേന്ദ്രന് പ്രതികരിച്ചു.\nമുഖ്യമന്ത്രിയുടെ അഡീഷണല് പ്രൈവറ്റ് സെക്രട്ടറി സി എം രവീന്ദ്രന്റെ കാര്യത്തില് തിരുവനന്തപുരം മെഡിക്കല് കോളേജ് ആശുപത്രി സൂപ്രണ്ടിനേയും ചോദ്യം ചെയ്യണം. ആരോഗ്യവകുപ്പിന്റെ ഒത്താശ കൊണ്ടാണ് രവീന്ദ്രനെതിരായ അന്വേഷണം വൈകുന്നത്. സര്‍ക്കാരിന്റെ അഴിമതിക്കെതിരെ ശക്തമായ ജനവികാരമുണ്ടെന്നാണ് പോളിങ് ശതമാനത്തില് നിന്ന് വ്യക്തമാകുന്നത്. നിലവിലെ സാഹചര്യം ബിജെപിക്ക് അനുകൂലമാണെന്നും സുരേന്ദ്രന് കൂട്ടിച്ചേര്‍ത്തു.


വയനാട്ടിൽ ആനക്കിടങ്ങില് കുടുങ്ങിയത് പുലി; മയക്കുവെടിവെച്ച് പിടികൂടി.... തിരികെ കാട്ടിലേക്കയച്ചു! | Tiger was caught in Wayanad - Malayalam Oneindia\n30 min ago ഫാത്തിമ ലത്തീഫിന്റെ മരണം: മദ്രാസ് ഐഐടി ഡയറക്ടറെ ചോദ്യം ചെയ്യും, ഗവർണർക്ക് പരാതിയുമായി കുടുംബം\nUpdated: Fri, May 10, 2019, 22:58 [IST]\nസുല്‍ത്താന്‍ബത്തേരി: വയനാടിന്റെ വനാതിര്‍ത്തി ഗ്രാമങ്ങളിലെ വന്യമൃഗശല്യം ഒഴിയുന്നില്ല. ആനപ്രതിരോധത്തിനായി തീര്‍ത്ത കിടങ്ങില് കുടുങ്ങിയ പുള്ളിപ്പുലിയെ വനംവകുപ്പിന്റെ നേതൃത്വത്തില് മയക്കുവെടിവെച്ച് പിടികൂടി. മുത്തങ്ങ റെയ്ഞ്ചില്‍പ്പെടുന്ന ചീരാല് കമ്പക്കോടി വനാര് ത്തിയിലെ ആനപ്രതിരോധ കിടങ്ങിലാണ് പുലിയെ കുടുങ്ങിക്കിടന്ന നിലയില് കണ്ടെത്തിയത്.\nദില്ലിയില് ബിജെപി7സീറ്റും തൂത്തുവാരും... ഓരോ മണ്ഡലത്തിലും ശക്തം, പ്രതിപക്ഷം നിലം തൊടില്ല!!\nവെള്ളിയാഴ്ച രാവിലെയോടെയാണ് പ്രദേശവാസികള് കരച്ചില് കേട്ട് പുലി കുടുങ്ങിയ വിവരം സ്ഥിരീകരിക്കുന്നത്. തുടര്‍ന്ന് വനംവകുപ്പ് ഉദ്യോഗസ്ഥര് സ്ഥലത്തെത്തി തുടര്‍നടപടികള് ആരംഭിച്ചു. വിവരമറിഞ്ഞ് നൂറ് കണക്കിനാളുകള് പുലിയെ കാണാന് പ്രദേശത്തേക്ക് ഒഴുകിയെത്തി. തുടര്‍ന്ന് ഫോറസ്റ്റ് സര്‍ജന് ഡോ. അരുണ് സക്കറിയയുടെ നേതൃത്വത്തില് മയക്കുവെടി വെച്ച് പുലിയെ പിടികൂടി.\nആനക്കിടങ്ങില് കുടുങ്ങിയ പുലിയെ മയക്കുവെടിവെച്ച് പിടികൂടിയപ്പോള്\nപുലിയുടെ ആരോഗ്യനിലയില് കുഴപ്പമൊന്നുമില്ലാത്തതിനാല് പിന്നീട് വനത്തിലേക്ക് തുറന്നുവിട്ടു. പുലിയും, കടുവയും നിരന്തരമായി കാട്ടില് നിന്നും ജനവാസമേഖലകളിലേക്കിറങ്ങുന്നത് വനംവകുപ്പിന് തലവേദനയായിട്ടുണ്ട്. പലയിടത്തും കൂട് വെച്ചും, മയക്കുവെടിവെച്ചും പിടികൂടി ഉള്‍കാട്ടിലേക്ക് തുരത്തിയിട്ടും ഇവ തിരികെയെത്തുന്നതാണ് ഏറെ പ്രതിസന്ധി സൃഷ്ടിക്കുന്നത്.\nവളര്‍ത്തുമൃഗങ്ങളെ കൊന്നൊടുക്കുന്നതും ഇപ്പോള് പതിവായി മാറി കഴിഞ്ഞു. നേരത്തെ കല്‍പ്പറ്റ നഗരസഭ അതിര്‍ത്തിപ്രദേശമായ ഗൂഡലായിക്കുന്നിലും, മേപ്പാടിയിലെ താഴെ അരപ്പറ്റയിലും പുലികളെ പിടികൂടിയിലുന്നു. ഇതില് ഗൂഡലായിക്കുന്നില് വീണ്ടും പുലിയുടേതെന്ന് സംശയിക്കുന്ന കാല്‍പാദങ്ങള് കണ്ടതോടെ ജനങ്ങള് ആശങ്കയിലായിട്ടുണ്ട്.\ntiger കടുവ elephant ആന wayanad വയനാട്\nTiger was caught in Wayanad


അസുഖം ഭേദമാകാൻ എന്ന പേരിൽ നാല്പതുകാരിയെ ജ്യോത്സ്യൻ പീഡിപ്പിച്ചതായി പരാതി | Astrologer raped woman in the guise of cure – News18 Malayalam\nവയറുവേദന ഭേദമാക്കാൻ തനിക്ക് കഴിയുമെന്നായിരുന്നു ജോത്സ്യന്റെ അവകാശവാദം\nLast Updated : October 17, 2021, 08:07 IST\nകണ്ണൂർ: അസുഖം ഭേദമാകാൻ എന്ന പേരിൽ ജ്യോത്സ്യൻ നാല്പതുകാരിയെ പീഡിപ്പിച്ചതായി പരാതി. കണ്ണൂർ സ്വദേശിയായ സ്ത്രീ പരാതി നൽകിയതിനെത്തുടർന്ന് പോലീസ് കണ്ണാടിപറമ്പ് സ്വദേശിയായ ജോത്സ്യനെതിരെ കേസെടുത്തു.\nവിട്ടുമാറാത്ത വയറുവേദനയെ തുടർന്നാണ് 40 കാരി ജ്യോത്സ്യനെ കാണാൻ എത്തിയത്. വയറുവേദന ഭേദമാക്കാൻ തനിക്ക് കഴിയുമെന്നായിരുന്നു ജോത്സ്യന്റെ അവകാശവാദം.\nജോത്സ്യന്റെ നിർദ്ദേശപ്രകാരം അയാളുടെ ജ്യോതിഷാലയത്തിൽ എത്തിയപ്പോഴായിരുന്നു പീഡനം. വയറുവേദന മാറാൻ ഒരു പ്രത്യേക പൂജ വേണം എന്നാണ് ജോത്സ്യൻ നിർദേശിച്ചത്. തുടർന്ന് ഭസ്മം യുവതിയുടെ ശരീരത്ത് തേക്കണമെന്നും ആവശ്യപ്പെട്ടു. തുടർന്നാണ് പീഡനം നടന്നത്.\nപീഡനത്തിന്റെ ദൃശ്യങ്ങൾ ക്യാമറയിൽ പകർത്തിയിട്ടുണ്ട് എന്നു പറഞ്ഞ് ജ്യോത്സ്യൻ യുവതിയെ പിന്നീട് ഭീഷണിപ്പെടുത്തുകയും ചെയ്തു. സംഭവത്തെക്കുറിച്ച് പരാതിപ്പെട്ടാൽ ദൃശ്യങ്ങൾ നവമാധ്യമങ്ങൾ വഴി പ്രചരിപ്പിക്കും എന്നായിരുന്നു ഭീഷണി.\nസംഭവത്തിൽ മയ്യിൽ ഇൻസ്‌പെക്ടർ പി.കെ. മോഹിതിന്റെ നേതൃത്വത്തിൽ അന്വേഷണം തുടങ്ങി.\nAlso read: സണ്ണിയെന്ന രമേശൻ സ്വാമിയെന്ന രമേശൻ നമ്പൂതിരിയെന്ന വ്യാജ പൂജാരി; പിടിയിലാകുമ്പോൾ ഹോട്ടലിൽ ചീഫ് ഷെഫ്\nമലപ്പുറം: പൂജയുടെ മറവിൽ ലക്ഷങ്ങൾ തട്ടിപ്പ് നടത്തി ഒളിവിൽ പോയ വ്യാജ പൂജാരിയെ നിലമ്പൂർ പോലീസ് പിടികൂടി. വയനാട് ലക്കിടി അറമല സ്വദേശിയും രമേശൻ നമ്പൂതിരി, രമേശൻ സ്വാമി, സണ്ണി എന്നീ വിവിധ പേരുകളിൽ അറിയപ്പെടുന്ന കൂപ്ലിക്കാട്ടിൽ രമേശ് എന്നയാളെയാണ് കൊല്ലം പുനലൂർ-കുന്നിക്കോടുള്ള വാടക വീട്ടിൽ നിന്നും പിടികൂടിയത്.\nജാതകത്തിലെ ദോഷങ്ങൾ മാറാൻ പൂജകൾ ചെയ്യാം എന്ന് പറഞ്ഞു വണ്ടൂർ സ്വദേശിനിയിൽ നിന്നും ഇയാൾ 1,10,000 രൂപ തട്ടിയെടുത്തിരുന്നു. ഈ യുവതി നൽകിയ പരാതിൽ അന്വേഷണം നടത്തിയ പോലീസ് കഴിഞ്ഞ ദിവസം ആണ് പിടികൂടിയത്. ഇയാൾക്ക് എതിരെ വയനാട്ടിലും പരാതികൾ ഉണ്ട്.\nപ്രതിക്ക് രണ്ട് സ്ത്രീകളുമായി ബന്ധം ഉണ്ടെന്നും പോലീസ് അന്വേഷണത്തിൽ കണ്ടെത്തിയിരുന്നു. ഭർത്താവും2കുട്ടികളുമുള്ള കോഴിക്കോട് സ്വദേശിനിയുമായി കൂപ്ലിക്കാട്ടിൽ രമേശ് പ്രണയത്തിൽ ആയിരുന്നു. തുടർന്ന് യുവതി ഭർത്താവിനെയും മക്കളെയും ഉപേക്ഷിച്ച് പ്രതിയുമൊന്നിച്ച് താമസം തുടങ്ങി. കൽപ്പറ്റ മണിയൻകോട് ക്ഷേത്രത്തിന് സമീപം പൂജാരി എന്ന വ്യാജേന തട്ടിപ്പു നടത്തി പ്രതി താമസിച്ചിരുന്നു.\nSummary: Astrologer rapeda40-year-old woman in the guise of cure\nFirst published: October 17, 2021, 08:07 IST\nPocso Case| പത്തുവയസുകാരിയെ വീട്ടിൽ അതിക്രമിച്ചുകയറി പീഡിപ്പിക്കാൻ ശ്രമിച്ച പ്രതിക്ക് 46 വർഷം കഠിന തടവ്\nപുല്ല് തിന്നുന്നതിനായി പറമ്പില് കയറി; അയല്‍വാസി പശുവിന്റെ നട്ടെല്ല് അടിച്ചു തകര്‍ത്തു; കേസെടുത്ത് പൊലീസ്\nകാട്ടുപന്നിയെ ഓടിക്കാന് പോയ ആള് വെടിയേറ്റ് മരിച്ചു; മറ്റൊരാള്‍ക്ക് ഗുരുതര പരിക്ക്; ദുരൂഹത\nകുപ്രസിദ്ധ കുറ്റവാളി അലി അക്ബർ 10 വർഷത്തിന് ശേഷം പിടിയിൽ; പിടിയിലായത് ഊട്ടിയില് നിന്ന്


fitness insurance: recent trends of fitness insurance for workout enthusiasts- Samayam Malayalam Photogallery\nrecent trends of fitness insurance for workout enthusiasts\nരാശിയും രാശ്യാധിപതിയുംWATCH LIVE TV\nWeb Title: recent trends of fitness insurance for workout enthusiasts\nപ്രതിദിനം 25 രൂപ മുതൽ പ്രീമിയം നൽകാം\nപ്രതിദിനം 25 രൂപമുതൽ ഇൻഷുറൻസ് പ്രീമിയം അടയ്ക്കാനാകുന്ന ഫിറ്റ്നസ് ഇൻഷുറൻസുകൾ ഉണ്ട്. ആഡ് ഓൺ പ്രീമിയം സൗകര്യവും ഇൻഷുറൻസ് കമ്പനികൾ നൽകുന്നുണ്ട്.\nമെഡിക്കൽ ഇൻഷുറൻസ് പരിധിയിൽ വരാത്ത പരിക്കുകൾക്ക് പരിരക്ഷ\nഫിറ്റ്നസ്, സ്പോ‍ര്‍ട്സ് പ്രേമികൾക്കു വേണ്ടിയാണ് പ്രധാനമായും ഇൻഷുറൻസ് രൂപകൽപ്പന ചെയ്തിരിക്കുന്നത്. പൊട്ടൽ, അസ്ഥി തെയ്മാനം തുടങ്ങി ഫിറ്റ്നസ് ശ്രദ്ധിക്കുന്നവർക്കും സംഭവിക്കാനിടയുള്ള മിക്ക പരിക്കുകൾക്കും തന്നെ പരിരക്ഷ ലഭ്യമാണ്. ഫ്രാക്ചറിന് 50,00 രൂപയും ഡെൻറൽ ഇൻജുറീസിന് 10,000 രൂപയും വരെ ഇത്തരത്തിൽ പരിരക്ഷ ലഭിക്കും.\nആശുപത്രിചെലവുകൾ പരിരക്ഷയ്ക്കു കീഴിൽ\nസാധാരണ ഗതിയിൽ ഫിറ്റ്നസ് മൂലം ഉണ്ടാകുന്ന പരിക്കുകൾ മൂലം ആശുപത്രിയിൽ അഡ്മിറ്റ് ആകേണ്ടി വരാറില്ല. ഇനി ഇത്തരം സാഹചര്യങ്ങൾ ഉണ്ടായാൽ ഒരു ദിവസം 1,000 രൂപ വരെ ആശുപത്രി ചെലവുകൾക്കായി ലഭിക്കാറുണ്ട്. അപകട മരണം ഉണ്ടായാൽ ഒരു ലക്ഷം രൂപ വരെ ലഭിക്കും.\nരാജ്യാന്തര തലത്തിലും ആവശ്യക്കാർ ഏറെ\nരാജ്യാന്തര തലത്തിൽ ഫിറ്റ്നസ് ഇൻഷുറൻസിന് പ്രാമുഖ്യം വർധിച്ചിട്ടുണ്ട്. ഫിറ്റ്നസ്പ്രേമികൾ വർധിച്ചത് ഇന്ത്യയിലും ഇൻഷുറൻസിന് പ്രാധാന്യം നൽകിയിരിക്കുകയാണ്. നിലവിൽ ഇൻഷുറൻസ് കമ്പനികളായ മാക്സ് ബുപ, സിഗ്ന ടിടികെ തുടങ്ങിയ ഇൻഷുറൻസ് കമ്പനികൾ ഇന്ത്യയിൽ ഫിറ്റ്നസ് ഇൻഷുറൻസ് ലഭ്യമാക്കുന്നുണ്ട്.\nആഡ് ഓൺ പോളിസികൾ ലഭ്യം\nജിമ്മിൽ പോകുന്നവര്‍ക്ക് മാത്രമല്ല സ്പോര്‍ട്സ് പ്രേമികൾക്കും ഫിറ്റ്നസ് ശ്രദ്ധിക്കുന്നവര്‍ക്കും എല്ലാം പരിരക്ഷ ഉറപ്പാക്കാം. ആഡ് ഓൺ പോളിസി ഈ രംഗത്തെ അനുഗ്രഹമാണ്. അധിക പരിരക്ഷകൾ ഇത്തരത്തിൽ ലഭിക്കും\nവ്യക്തികൾക്ക് മാത്രമല്ല ജിമ്മുകൾക്കും ഹെൽത്ത് ക്ലബുകൾക്കുമെല്ലാം നേരത്തെ മുതൽ തന്നെ ഇൻഷുറൻസ് പരിരക്ഷ ലഭ്യമാണ്. അപകടങ്ങളോ മറ്റോ ഉണ്ടായാൽ സ്ഥാപനത്തിനു മൊത്തത്തിലും ബാധ്യതകൾക്കോ, ഫിറ്റ്നസ് ഉപകരണങ്ങൾക്ക് മാത്രമായോ ഒക്കെ ഇത്തരത്തിൽ പരിരക്ഷ ലഭ്യമാണ്.


CRIME | ഈവനിംഗ് കേരള | Page 5\nYou Are Here: Home » CRIME (Page 5)\nമോഷ്ടിച്ചെന്നാരോപം: ജനക്കൂട്ടം രണ്ടുപേരെ തല്ലി കൊന്നു\nreporter\tJune 11, 2018\nമഹാരാഷ്ട്ര : മോഷ്ടിച്ചെന്നാരോപിച്ച് ഔറംഗാബാദില് ജനക്കൂട്ടം രണ്ടുപേരെ മര്‍ദ്ദിച്ചു കൊന്നു. മരകഷ്ണങ്ങളും ഇരുമ്പ് വടികളും കൊണ്ട് ഇവരെ മര്‍ദ്ദിക്കുകയായിരുന്നു എന്നാണ് റിപ്പോര്‍ട്ടുകള്.\nഔറംഗാബാദിലെ ചണ്ഡ്ഗാവോ ഗ്രാമത്തിലാണ് സംഭവം. ഗ്രാമത്തിലുള്ള വയലില് നിന്നം മോഷ്ടിച്ചെന്നാരോപിച്ചാണ് ഒരു കൂട്ടം ജനങ്ങള് ഇവരെ ആക്രമിച്ചത്. എട്ടു പേരടങ്ങുന്ന സംഘത്തെയാണ് ജനക്കൂട്ടം മര്‍ദ്ദിച്ചത്. ഇതില് ആറു പേര്‍ക്ക് ഗുരുതരമായി പരുക്കേറ്റിട്ടുണ്ടെന്ന് പൊലീസ് പറഞ്ഞു. സംഭവവുമായി ബന്ധപ്പെട്ട് മുന്നൂറോളം പേരെ പൊലീസ് കസ്‌ററഡിയില് എടുത്തിട്ടുണ്ട്.\nനരബലി: നാലുവയസുകാരിയെ പിതാവ് കഴുത്തറുത്ത് കൊന്നു\nജോധ്പുര്: ദേവപ്രീതിക്കായി യുവാവ് നാലുവയസുള്ള മകളെ കഴുത്തറുത്ത് കൊലപ്പെടുത്തി. ജോധ്പുരില് ഇരുപത്തിയെട്ടുകാരനാണ് റംസാന് നോമ്പുമായി ബന്ധപ്പെട്ട് മകളെ ബലിനല്‍കിയത്. സംഭവുമായി ബന്ധപ്പെട്ട് നവാബ് അലി ഖുറേഷിയെ പൊലീസ് അറസ്റ്റ് ചെയ്തു.\nമകളായ റിസ്‌വാനയെ വ്യാഴാഴ്ച മാര്‍ക്കറ്റില് കൊണ്ടുപോയി ഇഷ്ടപ്പെട്ടതെല്ലാം ഖുറേഷി വാങ്ങിനല്‍കി. വളരെ അധികം സ്‌നേഹിക്കുന്നതായും ഇയാള് മകളോട് പറയുകയും ചെയ്തു. അന്ന് രാത്രി വീട്ടുകാരെല്ലാം ഉറങ്ങിയ സമയം മകളെ എടുത്തുകൊണ്ടുപോയി താഴത്തെ നിലയിലെ മുറിയില് എത്തിച്ചു. പിന്നീട് മകളുടെ കഴുത്തറുത്ത് ബലി നല്‍കുകയും ഇതിനു ശേഷം തിരികെ മുറിയിലെത്തി ഉറങ്ങുകയും ചെയ്തു.\nപുലര്‍ച്ചെ ഖുറേഷിയുടെ ഭാര്യ ഉണര്‍ന്നപ്പോള് റിസ്‌വാനയെ കാണാനില്ല. ഇതോടെ തെരച്ചില് നടത്തുകയും താഴെ നിലയിലെ മുറിയില് രക്തത്തില് കുളിച്ച് റിസ്‌വാനയെ കണ്ടെത്തി. ഉടന് തന്നെ കുട്ടിയെ ആശുപത്രിയില് എത്തിച്ചെങ്കിലും മരിച്ചിരുന്നു. മകള് പൂച്ചയുടെ ആക്രമണത്തില് മരിച്ചതായിരിക്കാമെന്ന് ബന്ധുക്കളെ വിശ്വസിപ്പിക്കാന് ഖുറേഷി ശ്രമം നടത്തി.\nഎന്നാല് കൊലപാതകമാണെന്നു ഭാര്യ ഉറച്ചുനില്‍ക്കുകയും പൊലീസില് പരാതി നല്‍കുകയും ചെയ്തു. പൊലീസ് നടത്തിയ അന്വേഷണത്തില് പുറത്തുനിന്നാരും വീട്ടിലേക്ക് രാത്രിയില് പ്രവേശിച്ചിട്ടില്ലെന്ന് മനസിലായി. ഇതോടെ കുടുംബാംഗങ്ങളെ ചോദ്യം ചെയ്യുകയും ഖുറേഷി സത്യം വെളിപ്പെടുത്തുകയുമായിരുന്നു.\nകാറില് ലിഫ്റ്റ് വാഗ്ദാനം ചെയ്ത് യുവതിയെ കൂട്ടബലാത്സംഗത്തിനിരയാക്കി\nreporter\tJune 8, 2018\nന്യൂഡല്‍ഹി: കാറില് ലിഫ്റ്റ് വാഗ്ദാനം ചെയ്ത് വാഹനത്തില് കയറ്റി കെനിയന് യുവതിയെ കൂട്ടബലാത്സംഗത്തിനിരയാക്കി. ഗുരുഗ്രാം ബ്രിസ്റ്റോള് ചൗക്കിലെ എം.ജി റോഡില് കഴിഞ്ഞ ദിവസമാണ് സംഭവം നടന്നത്. ഒരു പാര്‍ട്ടി കഴിഞ്ഞ് വാഹനത്തിന് കാത്ത് നില്‍ക്കുകയായിരുന്ന യുവതിയെ സ്‌കോര്‍പ്പിയോ വാഹനത്തിലെത്തിയ സംഘം ലിഫ്റ്റ് വാഗ്ദാനം ചെയ്യുകയായിരുന്നു.\nയുവതിയുടെ പരാതിയില് അഞ്ച് പേര്‍ക്കെതിരെ പൊലീസ് കേസ് രജിസ്റ്റര് ചെയ്തിട്ടുണ്ട്. പീഡനത്തിന് ഇരയാക്കിയ ശേഷം തന്നെ ഒറ്റപ്പെട്ട പ്രദേശത്ത് ഉപേക്ഷിച്ചതായി യുവതി പരാതിയില് പറയുന്നുണ്ട്.\nവാഹനത്തില് കയറിയ സമയം മുതല് അതിലുണ്ടായിരുന്നവര് ഉപദ്രവിക്കാന് തുടങ്ങിയതായും. ശേഷം മറ്റുള്ളവരേയും വാഹനത്തിലേക്ക് വിളിച്ച് വരുത്തുകയായിമായിരുന്നുവെന്നും. കൂട്ടബലാത്സംഗത്തിന് ഇരായാക്കിയതിന് പുറമെ ആരോടെങ്കിലും സംഭവത്തെ പറ്റി പറഞ്ഞാല് അതിന്റെ അനന്തരഫലം അനുഭവിക്കേണ്ടി വരുമെന്ന് ഭീഷണപ്പെടുത്തിയതായും യുവതി നല്‍കിയ പരാതിയില് ചൂണ്ടിക്കാട്ടുന്നു.\nവാഹനത്തിന്റെ നമ്പര് പരിശോധിച്ചത് പ്രകാരം കുറ്റക്കാരെന്ന് കരുതപ്പെടുന്ന അഞ്ചുപേരില് മൂന്ന് പേരെ കസ്റ്റഡിയില് എടുത്തതായി ഗുരുഗ്രാം പൊലീസ് അറിയിച്ചു. മറ്റ് രണ്ട് പേര്‍ക്കു വേണ്ടിയുള്ള പരിശോധന ആരംഭിച്ചിട്ടുണ്ട്\nനിരന്തരം കുറ്റപ്പെടുത്തിയ ഭാര്യയെ ഭര്‍ത്താവ് കഴുത്തു ഞെരിച്ച് കൊന്നു\nreporter\tJune 7, 2018\nഡല്‍ഹി: ഓരോ കാരണം പറഞ്ഞ് നിരന്തരം കുറ്റപ്പെടുത്തിയ ഭാര്യയെ ഭര്‍ത്താവ് കഴുത്തു ഞെരിച്ച് കൊലപ്പെടുത്തി. പശ്ചിമബംഗാള് സ്വദേശിയായ യാസീന് ഭാര്യ ജാന്‍വിയെയാണ് കൊലപ്പെടുത്തിയത്. ദില്ലിയില് ചൊവ്വാഴ്ചയാണ് സംഭവം നടന്നത്. ഭാര്യയെ കൊലപ്പെടുത്തിയ ശേഷം ഭര്‍ത്താവ് പൊലീസ് സ്റ്റേഷനില് ഹാജരാവുകയായിരുന്നു.\nപൊലീസ് സ്റ്റേഷനില് എത്തിയ യാസീന് താന് കയര് ഉപയോഗിച്ച് ഭാര്യയുടെ കഴുത്ത് ഞെരിച്ച് കൊലപ്പെടുത്തിയതായി പറഞ്ഞു. യുവതിയുടെ മൃതദേഹം വീട്ടില് നിന്നും പൊലീസ് കണ്ടെടുത്തു. ഇതിനുശേഷം പൊലീസ് യാസീനെ അറസ്റ്റ് ചെയ്തു.\nഭാര്യ തന്നെ എപ്പോഴും കുറ്റപ്പെടുത്തുന്നതായും തര്‍ക്കിക്കുന്നതായും യാസീന് പറയുന്നു. കൊലപാതകം നടന്ന ദിവസവും ജാന്‌വി യാസീനുമായി തര്‍ക്കിച്ചിരുന്നു. ഇതില് പ്രകോപിതനായ യാസീന് ഭാര്യയെ കൊലപ്പെടുത്തുകയായിരുന്നു. കഴിഞ്ഞ് വര്‍ഷമാണ് യാസീന് ജാന്‌വിയെ വിവാഹം കഴിച്ചത്. ഇരുവരുടെയും പ്രണയ വിവാഹമായിരുന്നു.\nചോരകുഞ്ഞിന്റെ മൃതശരീരം പ്ലാസ്റ്റിക് കവറില് ഉപേക്ഷിച്ച നിലയില്\nreporter\tJune 6, 2018\nകൊല്ലം: ചോരകുഞ്ഞിന്റെ മൃതശരീരം പ്ലാസ്റ്റിക് കവറില് ഉപേക്ഷിച്ച നിലയില് കണ്ടെത്തി,നീരാവില് ആണികുളത്ത് ചിറയ്കു സമീപം വാടകവീടിന്റെ പിന്‍വശത്താണ് കുഞ്ഞിന്റെ മൃതശരീരം ജീര്‍ണ്ണിച്ച നിലയില് കണ്ടെത്തിയത്.\nഇതരസംസ്ഥാന സ്വദേശിനിയായ യുവതി രക്ത സ്രാവത്തെതുടര്‍ന്ന് കൊല്ലം വിക്ടോറിയ ആശുപത്രിയില് ചികിത്സ തേടിയതോടെ സംശയം തോന്നിയ ഡോക്ടര് പോലീസിനെ വിവരം അറിയിക്കുകയായിരുന്നു.\nതുടര്‍ന്ന് അഞ്ചാലുമൂട് പോലീസ് നടത്തിയ അന്വേഷണത്തിലാണ് കുട്ടിയെ പ്ലാസ്റ്റിക് കവറില് പൊതിഞ്ഞ് വീടിന്റെ പിന്‍വശത്ത് ഉപേക്ഷിച്ച നിലയില് കണ്ടെത്തിയത്. മൃതശരീരത്തിന് രണ്ടു ദിവസത്തെ പഴക്കം കണക്കാകുന്നു.പോലീസ് യുവതിയുടെ മൊഴി രേഖപ്പെടുത്തി.\nവളര്‍ത്തുപൂച്ചയെ അടിച്ചു: ഭാര്യ ഭര്‍ത്താവിനെ വെടിവെച്ചു കൊന്നു\nഡാലസ്: വീട്ടില് വളര്‍ത്തുന്ന പൂച്ചയെ ഭര്‍ത്താവ് അടിച്ചതിനെച്ചൊല്ലിയുണ്ടായ വാക്കേറ്റത്തില് ഭാര്യ ഭര്‍ത്താവിനെ വെടിവെച്ചു കൊന്നു. ജൂണ് മൂന്നിന് ഡാലസ് ഫോര്‍ട്ട് വര്‍ത്ത് ഫാള് മാനര് ഡ്രൈവ് 13,000 ബ്ലോക്കില് രാവിലെ ഏഴു മണിക്കായിരുന്നു ഡെക്സ്റ്റര് ഹാരിസണ് (49) ഭാര്യ മേരി ഹാരിസന്റെ വെടിയേറ്റു മരിച്ചത്.\nവിവരം മേരി തന്നെയാണ് പോലീസില് അറിയിച്ചത്. കുറച്ചു ദിവസം മുമ്പ് പൂച്ചയെ വീട്ടില്‍നിന്നു കാണാതായിരുന്നു. തുടര്‍ന്ന് ഇവര് പൂച്ചയെ കണ്ടെത്തുന്നതിനായി പരസ്യവും നല്‍കി.\nവെടിയേറ്റു രക്തത്തില് കുളിച്ചു കിടക്കുന്ന ഡെക്സ്റ്ററിനെ പോലീസ് ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. അറസ്റ്റ് ചെയ്ത മേരിയെ ഡാലസ് കൗണ്ടി ജയിലിലടച്ചു. ഒരു ലക്ഷം ഡോളര് തുകയില് ജാമ്യം അനുവദിച്ചിട്ടുണ്ട്. അടുത്തിടെയാണ് ദമ്പതികള് തങ്ങളുടെ രണ്ടു കുട്ടികളുമായി ഇവിടെ താമസത്തിനെത്തിയത്.\nമകളെ ശല്യം ചെയ്തത് ചോദ്യംചെയ്ത പിതാവിനെ യുവാക്കള് വെടിവെച്ച് കൊന്നു\nമുസ്സഫര്‍നഗര്: മകളെ ശല്യം ചെയ്തത് ചോദ്യംചെയ്ത 65 വയസ്സുകാരനായ പിതാവിനെ രണ്ടു യുവാക്കള് വെടിവെച്ച് കൊന്നു. മുസഫര്‍നഗറിലെ റാംപുരിയില് ഇന്നലെ രാത്രിയാണ് സംഭവം.\nപ്രതികളായ കിരണ്‍പാല്, വിശാല് എന്നിവര്‍ക്കെതിരെ കേസ് രജിസ്റ്റര് ചെയ്തിട്ടുണ്ട്. സംഭവത്തില് അന്വേഷണം ആരംഭിച്ചിട്ടുണ്ടെന്നും പ്രതികളെ പിടികൂടുമെന്നും എസ്.പി ഒംബിര് സിംഗ് പറഞ്ഞു. മകളെ ശല്യം ചെയ്യുന്നത് എതിര്‍ത്തതിനാലാണ് പിതാവിനെ കൊലപ്പെടുത്തിയത്. ഉപദ്രവത്തിനു ഇരയായ പെണ്‍കുട്ടിയും പ്രതികളും ഒരേ പ്രദേശത്തുകാരാണ്.\nനിര്‍ത്താതെ കരഞ്ഞ നവജാത ശിശുവിനെ കഴുത്ത് ഞെരിച്ച് കൊന്ന് ലോക്കറിലാക്കിയ അമ്മ അറസ്റ്റില്\nreporter\tJune 3, 2018\nടോക്കിയോ: നവജാത ശിശു നിര്‍ത്താതെ കരഞ്ഞതോടെ കുഞ്ഞിനെ കൊന്ന് അമ്മ ലോക്കറില് ഒളിപ്പിച്ചു. 25കാരിയായ ജാപ്പനീസ് യുവതിയാണ് സ്വന്തം കുഞ്ഞിനെ പ്രസവിച്ചതിന് പിന്നാലെ കൊന്ന് ലോക്കറില് ഒളിപ്പിച്ചത്. ടോക്കിയോയിലെ ഒരു കഫേയിലാണ് മൃതദേഹം ഒളിപ്പിച്ചത്. കവറില് പൊതിഞ്ഞ് സ്യൂട്ട്‌കേസിലാക്കിയ നിലയിലാണ് കുഞ്ഞിനെ ലോക്കറില് വെച്ചത്.\nദുര്‍ഗന്ധത്തെ തുടര്‍ന്ന് കഫേയിലെ ഉദ്യോഗസ്ഥര് നടത്തിയ പരിശോധനയിലാണ് കുഞ്ഞിന്റെ മൃതദേഹം കണ്ടെത്തിയത്. കഫേ ഉദ്യോഗസ്ഥര് അറിയിച്ചതിനെ തുടര്‍ന്ന് സ്ഥലത്തെത്തിയ പൊലീസ് കുട്ടിയെ ഉപേക്ഷിച്ച യുവതിയെ കസ്റ്റഡിയിലെടുത്തു. ടോക്കിയോയലലെ ഒരു കഫേയിലെ സ്വകാര്യ മുറിയിലാണ് ഇവര് കുഞ്ഞിന് ജന്മം നല്‍കിയത്.\nകുഞ്ഞിന്റെ കരച്ചില് കേട്ട് സംഭവം പുറത്തറിഞ്ഞാലോ എന്ന് ഭയപ്പെട്ട ഇവര് തുണികൊണ്ട് കഴുത്തു ഞെരിച്ച് കുഞ്ഞിനെ കൊല്ലുകയായിരുന്നു. ശേഷം മൃതദേഹം സ്യൂട്ട്‌കേസിലേയ്ക്ക് മാറ്റി ലോക്കറില് സൂക്ഷിച്ചു. മൃതദേഹം സൂക്ഷിച്ചിരുന്നതിനാലാകാം ഇവര് ലോക്കര് വാടക പുതിക്കൊണ്ടേയിരുന്നുവെന്നും കഫേ ജീവനക്കാര് പറഞ്ഞു.\nവാടക ഫ്ലാറ്റില് മൂന്ന് പേര് മരിച്ച നിലയില്\nEditor\tJune 1, 2018\nഡല്‍ഹി: കിഴക്കന് ഡല്‍ഹിയിലെ ഉത്തംനഗറിലെ വാടക ഫ്ലാറ്റില് മൂന്ന് പേരെ മരിച്ച നിലയില് കണ്ടെത്തി. മരിച്ചവരില് രണ്ട് നൈജീരിയന് പൗരന്മാരും ഉള്‍പ്പെടുന്നുവെന്ന് പോലീസ് അറിയിച്ചു. ഉത്തംനഗറിലെ രണ്ട് ഫ്ലാറ്റുകളിലായാണ് ഇവരെ കണ്ടെത്തിയത്. മുറിയില് നിന്ന് ലഭിച്ച രേഖകളില് നിന്നാണ് മരിച്ച രണ്ട് പേര് നൈജീരിയന് പൗരന്മാരാണെന്ന് തിരിച്ചറിഞ്ഞത്.ഒരാളുടെ വിവരങ്ങള് തിരിച്ചറിയാന് സാധിച്ചിട്ടില്ല, പ്രാഥമികാന്വേഷണത്തില് കൊലപാതക സാധ്യത കണ്ടെത്താനായിട്ടില്ലെന്നും കൂടുതല് അന്വേഷണം നടക്കുകയാണെന്നും ദ്വാരക ഡെപ്യൂട്ടി കമ്മീഷണര് അറിയിച്ചു.\nതിരൂര് മത്സ്യമാര്‍ക്കറ്റിലെ തൊഴിലാളി തലക്കടിയേറ്റ് മരിച്ച നിലയില്\nമലപ്പുറം: തിരൂര് മത്സമാര്‍ക്കറ്റിലെ കയറ്റിറക്ക് തൊഴിലാളി തലക്കടിയേറ്റ് മരിച്ച നിലയില്. നിറമരതൂര് കാളാട് പത്തംപാട് സെയതലവി(50) ആണ് കൊല്ലപ്പെട്ടത്. മാര്‍ക്കറ്റിലെ തൊഴിലാളികള് വിശ്രമിക്കുന്ന മുറിയിലാണ് മൃതദേഹം കണ്ടത്.കല്ലൂകൊണ്ട് തലയ്‌ക്കടിച്ചു കൊല പെടുത്തിയതാണെന്ന് സംശയിക്കുന്നു. ഇന്നുരാവിലെ മറ്റുതൊഴിലാളികളാണ് മൃതദേഹം കണ്ടത്. പരിസരത്തെ സിസിടിവി ദൃശ്യങ്ങള് പരിശോധിച്ച് അന്വേഷണം തുടങ്ങിയെന്ന് പൊലീസ് അറിയിച്ചു.


മദ്യത്തിന്റേയും ബിയറിന്റേയും വില കൂട്ടി; വിലവര്‍ധനവ് വരുമാന നഷ്ടം പരിഹരിക്കാന്\nFriday 2nd June 2017 1:49pm\nFriday 2nd June 2017 1:42pm\nതിരുവനന്തപുരം: സംസ്ഥാനത്ത് ഇന്നുമുതല് ഇന്ത്യന് നിര്‍മിത വിദേശ മദ്യത്തിന്റേയും ബിയറിന്റേയും വില കൂടും. സാധാരണ മദ്യത്തിന്റെ വില 10 രൂപ മുതല് 40 രൂപ വരെയും പ്രീമിയം ബ്രാന്‍ഡുകള്‍ക്ക് 30 മുതല് 80 രൂപ വരെയുമാണ് വില വര്‍ധന.\nപൂട്ടിയ മദ്യവില്‍പ്പനശാലകളില് നിന്നുള്ള വരുമാന നഷ്ടം പരിഹരിക്കുന്നതിനാണ് നടപടി. നിലവിലുള്ള വിലയുടെ അഞ്ച് ശതമാനമാണ് വര്‍ധന.\nDont Miss നീയാണോടോ മലയാളികളെ ബീഫ് തിന്നാന് അനുവദിക്കാത്ത അലവലാതി ഷാജീ..; കേരളത്തിലെത്തുന്ന അമിത് ഷായ്ക്ക് കിടിലന് ട്രോള് നല്‍കി മലയാളികള്\nകഴിഞ്ഞമാസം മാത്രം നഷ്ടം 100 കോടിയിലേറെയെന്നാണ് കണക്കുകള്. ബവ്‌കോയുടെ ആകെയുള്ള ചില്ലറ മദ്യവില്‍പ്പനശാലകളില് 90 എണ്ണം ഇപ്പോഴും പലവിധ എതിര്‍പ്പുകള് കാരണം തുറക്കാന് കഴിഞ്ഞിരുന്നില്ല.\nഎന്നാല് ദേശീയപാതയില് മദ്യവില്‍പ്പനശാലകള് തുറക്കാന് കോടതി അനുമതി നല്‍കിയതോടെ നഷ്ടം ഒരു പരിധിവരെ കുറയ്ക്കാനാകുമെന്നാണ് ബവ്‌കോ കരുതുന്നത്. ഇങ്ങനെ 14 മദ്യവില്‍പ്പനശാലകള് തുറക്കാന് കഴിയുമെന്നാണ് ബവ്‌കോ പറയുന്നത്.\nബിയറിന്റെ വില 10 രൂപ മുതല് 20 രൂപ വരെയാണ് കൂടുക. ഒരു കെയ്‌സ് മദ്യത്തിന്റെ മൊത്ത വിതരണ ലാഭം 24 ശതമാനത്തില് നിന്നു 29 ശതമാനമായി ബവ്‌റജിസ് കോര്‍പ്പറേഷന് ഉയര്‍ത്തിയിരുന്നു. ഇതിന്റ അടിസ്ഥാനത്തിലാണ് ആനുപാതിക വില വര്‍ധന.\n750 മില്ലിലിറ്റര് മക്ഡവല് ബ്രാന്‍ഡിയുടെ വില നിലവിലുള്ളതിനേക്കാള് 20 രൂപ കൂടും. കോര്‍പറേഷന്റെ ഭാരിച്ച നഷ്ടം ഒഴിവാക്കുന്നതിനാണ് വിലവര്‍ധന നടപ്പാക്കുന്നതെന്നാണ് കോര്‍പ്പറേഷന് പറയുന്നത്.


പ്രചോദനമാണ് ഈ ദമ്പതികൾ: ചേർത്തുപിടിച്ച് മോഹൻലാൽ| tea-seller-vijayan-and-his-wife-from-kochi-travelling-the-world\nപ്രചോദനമാണ് ഈ ദമ്പതികൾ: ചേർത്തുപിടിച്ച് മോഹൻലാൽ\nമനോരമ ലേഖകൻ February 03, 2020 04:00 PM IST\nആഗ്രഹങ്ങൾ മനസ്സിൽ വെച്ച് പൂട്ടാൻ ഉള്ളതല്ല അതൊക്കെ സാധിച്ചെടുക്കാൻ ഉള്ളതാണ് എന്ന് തെളിയിച്ച2മനുഷ്യരാണ് വിജയനും ഭാര്യ മോഹനയും. ഉലക സഞ്ചാരികളായ ഈ ദമ്പതികളെ അറിയാത്ത യാത്ര പ്രേമികൾ ഉണ്ടാകില്ല. ചായക്കട നടത്തുന്ന വിജയനും മോഹനയും ഈ കാലത്തിനിടയ്ക്ക് 25 രാജ്യങ്ങൾ സന്ദർശിച്ചു. ബാങ്കിൽ നിന്നും ലോൺ എടുത്തും സ്വർണം പണയം വച്ചും വീടിന്റെ ആധാരം പണയത്തിലാക്കിയും ഒക്കെ ആയിരുന്നു ഇവരുടെ യാത്രകൾ. എങ്കിലും അതിൽ ഒന്നും അവർക്ക് പരാതിയോ പരിഭവമോ ഇല്ല. ലോകം കാണാൻ ഉള്ളതാണ് അത് കണ്ടു തന്നെ അറിയണം ഇതാണ് വിജയന്റെ നിലപാട്. ആ നിലപാടിൽ ഉറച്ചു നിൽക്കുന്ന വിജയനേയും ഭാര്യയേയും കൂടിക്കാഴ്ച നടത്തി മോഹൻലാൽ ഇട്ട പോസ്റ്റ് ഇപ്പോൾ വൈറലായിരിക്കുകയാണ്.\nഇരുവരെയും കണ്ട സന്തോഷം മോഹൻലാൽ തന്നെ ഫേസ്ബുക്ക് പോസ്റ്റിൽ പങ്കുവയ്ക്കുന്നുണ്ട്. അവർ ഉണ്ടാക്കിയ ഭക്ഷണം കഴിച്ച് താൻ സന്തോഷവാനാണെന്നും ആർക്കും പ്രചോദനമാകുന്ന ജീവിതമാണ് ഇവരുടേതെന്നും അദ്ദേഹം തന്റെ പോസ്റ്റിൽ കുറിച്ചു.മോഹൻലാലിന്റെ വാക്കുകൾ ശരിയാണ്, ഏതു മനുഷ്യനും പ്രചോദനമാകുന്ന ജീവിതമാണ് ഈ ദമ്പതികളുടെ. തന്നെക്കൊണ്ടാവില്ല എന്ന് കരുതി മാറ്റി വയ്ക്കുന്ന സ്വന്തം സ്വപ്നങ്ങളെ ഉള്ളിലാക്കി പറന്നുയരാൻ ആണ് പക്ഷേ വിജയനും ഭാര്യയ്ക്കും ഇഷ്ടം.\nഒരിക്കലെങ്കിലും വിമാനത്തിൽ കയറണമെന്ന വിജയന്റെ ആഗ്രഹമാണ് ഇപ്പോൾ 25 രാജ്യങ്ങൾ സന്ദർശിച്ചു കഴിഞ്ഞിരിക്കുന്നത്. ലോകം കണ്ടുതന്നെ അറിയണം എന്നാണ് വിജയൻ പറയുന്നത്. അത് നേരിട്ട് കാണുന്നതും പറഞ്ഞറിയുന്നതും തമ്മിൽ വ്യത്യാസമുണ്ട്.നേരിട്ട് കാണുമ്പോൾ മാത്രമാണ് നമുക്ക് അതിൻറെ യാഥാർത്ഥ്യം മനസ്സിലാക്കാൻ ആവുക എന്നും ഇരുവരും പറയുന്നു.\nസഞ്ചാരം ഒരു ഹരമാണ്. കാണുക എന്നുള്ളതാണ് പ്രധാനം. മറ്റുള്ളവർ പറഞ്ഞു കേൾക്കുന്നതിൽ വലിയ രസമൊന്നുമില്ല. എനിക്കു പോയി എന്റെ കണ്ണുകള് കൊണ്ടു കാണണം. ഒരു ചിന്താഗതിയാണ് വിജയനെയും ഭാര്യയെയും ഈ രാജ്യങ്ങൾ ഒക്കെയും സന്ദർശിക്കാൻ പ്രേരിപ്പിച്ചത്. തങ്ങളുടെ ലിസ്റ്റിൽ കാണാൻ രാജ്യങ്ങൾ ഏറെ ഉണ്ടെന്നും വരുംകാലങ്ങളിൽ അവിടെയൊക്കെ പോകുമെന്നും ഇവർ പറയുന്നു. ആ ആഗ്രഹങ്ങൾ ഒക്കെ സാധിക്കട്ടെ എന്ന് നമുക്ക് ആശംസിക്കാം.


അഭയാർഥികൾ ഉണ്ടാകുന്നത് | Weekend | Special | Deshabhimani | Sunday May 29, 2022\nഡോ. എസ് എസ് സന്തോഷ് കുമാർUpdated: Sunday May 29, 2022\nഡോ. എസ് എസ് സന്തോഷ് കുമാർ സഹപ്രവർത്തകർക്കൊപ്പം (ഇടത്തുനിന്ന് മൂന്നാമത്)\nയുദ്ധം വലിച്ചെറിഞ്ഞ മനുഷ്യരുടെ വൻകടലിനു നടുവിലാണ് ഞാൻ ഇപ്പോൾ. സബറേഷ്യ–- ഉക്രയ്‌നിലെ നാലാമത്തെ വലിയ നഗരം. 25 ലക്ഷത്തിലേറെ അഭയാർഥികളാണ് ഇവിടെ ഇപ്പോഴുള്ളത്. പുറത്തുനിന്നു വന്നവരല്ല, രാജ്യത്തിനകത്ത് ഇടം നഷ്ടമായവർ- ‘ഇന്റേണലി ഡിസ്‌പ്ലെയ്‌സ്‌ഡ് പീപ്പിൾ’ എന്നാണ് അവർ വിശേഷിപ്പിക്കപ്പെടുന്നത്. യുദ്ധം കൊടുമ്പിരിക്കൊള്ളുന്ന പ്രദേശങ്ങളിൽനിന്നു വന്നവർ. യുദ്ധത്തിനിടയിൽ എപ്പോഴെങ്കിലുമൊരു ഹരിതപാത തുറക്കും. അപ്പോൾ ആ വഴിയിലൂടെ റെഡ്ക്രോസോ ഏതെങ്കിലും സർക്കാർ ഏജൻസികളോ പലായനത്തിനു സഹായിക്കും. എല്ലാം ഇട്ടെറിഞ്ഞ് രക്ഷപ്പെട്ട് എത്തും. മുന്നിൽ അവശേഷിക്കുന്നത് ജീവൻ എന്ന മൂന്നക്ഷരംമാത്രമാണ്.\nഅത്യാവശ്യം പണമുള്ളവർ യുക്രയ്‌നിന്റെ പടിഞ്ഞാറു ഭാഗത്തേക്കോ യൂറോപ്പിലേക്കോ ഒക്കെ പോയി. അതിനൊന്നും സാധിക്കാത്തവരാണിവർ. ഇതേ സാഹചര്യം പണ്ട് സിറിയയിലും യമനിലുമൊക്കെ കണ്ടതാണ്. സിറിയയിൽനിന്നുള്ള കൂട്ടപ്പലായനം മെഡിറ്ററേനിയൻ കടലിലൂടെയായിരുന്നു. ചെറുകപ്പലുകളിലും സാധാരണ വള്ളങ്ങളിലും ബോട്ടുകളിലുമൊക്കെ കയറിപ്പോയവർ. അവ മുങ്ങി, കൂട്ടത്തോടെ മരിച്ചവർ. ഒരുദിവസം 5000 മുതൽ 10,000വരെ ആളുകൾ സബറേഷ്യയിലേക്ക് എത്തുന്നു. നേരത്തേ അത് 2000ൽ താഴെമാത്രം. യുദ്ധം നീളുന്തോറും അഭയാർഥികളുടെ എണ്ണവും കൂടും. വിശപ്പ് മാറ്റാൻ ഉൾപ്പെടെ സംവിധാനങ്ങൾ വേണം. ആളുകൾ കൂട്ടത്തോടെ എത്തുമ്പോൾ ഏതു നാടും ഒന്നു പകച്ചുപോകും. സബറേഷ്യയിലെ മേയറുമായി സംസാരിച്ചപ്പോൾ ആ പകപ്പ് അദ്ദേഹത്തിലും ദൃശ്യമായിരുന്നു. കഴിയാവുന്നതെല്ലാം ചെയ്യുന്നുണ്ടെങ്കിലും ഭാവിയെപ്പറ്റിയുള്ള ആകുലത ആ കണ്ണുകളിൽനിന്നു വായിച്ചെടുക്കാനായി. സ്‌ത്രീകളും കുട്ടികളുമാണ് അഭയാർഥികളിൽ ഏറെയും. പുരുഷന്മാരിൽ നല്ലൊരു പങ്കും സേനയിൽ ചേർന്നു.\nഅഭയാർഥി കേന്ദ്രത്തിൽ ഭക്ഷണത്തിനായി വരിനിൽക്കുന്നവർ\n27 പുനരധിവാസകേന്ദ്രമാണ് സബറേഷ്യയിൽ ഒരുക്കിയിട്ടുള്ളത്. അഭയാർഥികളായി എത്തുന്നവർക്കും രജിസ്ട്രേഷനുണ്ട്. തുടർന്ന് ആരോഗ്യപരിശോധനയും. അതിനുശേഷം പുനരധിവാസകേന്ദ്രങ്ങളിലേക്കു വിടും. അവിടെ തിരക്ക് സൃഷ്ടിക്കുന്ന പ്രതിസന്ധികൾ. തണുപ്പിന് കുറവുള്ളതാണ് ഏക ആശ്വാസം. തണുപ്പുകാലമായാൽ സൗകര്യങ്ങൾ അപര്യാപ്തമാകും. ഭക്ഷണമൊക്കെ കേന്ദ്രീകൃതമായാണ് നൽകുന്നത്.\nഇത്രയുംപേർക്ക് ഭക്ഷണം ഉണ്ടാക്കേണ്ടിവരുന്നത് പ്രതിസന്ധിതന്നെയാണ്. ശുദ്ധമല്ലാത്ത വെള്ളം മറ്റെവിടെനിന്നെങ്കിലും ശേഖരിച്ച് കുടിക്കുന്നതുമൂലം വയറിളക്കരോഗങ്ങൾ പതിവാണ്. അഭയാർഥികളായി എത്തുന്നവർക്കൊപ്പം തങ്ങളുടെ നാട്ടിലുള്ളവരുടെ കാര്യവും അധികൃതർക്ക് നോക്കേണ്ടതുണ്ട്. ബഹുഭൂരിപക്ഷവും അമ്മമാരും കുട്ടികളുമാണ്. ഒന്നിനും രണ്ടിനും ഇടയിൽ പ്രായമുള്ള കുട്ടികളുള്ള മുലയൂട്ടുന്നവരുടെ കാര്യത്തിലാണ് പ്രധാന പ്രതിസന്ധി. പോഷകാഹാരം അപര്യാപ്തം. പ്രാഥമികാരോഗ്യകേന്ദ്രങ്ങൾക്കാണ് പുനരധിവാസകേന്ദ്രങ്ങളുടെ ചുമതല. അവിടെയും സൗകര്യങ്ങൾ കുറവാണ്. ആംബുലൻസുകളും മറ്റും സേന കൊണ്ടുപോയി. മൊബൈൽ മെഡിക്കൽ യൂണിറ്റുകൾ തുടങ്ങാനുള്ള സംവിധാനങ്ങളുമില്ല. ഡോക്ടർമാരും നഴ്സ്‌മാരും ഉണ്ടെങ്കിലും മരുന്നും വാഹനങ്ങളും രോഗപരിശോധനകൾക്കുള്ള ഉപകരണങ്ങളുമില്ല. പത്തോളം മൊബൈൽ മെഡിക്കൽ യൂണിറ്റുകൾ തുടങ്ങാനായിരുന്നു ഞങ്ങളുടെ ശ്രമം. ഹെൽത്ത് സെന്ററുകൾക്ക് വാഹനവും ഡ്രൈവർമാരെയും സോഷ്യൽ വർക്കർമാരെയും മരുന്നും പരിശോധനാ ഉപകരണങ്ങളുമൊക്കെ നൽകും. പക്ഷേ, അതിനായി വാഹനം കണ്ടുപിടിക്കലാണ് ബുദ്ധിമുട്ട്. ആരും വണ്ടികൾ വാടകയ്ക്ക് തരുന്നില്ല. യുദ്ധസ്ഥലങ്ങളിൽ വാഹനമോടിച്ച് കേടുപറ്റിയാൽ കമ്പനികൾ ഇൻഷുറൻസ് നൽകില്ല. 10 കിലോമീറ്റർ അപ്പുറം യുദ്ധമേഖലയാണ്. അതുകൊണ്ടുതന്നെ വാഹന ഉടമകൾക്കു പേടിയാണ്. സെക്കൻഡ് ഹാൻഡ് വാഹനങ്ങൾ വാങ്ങിയാണ് മൊബൈൽ മെഡിക്കൽ യൂണിറ്റുകൾ സജ്ജമാക്കുന്നത്. ആംബുലൻസുണ്ട്, പക്ഷേ, ഇന്ധനമില്ല. ഒരു ദിവസം റേഷനായി കിട്ടുന്ന 20 ലിറ്റർ ഇന്ധനം ഉപയോഗിച്ച് നൂറോ നൂറ്റമ്പതോ കിലോമീറ്റർ മാത്രമേ സഞ്ചരിക്കാനാകൂ. പരിക്കേറ്റവരെയും ഗുരുതരമായ രോഗങ്ങൾ ഉള്ളവരെയുമൊന്നും കൂടുതൽ ചികിത്സ ലഭിക്കുന്നിടത്ത് എത്തിക്കാനാകുന്നില്ല. പ്രധാന നഗരമായ നിപ്രോയിലേക്ക് 70 കിലോമീറ്റർ സഞ്ചരിക്കണം. ഗുരുതരാവസ്ഥയിലുള്ളവർ മരിക്കുന്നത് പതിവായിരിക്കുന്നു. രക്ഷപ്പെടാൻ സാധ്യതയുള്ളവർപോലും കൺമുന്നിൽ മരിച്ചുവീഴുന്നു, പ്രത്യേകിച്ച് ചെറുപ്പക്കാർ.\nമൈൻ പൊട്ടി ഗുരുതരമായി പരുക്കേറ്റ നാലഞ്ചുപേരെ കഴിഞ്ഞദിവസം കൊണ്ടുവന്നെങ്കിലും ആംപ്യൂട്ടേഷൻ ചെയ്‌ത് രണ്ടുപേരെ മാത്രമാണ് രക്ഷിക്കാനായത്. മറ്റു മൂന്നുപേരും മരിച്ചു. മോർച്ചറികൾക്ക് ഇത്രയും മരണം താങ്ങാനാവില്ല. പോസ്റ്റ്മോർട്ടം ചെയ്യാനാകുന്നില്ല. മോർച്ചറികളിൽ മൃതദേഹം കൂട്ടിയിട്ടിരിക്കുന്നു. യുദ്ധം വളരെ അടുത്തെത്തുകയും മറ്റു നിവൃത്തിയില്ലാതാകുകയും ചെയ്യുമ്പോൾ മാത്രമാണ് അവർ പലായനത്തിന് ഒരുങ്ങുക. അപ്പോൾ ഒന്നും എടുക്കാനാകില്ല. നിവൃത്തികെടുമ്പോൾ അഭയാർഥികളായി രക്ഷപ്പെടും. ലോകത്തെ എല്ലാ യുദ്ധഭൂമികളിലെയും കാഴ്‌ച. യുദ്ധം ആരുടെയും അകലെയല്ല. പ്രതീക്ഷിക്കാതിരിക്കുന്നിടത്തും ഏതുനിമിഷവും യുദ്ധം പൊട്ടിപ്പുറപ്പെടാം. അധികാരവും ദുരയും അതിനുള്ള കോപ്പുകൂട്ടുകയാണ്. ആർക്കും പ്രശ്നമുണ്ടാകാതെ സ്വസ്ഥമായി ജീവിക്കുന്ന സാധാരണ മനുഷ്യർ അനാഥത്വത്തിലേക്ക് എടുത്തെറിയപ്പെടുന്ന കാഴ്‌ച യുദ്ധഭൂമികൾ സമ്മാനിച്ചുകൊണ്ടേയിരിക്കുന്നു.\n(തിരുവനന്തപുരം മെഡിക്കൽ കോളേജ് എമർജൻസി വിഭാഗം പ്രൊഫസറായ ലേഖകൻ ഐക്യരാഷ്ട്രസംഘടന കൺസോർഷ്യത്തിന്റെ മെഡിക്കൽ വിഭാഗം ഡയറക്ടറായി ഉക്രയ്‌നിൽ താൽക്കാലിക സേവനമനുഷ്ഠിക്കുകയാണ്)\nതെക്കന് ഉക്രയ്ന് റഷ്യയുടെ ഭാഗമാകുന്നു\nഉക്രയ്ന് യുദ്ധത്തിന് 100 നാള് ; ആയുധം നല്‍കി യുഎസ്


അന്ന് ഞാൻ ചെയ്യേണ്ട വേഷമായിരുന്നു ഭാവന ആ സിനിമയിൽ ചെയ്തത്; തന്റെ അവസരം ഭാവനക്ക് കിട്ടിയതിനെ കുറിച്ച് നടി സൗമ്യ മേനോൻ - മലയാളം ന്യൂസ് പോർട്ടൽ\nPosted on July 22, 2020, 1:05 PM\nഇന്നും മലയാളികൾ മനസ്സിൽ സൂക്ഷിക്കുന്ന ഗാനമാണ് ‘വണ്ണാത്തീ പുള്ളിനു ദൂരെ. മിഴിനീർ എന്ന ആൽബത്തിലെ ഗാനം പുറത്തിറങ്ങിയത് 2007-ൽ ആയിരുന്നു, ആ ഒരൊറ്റ ആൽബത്തിൽ കൂടി പ്രേക്ഷകരുടെ മനസ്സിൽ കയറി പറ്റിയ താരമാണ് നടി സൗമ്യ മേനോൻ. ഇന്നും ആ പാട്ടും അതിന്റെ രംഗങ്ങളും നമ്മുടെ മനസ്സിൽ ഉണ്ട്, അന്ന് അത്രക്ക് ഹിറ്റായിരുന്നു ഈ ഗാനം, യുവാക്കൾ ഏറെ മനസ്സിലേറ്റിയ ഒരു ഗാനം കൂടി ആയിരുന്നു വണ്ണാത്തി. ആൽബം ഹിറ്റായപ്പോൾ അതിൽ അഭിനയിച്ച സൗമയ്ക്കും നിരവധി അവസരങ്ങൾ വന്നെത്തി. നായികയായി എത്തുമെന്ന് കരുതിയിട്ടും സൗമ്യയെ എവിടെയും കണ്ടില്ല, ആ കാലത്ത് ട്രെൻഡിങ്ങിൽ നിന്നിരുന്ന ഡ്യൂ ഡ്രോപ്‌സ് എന്ന ചാനൽ പരിപാടിയിൽ അവതാരകയായി ആണ് സൗമ്യയെ പ്രേക്ഷകർ കണ്ടത്.\nഏഴ് വർഷങ്ങൾക്ക് ശേഷമാണ് സൗമ്യ സിനിമയിൽ എത്തിയത്, തന്റെ അവസരങ്ങൾ നഷ്ടപെട്ടത് എങ്ങനെ എന്ന് താരം വ്യക്തമാക്കുകയാണ്. ആ സമയത്ത് തമിഴ് നടൻ മാധവൻ അഭിനയിച്ച സിനിമയിൽ നായികയായി സെലക്ട് ചെയ്ത് കൊണ്ട് സൗമ്യയെ വിളിച്ചിരുന്നു, രണ്ട് മാസത്തേക്കാണ് ഷൂട്ട്. അനിയത്തി കുഞ്ഞായിരുന്നു അതുകൊണ്ട് അമ്മയ്ക്ക് വരാൻ പറ്റില്ല. താരത്തിന്റെ അച്ഛൻ ഗൾഫിൽ ആയിരുന്നു ആ സമയത്ത്, വിഷമത്തോടെ ആ അവസരം വേണ്ട എന്ന് വെക്കുകയായിരുന്നു. അത് ഭാവനാണ് പിന്നീട് അഭിനയിച്ചത്, അത് റിലീസ് ആയപ്പോൾ താൻ വല്ലാതെ ദുഖിച്ചിരുന്നു എന്ന് താരം പറയുന്നു. പിന്നീടാണ് വണ്ണാത്തി ആല്ബത്തിലേക്ക് അവസരം കിട്ടിയത്. അതിനു ശേഷം നിരവധി അവസരങ്ങൾ എത്തി, എന്നാൽ ഓരോ കാരണത്താൽ അതെല്ലാം ഒഴിവായി.\nഅങ്ങനെ ദുബായിൽ എത്തി അവിടെ ജോലി ചെയ്യുന്ന സമയം ആയിരുന്നു, അവിടെ ഒരു കമ്പനിയിൽ എച്ച്.ആർ ആയിട്ട്7കൊല്ലം ജോലി ചെയ്തു. അവിടെ ജോലി ചെയ്യുമ്പോൾ ഇങ്ങനെ ദുബായിലുള്ള കുറെ ആർട്ടിസ്റ്റുകൾ സിനിമയിൽ വരുന്നതായി കണ്ടപ്പോൾ ഉള്ളിലുള്ള ആ അടഞ്ഞ മോഹം വീണ്ടും പുറത്തേക്ക് വന്നു. അങ്ങനെ കുറെ നാളത്തെ കാത്തിരിപ്പിന് ശേഷമാണു അഭിനയിക്കാൻ അവസരം കിട്ടിയത്, അങ്ങനെ പുതുമുഖങ്ങൾ കേന്ദ്രകഥാപാത്രങ്ങളായി എത്തിയ കിനാവല്ലി സിനിമയിലേക്ക് അവസരം കിട്ടിയത്, തുടർന്ന് ഫാൻസി ഡ്രസ്സ്, ചിൽഡ്രൻസ് പാർക്ക്, മാർഗംകളി, നീയും ഞാനും തുടങ്ങിയ സിനിമകളിൽ ഈ2വർഷത്തിനുള്ളിൽ സൗമ്യ അഭിനയിച്ചു.\nRelated Items:Bhavana, sowmya menon


സുരേഷ്‌ഗോപിയുടെ കാരുണ്യം കാത്ത് അഞ്ചുവര്‍ഷമായി നല്ലൊരു സിനിമ പെട്ടിയില് - Pravasishabdam\nHome Entertainment സുരേഷ്‌ഗോപിയുടെ കാരുണ്യം കാത്ത് അഞ്ചുവര്‍ഷമായി നല്ലൊരു സിനിമ പെട്ടിയില്\nസുരേഷ്‌ഗോപിയുടെ കാരുണ്യം കാത്ത് അഞ്ചുവര്‍ഷമായി നല്ലൊരു സിനിമ പെട്ടിയില്\nപത്തുലക്ഷത്തിന് പകരം എഴുപതു ലക്ഷം രൂപ തന്നാല് മാത്രമേ താന് ഡബ്ബ് ചെയ്യുകയുള്ളൂവെന്നും സുരേഷ്‌ഗോപി\nസ്വന്തം സിനിമയെ മറക്കുന്ന ഒരാള് എന്‍എഫ്ഡിസിയുടെ ചെയര്‍മാന് സ്ഥാനത്തിരുന്ന് ഇന്ത്യന് സിനിമയെ എങ്ങനെ രക്ഷപ്പെടുത്തും’. സുരേഷ് ഗോപിയോടുള്ള സംവിധായകന് അനീഷ് വര്‍മയുടെ ഈ ചോദ്യത്തിന് പിന്നില് ഒരു സിനിമാക്കഥ തന്നെയുണ്ട്. സുരേഷ്‌ഗോപിയുടെ ശബ്ദം ഡബ്ബ് ചെയ്യാത്തതിനാല് കഴിഞ്ഞ അഞ്ചുവര്‍ഷമായി നല്ലൊരു സിനിമ റിലീസ് ചെയ്യാനാവാതെ പെട്ടിയില് സുഖനിദ്രയിലാണ്. അനീഷ് വര്‍മ്മ സംവിധാനം ചെയ്ത ‘കാവ്യം’ എന്ന ചിത്രമാണ് സുരേഷ്‌ഗോപി ഡബ്ബിംഗിന് തയാറാവാത്തതിനാല് പെട്ടിയിലിരിക്കുന്നത്. 2008ല് ആണ് സുരേഷ് ഗോപി, മനോജ് കെ ജയന്, വിജയരാഘവന്, നവ്യ നായര് എന്നിവരെ താരങ്ങളാക്കി കാവ്യം എന്ന സിനിമ ഞാന് സംവിധാനം ചെയ്യുന്നത്. 23 ദിവസം കൊണ്ട് ചിത്രീകരണം പൂര്‍ത്തിയാക്കി, ഏകദേശം ഒരു കോടി രൂപയാണ് ചിത്രത്തിന്റെ ആകെ മുതല്‍മുടക്ക്.\nസിനിമയെ സ്‌നേഹിച്ചുപോയി എന്നതാണ് ഞാന് ചെയ്ത തെറ്റ്. ഗതികേട് കൊണ്ടാണ് ഇപ്പോള് എനിക്ക് ഈ സത്യം നിങ്ങളെ അറിയിക്കുന്നത്. എന്റെ സിനിമ പുറത്തിറങ്ങണം. അതിന് ഈ വാര്‍ത്ത ഒരുകാരണമായാല് അത്രയും നല്ലത്. ഇത് മൂലമുണ്ടാകുന്ന പ്രത്യാഘാതങ്ങളെക്കുറിച്ചും എനിക്ക് നന്നായി ബോധ്യമുണ്ട് സംവിധായകന് അനീഷ് വര്‍മ പറയുന്നു.\nകാവ്യത്തില് അഭിനയിക്കാന് സുരേഷ്‌ഗോപിക്ക് നല്‍കേണ്ടിയിരുന്ന സംഖ്യ മൊത്തം മുപ്പതുലക്ഷം രൂപയാണ്. ചിത്രീകരണം കഴിഞ്ഞപ്പോള് ഇരുപതുലക്ഷം നല്‍കി. സാമ്പത്തികപ്രതിസന്ധി സിനിമയെ പ്രതികൂലമായി ബാധിച്ചപ്പോള് ബാക്കിയുള്ള പത്തുലക്ഷം നല്‍കിയാലേ താന് ഡബ്ബ് ചെയ്യുകയുള്ളൂവെന്ന് സുരേഷ്‌ഗോപി സൂചിപ്പിച്ചു. അങ്ങനെ രണ്ടുവര്‍ഷം കഴിഞ്ഞ് കാവ്യത്തിന്റെ അണിയറപ്രവര്‍ത്തകര് ബാക്കിയുള്ള പത്തുലക്ഷം നല്‍കാന് തയാറായി സുരേഷ്‌ഗോപിയെ സമീപിച്ചു. എന്നാല് തന്റെ ശമ്പളം കൂടിയെന്നും പത്തുലക്ഷത്തിന് പകരം എഴുപതു ലക്ഷം രൂപ തന്നാല് മാത്രമേ താന് ഡബ്ബ് ചെയ്യുകയുള്ളൂവെന്നും സുരേഷ്‌ഗോപി വ്യക്തമാക്കിയതോടെ അനീഷ് വര്‍മ്മയെന്ന സംവിധായകന് തന്റെ ഡ്രീം പ്രോജക്ടായ കാവ്യമെന്ന ചിത്രത്തെ വേദനയോടെ പെട്ടിയിലാക്കുകയായിരുന്നു. എഴുപതു ലക്ഷമെന്നത് തനിക്കു ചിന്തിക്കാന് പോലും കഴിയില്ലെന്ന് സാക്ഷ്യപ്പെടുത്തുന്ന അനീഷ് വര്‍മ്മ കരാര് പ്രകാരമുള്ള പത്തുലക്ഷം രൂപ നല്‍കി കാവ്യം ഡബ്ബ് ചെയ്തു തരണമെന്ന അപേക്ഷയുമായി സുരേഷ്‌ഗോപിയുടെ കാരുണ്യം കാത്തു പിന്നാലെ നടക്കുകയാണ്.\nഎഞ്ചിനീയറിംഗ് പഠനം കഴിഞ്ഞ് ദുബായിലേക്കു പോയ അനീഷ് വര്‍മ്മ സിനിമയോടുള്ള ഭ്രാന്തമായ അഭിനിവേശം കൊണ്ടാണ് എറണാകുളത്തെത്തിയത്. ജോണി വാക്കര് മുതല് കണ്ണകി വരെയുള്ള സിനിമകളില് ജയരാജിന്റെ അസിസ്റ്റന്റായിരുന്ന അനീഷ് വര്‍മ്മ തിളക്കത്തിലൂടെയാണ് നിര്‍മ്മാതാവിന്റെ മേലങ്കിയണിഞ്ഞത്. ജയരാജ് സംവിധാനം ചെയ്ത ‘തിളക്കം’ രണ്ടുകോടി പത്തുലക്ഷം രൂപയ്ക്കാണ് പൂര്‍ത്തിയാക്കിയത്. തിളക്കത്തിനു ശേഷം ‘അന്നൈ ഇല്ലം’ എന്ന തമിഴ് ചിത്രം സംവിധാനം ചെയ്തിട്ടുണ്ട്. കലാഭവന് മണി നായകനായ ‘യാത്ര ചോദിക്കാതെ’യാണ് പുതിയ സിനിമ.\nതന്റെ ഡ്രീം പ്രോജക്ടായ ‘കാവ്യം’ തിയേറ്ററുകളിലെത്തിക്കുകയെന്നത് സംവിധായകന്റെ സ്വപ്നമാണ്. സുരേഷ്‌ഗോപിയുടെ ശബ്ദത്തിനായി കാത്തിരിക്കുകയാണ് അനീഷ് വര്‍മ്മ.\n‘കാവ്യം എന്റെ സ്വപ്നചിത്രമാണ്. നമ്പൂതിരി കുടുംബത്തില് ജനിച്ച ബുദ്ധിയുറയ്ക്കാത്ത മകന്റെയും അമ്മയുടെയും സ്‌നേഹത്തിന്റെ തരളിതമായ കഥയാണ് കാവ്യത്തിന്റെ ഇതിവൃത്തം.\n2008ല് ഞാന് സംവിധാനം ചെയ്യാന് തീരുമാനിച്ചിരുന്ന ചിലമ്പാട്ടം എന്ന ചിത്രത്തിന്റെ കഥ സുരേഷ്‌ഗോപിയോട് പറയാനാണ് എറണാകുളത്ത് എത്തിയത്. അവന്യു റീജന്റ് ഹോട്ടലില് വച്ച് ഞാന് സുരേഷേട്ടനോട് ചിലമ്പാട്ടത്തെക്കുറിച്ച് സൂചിപ്പിക്കുന്നതിനിടയിലാണ് കാവ്യത്തിന്റെ കഥ പറഞ്ഞത്. കഥ ഇഷ്ടമായപ്പോള് കുഞ്ഞുണ്ണിയെന്ന കഥാപാത്രത്തെ ആരാണ് അവതരിപ്പിക്കുന്നതെന്ന് സുരേഷേട്ടന് എന്നോട് ചോദിച്ചു. ആരെയും തീരുമാനിച്ചിട്ടില്ലെന്നു പറഞ്ഞപ്പോള് കുഞ്ഞുണ്ണിയായി അഭിനയിക്കാന് തയാറാണെന്ന് അദ്ദേഹം എന്നോടു പറഞ്ഞു.\nഎനിക്ക് സന്തോഷമായി. ഞാന് കാവ്യത്തിന്റെ സ്‌ക്രിപ്റ്റ് സുരേഷേട്ടന് വായിക്കാന് കൊടുത്തു. കഥ വായിച്ച് ഓക്കെ പറഞ്ഞപ്പോള് ഷൂട്ട് തുടങ്ങുകയും ചെയ്തു. ഒറ്റപ്പാലത്തെ വരിക്കാശേരി മനയിലായിരുന്നു ഷൂട്ടിംഗ് തുടങ്ങിയത്. കുഞ്ഞുണ്ണിയെന്ന കഥാപാത്രവുമായി ഇഴുകിച്ചേര്‍ന്ന സുരേഷേട്ടന് രാവിലെ ആറു മണി മുതല് രാത്രി 12 മണിവരെയും യാതാരു ബുദ്ധിമുട്ടുമില്ലാതെ ചിത്രീകരണത്തില് സഹകരിച്ചു. ചിത്രീകരണത്തിനിടയില് സാമ്പത്തിക പ്രയാസമുണ്ടായി. ചിത്രീകരണം നിന്നുപോകുന്ന ഘട്ടം വന്നപ്പോള് മാര്‍വാഡിയില്‍നിന്നും മുപ്പതുലക്ഷം രൂപയാണ് പലിശയ്‌ക്കെടുത്തത്. തുടക്കത്തിലെ പലിശ കഴിഞ്ഞ് 24 ലക്ഷത്തി അമ്പതിനായിരം രൂപയാണ് എനിക്കു കിട്ടിയത്. ഒറ്റപ്പാലത്തെത്തി യൂണിറ്റിലുള്ളവരുടെയൊക്കെ ബാധ്യത തീര്‍ത്തു.\nഎന്നാല് സുരേഷേട്ടന് മൊത്തം മുപ്പതുലക്ഷം രൂപയാണ് കൊടുക്കേണ്ടിയിരുന്നത്. ഇതില് ഇരുപതു ലക്ഷം രൂപ കൊടുക്കുകയും ചെയ്തു. ബാക്കി പത്തുലക്ഷം രൂപ ഡബ്ബിംഗിന് ശേഷം തരാമെന്നു പറഞ്ഞെങ്കിലും പത്തുലക്ഷം രൂപ കിട്ടിയാലേ ഡബ്ബ് ചെയ്യുകയുള്ളൂവെന്ന് സുരേഷേട്ടന് പറഞ്ഞു. പിന്നെയും സാമ്പത്തിക പ്രതിസന്ധിയായി. സുരേഷേട്ടന്റെ ശബ്ദം മറ്റൊരാളെക്കൊണ്ട് ഡബ്ബ് ചെയ്യിപ്പിച്ച് ആര്.ആര്. ഉള്‍പ്പെടെ പൂര്‍ത്തിയാക്കി. 2010ല് തെങ്കാശിയില് ഒരു സിനിമയുടെ സെറ്റില്‍വച്ച് ലാപ്പ്‌ടോപ്പില് കാവ്യം പൂര്‍ണ്ണമായും സുരേഷേട്ടന് കണ്ടു. അനീഷേ ഞാനിത്രയും പ്രതീക്ഷിച്ചില്ലെന്നായിരുന്നു സുരേഷേട്ടന്റെ മറുപടി. ചിത്രം നന്നായിട്ടുണ്ടെന്നും അദ്ദേഹം പറഞ്ഞു. പിന്നീട് പത്തുലക്ഷം രൂപ ശരിയാക്കി ഡബ്ബ് ചെയ്തു തരണമെന്ന ആവശ്യവുമായി സുരേഷേട്ടനെ കാണാന് ചെന്നപ്പോള് തന്റെ ശമ്പളം കൂടിയെന്നും കാവ്യം ഡബ്ബ് ചെയ്യണമെങ്കില് എഴുപതു ലക്ഷം രൂപ വേണമെന്നും സുരേഷേട്ടന് പറഞ്ഞതോടെ കാവ്യമെന്ന എന്റെ ചിത്രം പുറത്തിറങ്ങില്ലെന്ന് ഉറപ്പായിരുന്നു. കാരണം പത്തുലക്ഷത്തിന് പകരം എഴുപതു ലക്ഷത്തിന് ഞാന് എവിടെപ്പോകാന്.\nഅപ്പോത്തിക്കിരിയുടെ സെറ്റില് ഞാന് ചെന്ന് സുരേഷേട്ടനെ കണ്ടു. കാവ്യത്തില് റെക്കോഡിംഗിന്റെ കാര്യത്തില് ചില സജഷന്‍സ് സുരേഷേട്ടന് എന്നോടു പറഞ്ഞപ്പോള് മാറ്റം വരുത്താമെന്ന് ഞാന് സൂചിപ്പിക്കുകയും ചെയ്തു. എന്നാല് ഡബ്ബ് ചെയ്യണമെങ്കില് ഒരു എഗ്രിമെന്റ് വേണമെന്ന് സുരേഷേട്ടന് പറഞ്ഞു. നിര്‍മ്മാതാവ് സജി കടമ്പഴിപ്പുറവുമായി സംസാരിച്ചു. അങ്ങനെ ദുബായില് വച്ച് സജി കടമ്പഴിപ്പുറം സുരേഷേട്ടനെ കണ്ടപ്പോള് ഡബ്ബ് ചെയ്യാന് എഴുപതു ലക്ഷം രൂപ വേണമെന്ന പഴയ നിലപാടില് മാറ്റമില്ലാതെ സുരേഷേട്ടന് പറഞ്ഞതോടെ ഞങ്ങള് വീണ്ടും വിഷമത്തിലായി. കാവ്യത്തിന്റെ പേരില് വ്യക്തിപരമായി ഒരുപാട് നഷ്ടങ്ങള് അനുഭവിക്കേണ്ടി വന്ന ആളാണ് ഞാന്. സുരേഷേട്ടന് ശബ്ദം നല്‍കിയാല് കാവ്യം സിനിമ തിയേറ്ററിലെത്തുമെന്ന് സംവിധായകന് അനീഷ് വര്‍മ്മ സിനിമാമംഗളത്തോട് പറഞ്ഞു.\nഅഭിനയിച്ച സിനിമകള് ഒന്നിനു പുറകെ മറ്റൊന്നായി പരാജയപ്പെടുമ്പോഴും തങ്ങളുടെ പ്രതിഫലം വര്‍ദ്ധിപ്പിക്കാന് മുഖ്യധാരാ നായകനടന്മാര് മത്സരിക്കുകയാണ്. ആദ്യ എഗ്രിമെന്റ് പ്രകാരമുള്ള ബാക്കി സംഖ്യ പത്തുലക്ഷം രൂപ നല്‍കാന് തയാറാണെങ്കിലും ഡബ്ബിംഗിന് എഴുപതു ലക്ഷം രൂപ വേണമെന്ന സുരേഷ്‌ഗോപിയുടെ നിലപാട് ഒരു സിനിമയുടെ ഭാവി തുലാസില് തൂക്കിയിട്ടിരിക്കുന്നു. താന് നായകനായ ഒരു സിനിമ പരാജയപ്പെട്ടാല് നിര്‍മ്മാതാവിനെ വിളിച്ച് അടുത്ത ചിത്രത്തിന് ഡേറ്റ് നല്‍കാന് തയാറായ മനുഷ്യസ്‌നേഹിയും നിത്യഹരിത നായകനുമായിരുന്ന പ്രേംനസീറിനെപ്പോലുള്ളവര് വിരാജിച്ച മലയാളസിനിമയില് നിര്‍മ്മാതാവിനെ എങ്ങനെ കുത്തുപാളയെടുപ്പിക്കാമെന്ന് സ്വന്തം പ്രതിഫലം വര്‍ദ്ധിപ്പിച്ച് പരീക്ഷണം നടത്തുന്ന താരങ്ങള് മലയാളത്തില് വര്‍ദ്ധിച്ചുവരുകയാണ്.\nകോടീശ്വരനിലൂടെ അശരണര്‍ക്കും ആലംബഹീനര്‍ക്കും കാരുണ്യം ചൊരിയുന്ന സുരേഷ്‌ഗോപി തന്റെ ശബ്ദമില്ലാത്തതിന്റെ പേരില് മാത്രം ഒരു സിനിമ പെട്ടിയില് കിടക്കുന്നത് വിസ്മരിക്കരുത്. സുരേഷ്‌ഗോപിയുടെ കാരുണ്യം കാത്ത് കഴിയുകയാണ് കാവ്യത്തിന്റെ അണിയറപ്രവര്‍ത്തകര്.\nPrevious articleഫോട്ടോ എടുക്കുന്നതിനിടയില് യുവാവ് വെള്ളത്തില് വീണു മരിച്ചു\nNext articleക്നാനായ സഭ ക്രിസ്തീയ സഭയോ: പി.സി.ജോര്‍ജ്


ഓണം 2021 | കലയും പാരമ്പര്യവും ഐതിഹ്യവും സമ്മേളിപ്പിക്കുന്ന ഓണവില്ല് - India today special - Malayalam News\nഎട്ട് തലമുറകളായി, കലയും പാരമ്പര്യവും ആചാര-അനുഷ്ഠാനങ്ങളും നിലനിര്‍ത്തിപ്പോരുന്ന ഒരു കുടുംബമുണ്ട് തിരുവനന്തപുരത്ത്. അനന്തപുരിക്കാരുടെ ഓണാഘോഷ ചടങ്ങുകള്‍ക്ക് പൂര്‍ണത കൈവരണമെങ്കില്, കരമനയിലെ ഈ വാണിയംമൂല മൂത്താചാരി കുടുംബത്തിന്റെ ഓണവില്ല് സമര്‍പ്പണം നടക്കണം. ശ്രീപത്മനാഭസ്വാമിക്ക് തിരുവോണ നാളില് ഓണവില്ല് സമര്‍പ്പിക്കലാണ് തിരുവിതാംകൂറിലെ ഓണത്തോട് അനുബന്ധിച്ച ശ്രദ്ധേയമായ ഒരു ചടങ്ങ്. ഓണകഥകളിലെ നാടുകാണാനെത്തുന്ന മഹാബലിക്ക് മഹാവിഷ്ണുവിന്റെ അവതാരങ്ങള് വരച്ചുകാട്ടുന്നതാണ് ഓണവില്ല്. നൂറ്റാണ്ടുകളുടെ പഴക്കമുണ്ട് ഈ ആചാരത്തിന്. തലമുറ തലമുറയായി സമര്‍പ്പിക്കുന്ന ചിത്രരചനാ ശില്പമാണ് പള്ളി വില്ല് എന്ന ഓണവില്ല്.\nചിത്രങ്ങള് : പ്രവീണ്\nആചാരങ്ങളുടെയും കലയുടെയും കൂടിച്ചേരലായ ഓണവില്ല്, ഇന്ത്യന് സംസ്‌കാരത്തിലേക്കുള്ള കേരളത്തിന്റെ മറ്റൊരു മികച്ച സംഭാവനയാണ്. കരമനയിലെ വാണിയംമൂല മേലാറന്നൂര് വിളയില് വീട് മൂത്താചാരി കുടുംബക്കാരാണ് ഓണവില്ല് നിര്‍മ്മിച്ച് വരച്ച് നല്‍കാനുള്ള പാരമ്പര്യവും അവകാശവും കൈയ്യാളിപ്പോരുന്നത്. മഹാവിഷ്ണുവിന്റെ സൗമ്യഭാവമുള്ള അവതാര കഥകള് ചിത്രീകരിക്കുന്ന ഓണ വില്ല് പഞ്ച വര്‍ണങ്ങളിലാണ് തയ്യാറാക്കുന്നത്. കുടുംബത്തിലെ ഇന്നത്തെ തലമുറ കാരണവരായ ആര് ബിന്‍കുമാര് ആചാരി ഓണവില്ലിനെക്കുറിച്ച് ഇന്ത്യാടുഡേ മലയാളത്തിനോട് സംസാരിക്കുന്നു.\nവിശ്വകര്‍മ്മ ദേവന് സൃഷ്ടിച്ച അതിവിശിഷ്ടമായ ഒരു ചിത്രരചനാ ശില്‍പ്പമാണ് ഓണവില്ലെന്ന് ഐതിഹ്യം. തിരുവനന്തപുരത്ത് ശ്രീപത്മനാഭസ്വാമി ക്ഷേത്രത്തിന്റെ ശില്‍പ്പികളുടെ പാരമ്പര്യത്തില്‍പ്പെട്ട ധാരാളം വിശ്വകര്‍മ്മജന്‍മാര് (പഞ്ചകര്‍മ്മികള്) തിങ്ങിപ്പാര്‍ക്കുന്ന കരമനയിലാണ് തലമുറകളായി ഓണവില്ല് തയ്യാറാക്കിപ്പോരുന്നത്. കുടുംബപശ്ചാത്തലത്തില് മാത്രം തലമുറകളായി നിലനില്‍ക്കുന്ന ഒരു ആചാരമാണിത്. ഒരു കുടുംബത്തില് നിന്നും പത്മനാഭസ്വാമി ക്ഷേത്രത്തിലേക്ക് നടക്കുന്ന ഒരേയൊരു ചടങ്ങെന്ന പ്രത്യേകതയും ഓണവില്ല് നിര്‍മ്മാണത്തിന് പിന്നിലുണ്ട്.\nഓണവില്ലിന്റെ ഐതിഹ്യം ഇപ്രകാരമാണ്\nപാതാളത്തിലേക്കുള്ള യാത്രയ്ക്ക് മുന്‍പ് വിശ്വരൂപം കാണണമെന്ന് മഹാവിഷ്ണുവിനോട് മഹാബലി അപേക്ഷിക്കുന്നു. മഹാവിഷ്ണു വിശ്വരൂപം കാണിച്ചപ്പോള് മഹാബലി മറ്റൊരു ആവശ്യം കൂടി മുന്നോട്ട് വച്ചു. തന്നെ പരീക്ഷിക്കാനെടുത്ത വാമനാവതാരം പോലെ കാലാകാലങ്ങളില് ഭഗവാന് കൈക്കൊള്ളുന്ന അവതാരലീലകളെപ്പറ്റിയും അറിയണം. മഹാബലിയുടെ ഈ ആഗ്രഹം സാധിച്ചുകൊടുക്കുന്നതിനായി ദേവശില്‍പ്പിയായ വിശ്വകര്‍മ്മദേവന്, മഹാവിഷ്ണുവിന്റെ ദശാവതാരം ആദ്യം വരച്ചുകാണിക്കുന്നു. തുടര്‍ന്ന് വിശ്വകര്‍മ്മദേവന് തന്റെ അനുചരന്മാരെക്കൊണ്ട് കാലാകാലങ്ങളില് മഹാവിഷ്ണു എടുത്ത അവതാരങ്ങളുടെ ലീലാചിത്രങ്ങള് പള്ളിവില്ലില് വരച്ച് വിഷ്ണുസന്നിധിയില് സമര്‍പ്പിക്കാമെന്നും അവിടെച്ചെന്ന് മഹാബലിക്ക് ഈ ചിത്രങ്ങളെല്ലാം കാണാമെന്നും അറിയിക്കുന്നു. ഇപ്രകാരം നടക്കുന്ന ചടങ്ങാണ് ഓണവില്ല് സമര്‍പ്പണം.\nദേവഗണത്തില്‍പ്പെട്ട പലകയാണ് ഓണവില്ല് നിര്‍മ്മാണത്തിനായി ഉപയോഗിക്കുന്നത്. മഞ്ഞക്കടമ്പ്, മഹാഗണി എന്നീ വൃക്ഷങ്ങളുടെ തടിയിലാണ് കൂടുതലും വരയ്ക്കുന്നത്. മഞ്ഞക്കടമ്പ് കേരളത്തില് സുലഭമായിരുന്നു. എന്നാല് ഇന്ന് തമിഴ്നാട്ടില് നിന്നാണ് കടമ്പ് എത്തിക്കുന്നത്. ഓണവില്ല് തയ്യാറാക്കുന്ന മുക്കാല് ഇഞ്ച് കനമുള്ള പലകയ്ക്ക് വഞ്ചിയുടെ ആകൃതിയും അതുപോലെ കേരളത്തിന്റെ ആകൃതിയുമാണുള്ളത്. അവതാരങ്ങള് വരയ്ക്കുന്ന പലകകള്‍ക്ക് വിവിധ നീളവും വീതിയുമാണ്. ആറ് ജോഡി വില്ലുകളാണ് പത്മനാഭസ്വാമി ക്ഷേത്രത്തില് സമര്‍പ്പിക്കുന്നത്. ഏറ്റവും വലിയ വില്ല് നാലര അടി നീളത്തിലുള്ള അനന്തശയനമാണ്. നാലടി നീളത്തിലുള്ള ദശാവതാരം, ശ്രീരാമ പട്ടാഭിഷേകം, ശാസ്താവ് എന്നീ മൂന്ന് കഥകള് രണ്ടാമതായി വരയ്ക്കുന്നു. മൂന്നര അടി നീളത്തിലുള്ള ചെറിയ വില്ലില് ശ്രീകൃഷ്ണലീല, വിനായകന് എന്നിവരുടെ കഥകളാണ് ചിത്രണം ചെയ്യുന്നത്.\nരണ്ടറ്റവും മഴവില്ല് പോലെ വളഞ്ഞിരിക്കുന്നതുകൊണ്ടാണ് വില്ല് എന്നിതിനെ വിളിക്കുന്നത്. കടഞ്ഞെടുത്ത പലകയില് ആദ്യം മഞ്ഞനിറം പൂശുന്നു. പിന്നീട് ചിത്രങ്ങള് വരയ്ക്കുന്ന വശത്ത് ചുവപ്പ് നിറം കൊടുക്കുന്നു. തുടര്‍ന്ന് പഞ്ചവര്‍ണ്ണ ചായങ്ങള് ഉപയോഗിച്ച് ചിത്രങ്ങള് വരയ്ക്കുന്നു. പച്ച, മഞ്ഞ, ചുവപ്പ്, കറുപ്പ്, വെളപ്പ് നിറങ്ങളാണ് ഉപയോഗിക്കുന്നത്.\nഓണവില്ല് ശില്‍പ്പികള് അഥവാ ചിത്രകാരന്മാര് ബ്രാഹ്‌മണ മുഹൂര്‍ത്തത്തില് ഈറനണിഞ്ഞ് കുടുംബ പരദേവതാ സ്ഥാനത്തു നിന്ന് അതാത് ദേവന്‍മാരുടെ മൂല മന്ത്രവും മന്ത്രോച്ഛാരണവും ചൊല്ലി\nപ്രാര്‍ത്ഥിക്കും. തുടര്‍ന്ന്, കുടുംബത്തിലെ കാരണവര് ചാലിച്ച് തയ്യാറാക്കുന്ന നിറക്കൂട്ട് മറ്റുള്ളവര് ഏറ്റുവാങ്ങും. പിന്നീട് പ്രത്യേകം തയ്യാറാക്കിയ അറയില് വെച്ച് ചിത്രരചനയില് ഏര്‍പ്പെടുന്നു. ഈ സമയത്ത് ഭക്ഷണക്രമങ്ങള് പാലിക്കുകയും ശരീരത്തിനും മനസ്സിനും പരിശുദ്ധി കാത്തുസൂക്ഷിക്കുന്നതിനായി കഠിനമായ വ്രതശുദ്ധിയോടെ, അനുഷ്ഠാന കര്‍മ്മങ്ങള് ആചരിച്ചു പോരുകയും ചെയ്തുവരുന്നു.\nചിങ്ങമാസത്തിലെ തിരുവോണനാളില് പുലര്‍ച്ചെ പത്മനാഭസ്വാമിക്ഷേത്രത്തില് നടക്കുന്ന ഒരു ചടങ്ങാണ് ഓണവില്ല് സമര്‍പ്പണം. കൊല്ലവര്‍ഷം 677 ല് അതായത് എ.ഡി. 1502 ല് ക്ഷേത്ര പുനരുദ്ധാരണ വേളയില് പള്ളിവില്ല് സമര്‍പ്പണം പുനഃരാരംഭിച്ചു എന്ന് മതിലകം രേഖകളില് കാണുന്നു.\nഉത്രാട ദിവസം വൈകുന്നേരത്തോടുകൂടി പത്മനാഭ സന്നിധിയില് സമര്‍പ്പിക്കേണ്ട ആറ് ജോഡി ഓണവില്ലുകള് കുടുംബക്ഷേത്രമായ തെക്കതില് പൂജയ്ക്കു വയ്ക്കും. പത്മനാഭസ്വാമി ക്ഷേത്രത്തില് നിന്നും കുറിച്ചു നല്‍കുന്ന മുഹൂര്‍ത്ത പ്രകാരം തിരുവോണനാളില് അതിരാവിലെ തന്നെ പൂജ ചെയ്തെടുക്കുന്ന വില്ലുകള് ഘോഷയാത്രയായി (ആദ്യകാലത്ത് കാല്‍നടയായും പിന്നീട് അലങ്കരിച്ച കുതിരവണ്ടിയിലും ഇപ്പോള് അലങ്കരിച്ച കാറുകളിലുമായി) പത്മനാഭസ്വാമിക്ഷേത്രത്തിലേക്ക് കൊണ്ടുപോകുന്നു.\nഓണവില്ലുമായി ക്ഷേത്രത്തിന്റെ കിഴക്കേ നടയിലെത്തുന്ന ആചാരിയേയും കുടുംബത്തേയും പാണിവിളക്കിന്റേയും പഞ്ചവാദ്യത്തിന്റേയും വായ്ക്കുരവയുടെയും അകമ്പടിയോടെ ക്ഷേത്ര ഭാരവാഹികളും പൂജാരികളും ചേര്‍ന്ന് സ്വീകരിച്ചാനയിക്കുന്നു. ഓണവില്ല് കുടുംബക്കാര് ഈ വില്ലുകളെല്ലാം ക്ഷേത്രത്തില് ശ്രീകൃഷ്ണലീലകള് ആലേഖനം ചെയ്ത ചുവരില് ചാരിവെക്കുന്നു. കിഴക്കേ ഗോപുരത്തിന്റെ ഉള്‍വശത്തായി ശീവേലിപുരയോട് ചേര്‍ന്നുള്ള ആദ്യത്തെ തൂണിനു മുന്നില് വച്ചാണ് ചടങ്ങുകള് നടക്കുന്നത്. ക്ഷേത്രം പണിത അനന്തപത്മനാഭന് മൂത്താചാരി എന്ന ശില്പിയുടെ ശിലയാണ് ഇതെന്ന് വിശ്വസിച്ചുപോരുന്നു.\nശ്രീപത്മനാഭസ്വാമിയോട് അനുവാദം വാങ്ങിവരുന്ന ശ്രീകാര്യക്കാരും കാവല്‍ക്കുറുപ്പും തിരുമേനിയും ചേര്‍ന്ന് പ്രസാദവും ഓണക്കോടിയും മൂത്താചാരിക്ക് നല്‍കുന്നു. തുടര്‍ന്ന് ഓരോ വില്ലുകളും ഭഗവാന് അഭിമുഖമായി ഉയര്‍ത്തിക്കാണിക്കുകയും മൂന്ന് പ്രാവശ്യം ചുറ്റിക്കാണിക്കുകയും ഓരോ വില്ലിനും ഓരോ കോടിമുണ്ട് എന്ന നിലയ്ക്ക് നിലത്ത് വിരിച്ചിരിക്കുന്ന കോടിമുണ്ടില് വെച്ച് വണങ്ങുകയും കാവല്‍ക്കുറുപ്പിനെ ഏല്‍പ്പിക്കുകയും ചെയ്യുന്നു. ശീവേലിപുര ഒരു വലത് ചുറ്റി, തിരിച്ച് കിഴക്കേ നടയിലൂടെ അകത്ത് കയറി ശ്രീകോവിലിനെ ഒരു വലത് ചുറ്റി കുടുംബക്കാര് പത്മനാഭനെ വണങ്ങുന്നു.\nഈസമയത്ത് പഞ്ചവാദ്യത്തിന്റേയും തകിലുവാദ്യത്തിന്റേയും വായ്ക്കുരവയുടെയും ശബ്ദത്തില് ക്ഷേത്രാന്തരീക്ഷം ഭക്തിനിര്‍ഭരമായിരിക്കും. ഈ ചടങ്ങിന് വായിക്കുന്ന രാഗം അടുത്തവര്‍ഷം ഓണവില്ല് സമര്‍പ്പണ സമയത്ത് മാത്രമേ വായിക്കൂ എന്ന പ്രത്യേകതയും ഉണ്ട്. തുടര്‍ന്ന് കാവല്‍ക്കുറുപ്പ് വില്ലുകള് അഭിശ്രവണ മണ്ഡപത്തില് വെച്ചിരിക്കുന്ന പലകയില് വെക്കുന്നു. എന്നിട്ട് പോറ്റിമാര് ഓരോ വില്ലിനും കുരുത്തോലയും കുഞ്ചലവും ഞാണും കെട്ടി അലങ്കരിക്കുന്നു. വില്ലുകള്‍ക്ക് കെട്ടുന്ന കുഞ്ചലവും ഞാണും നിര്‍മ്മിക്കുന്നത് തിരുവനന്തപുരം സെന്‍ട്രല് ജയിലിലെ പുരുഷ അന്തേവാസികളാണ്. അവര് വ്രതശുദ്ധിയോടെയാണ് ഇത് തയ്യാറാക്കുന്നത്. ഉത്സവ കാലങ്ങളില് കൊടിക്കൂറയും നൂലുകളും ക്ഷേത്രത്തിലേക്ക് തയ്യാറാക്കി നല്‍കുന്നതും തടവുകാരാണ്. ശിക്ഷിക്കപ്പെട്ടവരുടെ മനസ് മാറുന്നതിന് രാജകുടുംബം ഏല്‍പ്പിച്ച സമ്പ്രദായം ഇന്നും തുടര്‍ന്നു പോരുന്നു.\nഎട്ട് തലമുറകളായി കൈമാറി വരുന്ന പുരാതന ഓണ വില്ലും വില്ലുകളുടെ അളവ് വില്ലും\nപത്മനാഭസ്വാമി, നരസിംഹ മൂര്‍ത്തി, ശ്രീരാമന്, ശ്രീകൃഷ്ണന്, വിനായകന്, ശാസ്താവ് എന്നീ മൂര്‍ത്തികള്‍ക്ക് ചാര്‍ത്താന് അലങ്കരിച്ച വില്ലുകള് അതാത് നമ്പിമാര് ഏറ്റെടുക്കുന്നു. അനന്തശയന വില്ല് ഭഗവാന്റെ ഉദരഭാഗത്തും, മറ്റുള്ളവ ഓരോ മൂര്‍ത്തികളുടേയും ഇരു വശത്തുമായി വയ്ക്കുന്നു. തിരുവോണം മുതല് മൂന്നാം നക്ഷത്രമായ ചതയം വരെ ഇത് വിഗ്രഹങ്ങളില് ചാര്‍ത്തിയിരിക്കും. പിന്നീട് കേരളീയര്‍ക്ക് വര്‍ഷാവര്‍ഷം ക്ഷേമ-ഐശ്വര്യങ്ങള് ഉണ്ടാകാന് വേണ്ടി ഈ വില്ലുകളെല്ലാം തിരുവിതാംകൂര് രാജകുടുംബത്തിലെ കാരണവരുടെ പൂജാമുറിയില് സൂക്ഷിക്കണമെന്നാണ് ആചാരം.\nപള്ളിവില്ല് ചാര്‍ത്തിയ ഭഗവാനെ ആദ്യം ദര്‍ശിക്കാനുള്ള അവകാശം അവ നിര്‍മ്മിച്ച് സമര്‍പ്പിച്ച ശില്‍പ്പികള്‍ക്കും കുടുംബാംഗങ്ങള്‍ക്കുമാണ്. തങ്ങള് വരച്ചെടുക്കുന്ന വില്ലിന്റെ നിര്‍മ്മാണ വേളയില് എന്തെങ്കിലും പിഴവുകള് ഉണ്ടായിട്ടുണ്ടെങ്കില് അതിന് ക്ഷമ യാചിക്കുന്ന ഒരു ആചാരം കൂടിയാണിത്. അത് കഴിഞ്ഞാല് കൊട്ടാരത്തില് നിന്ന് തമ്പുരാനും കുടുംബവും പള്ളിവില്ല് ചാര്‍ത്തിയ ഭഗവാനെ കണ്ട് തൊഴാനെത്തുന്നു. തുടര്‍ന്നുള്ള മൂന്ന് ദിവസങ്ങളില് ഓണവില്ല് ചാര്‍ത്തിയ ശ്രീപത്മനാഭനെ ഭക്തജനങ്ങള്‍ക്ക് ദര്‍ശിക്കാം.\nകുടുംബ ക്ഷേത്രത്തില് വച്ച് ആദ്യമായി വില്ലുകളില് ചായം പൂശുന്ന ചടങ്ങ്\nഓണവില്ല് സൂക്ഷിക്കേണ്ട വിധം\nഓണവില്ലിന്റെ പ്രശസ്തി ഏറി വന്നതോടെ, ഓണദിനങ്ങളില് ക്ഷേത്രത്തില് ചാര്‍ത്തപ്പെട്ട ഓണവില്ലുകള് വാങ്ങാനുള്ള സൗകര്യവും ഇപ്പോള് ഒരുക്കിയിട്ടുണ്ട്. മറ്റിടങ്ങളിലേക്ക് അയച്ചു കൊടുക്കാനുള്ള സൗകര്യത്തിനായി ചെറിയ ഓണവില്ലുകളും ഈ കുടുംബം ഇപ്പോള് തയ്യാറാക്കി വരുന്നു. ഓണവില്ല് ആവശ്യമുള്ളവര് ക്ഷേത്രത്തില് മുന്‍കൂട്ടി ബുക്ക് ചെയ്യണം. ഓണവില്ല് സ്വന്തമാക്കുന്നവര് അത് സൂക്ഷിക്കേണ്ടതിനും ചില നിഷ്‌ക്കര്‍ഷകളൊക്കെയുണ്ട്. കിഴക്കോട്ട് ദര്‍ശനമായി വെക്കുക, ഞാണ്- കുഞ്ചലം എന്നിവ അഴിച്ച് മാറ്റരുത്, ഓണവില്ലില് ആണി തറയ്ക്കരുത്, എന്നിങ്ങനെ പോകുന്നു ആ നിബന്ധനകള്.\nമലയാള സിനിമയിലെ 'രത്നം' ; വിനയ് ഫോർട്ടിന്റെ ക്ലിക്കിൽ ഇന്ദ്രൻസ്\nഓണവില്ല് കുടുംബം കവടിയാര് കൊട്ടാരത്തില്\nതിരുവനന്തപുരം സെന്‍ട്രല് ജയിലിലെ പുരുഷ അന്തേവാസികള് വില്ലുകളില് കെട്ടുന്നതിനായി തയ്യാറാക്കി നല്‍കിയ കുഞ്ചലവും ഞാണും, ജയില് അധികൃതരില് നിന്നും കുടുംബം ഏറ്റുവാങ്ങുന്നു.


ഇമാം തന്നെ പീഡിപ്പിച്ചതായി പെണ്‍കുട്ടി മൊഴി നല്‍കി. വനിതാ സിഐയുടെ നേതൃത്വത്തിലുള്ള പൊലീസ് സംഘമാണ് പെണ്‍കുട്ടിയുടെ മൊഴി രേഖപ്പെടുത്തിയത്. ആളൊഴിഞ്ഞ പ്രദേശത്ത് കൊണ്ട് പോയത് മനപ്പൂര്‍വമെന്നും മൊഴിയിലുണ്ടെന്നാണ് റിപ്പോര്‍ട്ട്. പെണ്‍കുട്ടിയുടെ രഹസ്യ മൊഴിയെടുക്കാന് പൊലീസ് കോടതിയുടെ അനുമതി തേടി.പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസില് പോക്‌സോ കേസ് ചുമത്തിയ തൊളിക്കോട് മുസ്ലിം പള്ളി മുന് ഇമാം ഷഫീഖ് അല് ഖാസിമിക്ക് വേണ്ടിയുള്ള അന്വേഷണം പുരോഗമിക്കുകയാണ്. പ്രതി മുന്‍കൂര് ജാമ്യത്തിനായി ശ്രമിക്കുന്നുണ്ടെന്നാണ് വിവരം. തൊളിക്കോട് മുസ്ലിം പള്ളി പ്രസിഡന്റ് നല്‍കിയ പരാതിയിലാണ് ഷഫീഖ് അല് ഖാസിമിക്കെതിരെ പോക്‌സോ കേസ് ചുമത്തിയിരിക്കുന്നത്. പ്രായപൂര്‍ത്തിയാകാത്ത പെണ്‍കുട്ടിയെ വനത്തിനുളളില് വെച്ച് പീഡിപ്പിച്ച കേസിലാണ് നടപടി.\nകൊച്ചിയില് നടത്താനിരുന്ന വാലന്റൈന്‍സ് ദിന പരിപാടിയില് നിന്ന് സണ്ണി ലിയോണ് പിന്മാറി\nആരാധകരെ നിരാശരാക്കികൊണ്ട് കൊച്ചിയില് ഇന്ന് നടത്താനിരുന്ന വാലന്റൈയ്ന്‍സ് ദിന പരിപാടിയില് നിന്ന് സണ്ണി ലിയോണ് പിന്‍മാറി. ഇത് സംബന്ധിച്ച് താരം ട്വിറ്ററിലൂടെയായിരുന്നു വെളിപ്പെടുത്തിയത്. പരിപാടിയുടെ പോസ്റ്റര് റെഡ് ക്രോസ്മാര്‍ക്ക് ചെയ്ത് താരം തന്നെ ട്വിറ്ററില് പോസ്റ്റ് ചെയതു. എല്ലാവരോടും ക്ഷമ ചോദിക്കുന്നു. കൊച്ചിയിലെ വാലന്റെയ്ന്‍സ് ഡേ പരിപാടിയില് ഞാന് ഉണ്ടാകില്ല.\nകേരളത്തില് തിരഞ്ഞെടുപ്പില് യുഡിഎഫ് വിജയം നേടുമെന്ന് സര്‍വേ ഫലം ; ശബരിമല വിഷയം നിര്‍ണ്ണായകമാകുമെന്നും റിപ്പോര്‍ട്ട്\nകേരളത്തില് അടുത്ത പാര്‍ലമെന്റ് തെരഞ്ഞെടുപ്പില് സമ്പൂര്‍ണ യുഡിഎഫ് വിജയം നേടുമെന്ന് ഏഷ്യാനെറ്റ് അഭിപ്രായസര്‍വേ. ചരിത്രത്തില് ആദ്യമായി ബിജെപി പാര്‍ലമെന്റിലേക്ക് കേരളത്തില് നിന്നൊരു പ്രതിനിധിയെ പാര്‍ലമെന്റിലേക്ക് അയയ്ക്കുമെന്നും ബംഗളൂരു ആസ്ഥാനമായി പ്രവര്‍ത്തിക്കുന്ന എഇസഡ് റിസര്‍ച്ച് പാര്‍ടേഴ്‌സുമായി ചേര്‍ന്ന് സംഘടിപ്പിച്ച സര്‍വേയില് പറയുന്നു. വടക്കന്\nടി പി ചന്ദ്രശേഖരനെ കൊലപ്പെടുത്തിയ കേസിലെ പ്രതി കൊടി സുനി വീണ്ടും അറസ്റ്റില്. പരോളിലിറങ്ങിയപ്പോള് ഏറ്റെടുത്ത ക്വട്ടേഷനിന്റെ പേരിലാണ് ഇത്തവണ കൊടി സുനിയെ പൊലീസ് പിടികൂടിയിരിക്കുന്നത്. കൂത്തുപറമ്പ് സ്വദേശിയായ റാഷിദെന്ന യുവാവിനെ കൊടി സുനിയും സംഘവും സ്വര്‍ണ്ണക്കടത്തിനായി ഉപയോഗിച്ചിരുന്നു. ഡിസംബര് എട്ടിന് റാഷിദ് തിരികെ വന്നു. സ്വര്‍ണം രഹസ്യഭാഗത്ത് ഒളിപ്പിച്ചാണ് എത്തിച്ചത്.\nതിരുവനന്തപുരം തൊളിക്കോടി പോക്‌സോ കേസില് പ്രതിയായ മുന് ഇമാം ഷെഫീഖ് അല് ഖാസിമിക്കെതിരെ പെണ്‍കുട്ടി മൊഴി നല്‍കാത്തത് ഭീഷണികൊണ്ടാവാമെന്ന് പോലീസ്. ഇമാം ഒളിവിലെന്ന് സ്ഥിരീകരിച്ചതോടെ ലുക്കൗട്ട് നോട്ടീസ് ഇറക്കാന് തീരുമാനിച്ചെന്ന് പോലീസ് പറഞ്ഞു. ചൈല്‍ഡ് വെല്‍ഫെയര് കമ്മിറ്റിയുടെ കൗണ്‍സിലിങ്ങിലാണ് പെണ്‍കുട്ടി പീഡന പരാതി നിഷേധിക്കുന്നത്. പെണ്‍കുട്ടിക്കൊപ്പം ആളൊഴിഞ്ഞ\nകല്ലില് കെട്ടിതാഴ്ത്തിയ മൃതദേഹം യുവതിയുടേതെന്ന് തിരിച്ചറിഞ്ഞു, 30 വയസ്സ് പ്രായമെന്ന് പോലീസ്,പുഴയില് കുളിക്കാനിറങ്ങിയ വൈദിക വിദ്യാര്‍ഥികളാണ് മൃതദേഹം കണ്ടത്\nപെരിയാറില് കല്ലില് കെട്ടിതാഴ്ത്തിയ മൃതദേഹം യുവതിയുടേതെന്ന് തിരിച്ചറിഞ്ഞു. ആലുവ മംഗലപുഴ സെമിനാരിക്ക് സമീപം പൊരിയാറിലാണ് മൃതദേഹം കണ്ടെത്തിയിരുന്നത്. ഏകദേശം 30 വയസ്സ് പ്രായം തോന്നിക്കുന്ന സ്ത്രീയാണെന്നാണ് പൊലീസിന്റെ നിഗമനം. ആലുവ യു.സി. കോളേജിന് സമീപം പെരിയാറില് കഴിഞ്ഞ ദിവസം രാത്രിയാണ് മൃതദേഹം കണ്ടെത്തിയത്. മംഗലപുഴ സെമിനാരിക്ക് പുറകിലുള്ള വിദ്യാഭവന് സെമിനാരിയോട്\nപ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്‌തെന്ന കേസില് അന്വേഷണം നേരിടുന്ന തോളിക്കോട് പള്ളിയിലെ മുന് ഇമാമും പോപ്പുലര് ഫ്രണ്ട് സഹയാത്രികനുമായ ഷെഫീഖ് അല് ഖാസിമി ഒളിവിലെന്ന് പൊലീസ്. ഷെഫീഖ് അല് ഖാസിമിയ്‌ക്കെതിരെ കഴിഞ്ഞദിവസം പൊലീസ് പോക്‌സോ നിയമപ്രകാരം കേസെടുത്തിരുന്നു. അതേസമയം ശിശുക്ഷേമ സമിതി നടത്തിയ കൗണ്‍സിലിങ്ങില് പെണ്‍കുട്ടി പീഡന ആരോപണം\nവീട്ടുമുറ്റത്തെ ചെടിച്ചട്ടിയില് ബിജെപി പതാക ഉയര്‍ത്തി കെ സുരേന്ദ്രന് ; ട്രോളുകളുമായി സോഷ്യല്‍മീഡിയ\nബിജെപിയുടെ തെരഞ്ഞെടുപ്പ് കാമ്പയ്‌നായ എന്റെ കുടുംബം ബിജെപി കുടുംബത്തിന്റെ ഭാഗമായി വീട്ടുമുറ്റത്തെ ചെടിച്ചട്ടിയില് പാര്‍ട്ടി പതാക ഉയര്‍ത്തി കെ സുരേന്ദ്രന്. സോഷ്യല്‍മീഡിയയില് ഇതു പങ്കുവച്ചതോടെ കെ.സുരേന്ദ്രന് നേരെ ട്രോളുകള് ഒഴുകുന്നത്. സുരേന്ദ്രന് പതാക ഉയര്‍ത്തുന്നതിന്റെയും പ്രവര്‍ത്തകര് മുദ്രാവാക്യം വിളിക്കുന്നതിന്റെയും ചിത്രം സുരേന്ദ്രന് ഫേസ്ബുക്കല്\nപ്രായപൂര്‍ത്തിയാകാത്ത പെണ്‍കുട്ടിയെ വനത്തില് കൊണ്ടുപോയി ലൈംഗീക പീഡനത്തിന് ശ്രമിച്ച ഇമാമിനെതിരെ പോക്‌സോ പ്രകാരം കേസെടുത്തു\nപ്രായപൂര്‍ത്തിയാകാത്ത പെണ്‍കുട്ടിയെ പ്രലോഭിപ്പിച്ച് വനത്തിനുള്ളില് കൊണ്ടുപോയി ലൈംഗികമായി പീഡിപ്പിക്കാന് ശ്രമിച്ച സംഭവത്തില് തിരുവനന്തപുരം തൊളിക്കോട് പള്ളി മുന് ഇമാം ഷഫീഖ് അല് ഖാസിമിക്കെതിരേ പോക്‌സോ നിയമപ്രകാരം പോലീസ് കേസ് രജിസ്റ്റര് ചെയ്തു. കഴിഞ്ഞ ദിവസമാണ് സംഭവം പുറത്തായത്. സ്‌കൂളില് നിന്നും ഉച്ചസമയത്ത് പുറത്തുവന്ന പെണ്‍കുട്ടിയെ സ്വന്തം വാഹനത്തില് കയറ്റി\nനടി സീമ ജി നായര്‍ക്ക് മദര് തെരേസ അവാര്‍ഡ്. കേരള ഗവര്‍ണര് ആരിഫ് മുഹമ്മദ് ഖാന് ആണ് പുരസ്‌കാരം താരത്തിന് സമ്മാനിച്ചത്. സാമൂഹികക്ഷേമ പ്രവര്‍ത്തന രംഗത്ത് ഉത്തമ മാതൃകയാകുന്ന വനിതകള്‍ക്കായുള്ള കേരള ആര്‍ട്ട് ലവേഴ്‌സ് അസോസിയേഷന് 'കല'യുടെ പ്രഥമ മദര് തെരേസ പുരസ്‌കാരമാണ് താരത്തെ\nസഹപ്രവര്‍ത്തകയ്ക്ക് അശ്ലീല സന്ദേശം അയച്ച സംഭവത്തില് മാതൃഭൂമി ന്യൂസ് ചാനലിലെ പ്രൈം ടൈം അവതാരകന് വേണു ബാലകൃഷ്ണനെ പുറത്താക്കി. ന്യൂസ് ചാനലിലെ ഡെപ്യൂട്ടി എഡിറ്റര് കൂടിയായിരുന്നു വേണു. നേരത്തെയും വേണുവിനെതിരെ മാതൃഭൂമിയിലെ ജീവനക്കാരി പരാതി നല്‍കിയിരുന്നു. എന്നാല് വേണ്ട\nപ്രതിശ്രുത വരനോടൊപ്പം ബൈക്കില് സഞ്ചരിക്കവെ കെഎസ്ആര്‍ടിസി ബസിനടിയിലേക്ക് വീണ് യുവതിക്ക് ദാരുണാന്ത്യം. മാമ്മൂട് വളവുകുഴി കരിങ്ങണാമറ്റം വീട്ടില് സണ്ണിയുടെയും ബിജിയുടെയും മകള് സുബി ജോസഫ് (25) ആണ് മരിച്ചത്. വാഴൂര് റോഡില് പൂവത്തുംമൂടിനു സമീപം ചൊവ്വാഴ്ച വൈകീട്ട് 5.30ഓടെയാണ് സംഭവം.\nകേരള സംസ്ഥാന സര്‍ക്കാരിന്റെ ഓണം ബമ്പര് ഭാഗ്യക്കുറി പ്രഖ്യാപനം ഏറെ ട്വിസ്റ്റുകളോട് കൂടിയതായിരുന്നു. ഞായറാഴ്ച ആയിരുന്നു ഈ വര്‍ഷത്തെ ഓണം ബമ്പര് നറുക്കെടുത്തത്. തൃപ്പൂണിത്തുറ മീനാക്ഷി ലോട്ടറീസില് നിന്നും വിറ്റുപോയ ഠല 645465 എന്ന നമ്പറിനായിരുന്നു ഒന്നാം സമ്മാനം. 12 കോടിയുടെ ഉടമ\nകൈയ്യില് 20,000 രൂപ ഇല്ലാത്തതിനാല് പേരക്കുട്ടിയുടെ ചികിത്സ മാറ്റിവെച്ച് വിഷമിച്ചു നിന്ന നവാസിനെ തേടി ഒരു കോടിയുടെ ഭാഗ്യം. സര്‍ക്കാരിന്റെ ഓണം ബംപര് ലോട്ടറിയുടെ രണ്ടാം സമ്മാനമാണ് മാമൂട് ചിറയില് എ.നവാസിന്റെ കൈകളിലേയ്ക്ക് എത്തിയത്. വര്‍ഷങ്ങളായി വാടകവീട്ടിലാണു നവാസിന്റെ താമസം. തലവടി\nവിയ്യൂര് സെന്‍ട്രല് ജയിലിലെ തടവുകാരുടെ അനധികൃത ഫോണ്‍വിളിയില് മുഖ്യമന്ത്രി പ്രതികരിക്കണമെന്ന് ആവശ്യവുമായി കെപിസിസി അധ്യക്ഷന് കെ സുധാകരന്. ഇഷ്ടാനിഷ്ടങ്ങള് അനുസരിച്ച് മാത്രമേ പിണറായി പ്രതികരിക്കൂ. അത് ജനാധിപത്യ സംവിധാനത്തില് ഭരണാധികാരിക്ക് ചേര്‍ന്ന ഗുണമല്ല. കൊടിസുനിയുടെ


നിലയ്ക്കലിൽ പോലീസ് ബാരക്കിന് തീപിടിച്ചു; ഒഴിവായത് വൻ ദുരന്തം | Fire breaks out in police barracks at Nilaykkal\nനിലയ്ക്കലിൽ പോലീസ് ബാരക്കിന് തീപിടിച്ചു; ഒഴിവായത് വൻ ദുരന്തം\nനിലയ്ക്കലെ പോലീസ് കൺടെയ്‌നർ ബാരക്കിന് തീപിടിച്ചപ്പോൾ,ബാരക്കിനകം കത്തിക്കരിഞ്ഞ നിലയിൽ\nനിലയ്ക്കൽ: നിലയ്ക്കലില് പോലീസ് താമസിക്കുന്ന കൺടെയ്നര് ബാരക്കില് തീപിടിത്തം. അഞ്ച് പോലീസുകാര് താമസിക്കുന്നുണ്ടെങ്കിലും, അപകടസമയത്ത് അവര് ഡ്യൂട്ടിയിലായിരുന്നതിനാല് വലിയ ദുരന്തം ഒഴിവായി. ഞായറാഴ്ച രാവിലെ പത്തേകാലോടെയായിരുന്നു കൺടെയ്നർ മാതൃകയിലുള്ള ബാരക്കില്‍നിന്ന് പുകയുയർന്നത്. ഏകദേശം 38 അടി നീളവും 10 അടി വീതിയുമുള്ള ബാരക്കില് നിമിഷങ്ങൾക്കകം തീ പടർന്നു. ഉപയോഗിക്കാത്ത കൺടെയ്നർ താമസയോഗ്യമാക്കി അതില് താമസിച്ചുവരികയാണ് പോലീസുകാര്. തീപിടിത്തസമയത്ത് അകത്ത് ആളുണ്ടായിരുന്നെങ്കില് പുറത്തേക്ക് ഓടിരക്ഷപ്പെടുന്നത് അസാധ്യമാവുമായിരുന്നെന്ന് അഗ്നിരക്ഷാസേനാ ഉദ്യോഗസ്ഥര് പറഞ്ഞു. കൺടെയ്നര് ബാരക്കിനകത്തുണ്ടായിരുന്ന എയര് കൂളറില്‍നിന്നാണ് തീ പടര്‍ന്നതെന്ന് അഗ്നിരക്ഷാസേനാ അധികൃതര് അറിയിച്ചു.\nബാരക്കിനകത്ത് സൂക്ഷിച്ചിരുന്ന ജീവനക്കാരുടെ വസ്ത്രങ്ങൾ, യൂണിഫോം, ഫോൺ, ചാർജർ, ഹെഡ്സെറ്റ്, മറ്റ് വ്യക്തിഗത വസ്തുക്കളും ബാരക്കിലെ മുഴുവൻ ഉപകരണങ്ങളും കത്തിനശിച്ചു. രണ്ടുലക്ഷം രൂപയുടെ നഷ്ടം കണക്കാക്കുന്നു. 22 ബാരക്കും ശൗചാലയങ്ങൾ സജ്ജീകരിച്ച നാെലണ്ണവും ഇതേസ്ഥലത്ത് ഉണ്ടായിരുെന്നങ്കിലും നിലയ്ക്കല് ഫയർഫോഴ്സിന്റെ ഇടപെടലാണ് മറ്റിടങ്ങളിലേക്ക് തീപടരുന്നത് തടഞ്ഞത്.\nസ്റ്റേഷന് ഓഫീസര് ജഗദീഷ് വി.പി.നായരുടെ നേതൃത്വത്തില് നിലയ്ക്കലിലെ രണ്ടുയൂണിറ്റ് അഗ്നിരക്ഷാസേനയെത്തി തീ കെടുത്തി. അരമണിക്കൂറോളം കഠിനപരിശ്രമം ചെയ്ത് തീ പൂർണമായും അണച്ചു. പമ്പ സ്റ്റേഷൻ ഓഫീസറുടെ നേതൃത്വത്തിലുള്ള ഒരു യൂണിറ്റും സ്ഥലത്തെത്തിയിരുന്നു.\nContent Highlights:Fire breaks out in police barracks at Nilaykkal